
Forord. 


1  Venstrebladet  »Næstved  Tidende«  har  en  Indsender, 
der  af  Bladets  Redaktion  faar  Attest  for  at  være  en  alvor- 
lig Venstremand,  i  December  1905  i  et  meget  velskrevet 
Indlæg  taget  til  Orde  mod  Regeringens  Standpunkt :  at  Væl- 
gerne »skal  høres«  inden  der  træffes  nogen  Afgørelse  i 
Forsvarssagen. 

Indsenderen  advarer  imod  at  lade  en  saa  stor  og  for 
Landets  Velfærd  saa  vigtig  Sag  blive  gjort  afhængig  af  en 
Afstemning,  i  hvilken  de  allerfleste  mangler  de  nødvendige 
Forudsætninger  for  at  kunne  dømme  uhildet,  forsvarligt  og 
rigtigt,  bl.  a.  fordi  de  igennem  en  lang  Aarrække  ere  blevne 
gennemagiterede  til  absolut  Modstand  mod  en  bestemt  For- 
svarsordning. 

»Er  vi  ikke  herved  komne  ud  i  de  demokratiske  Kravs 
»yderste  Hjørne,  naar  Vælgerne  direkte  skal  afgøre  Spørgs- 
»maal  ? 

» Tilsagnet  om  Rigsdagens  Opløsning  paa  Spørgs- 

»maalet  og  Udskrivning  af  nyt  Valg  ser  kønt  og  demokratisk 
»ud;  men  er  det  ikke  alt?  Lad  os  holde  os -til  et  Eksempel 
»med  Fæstningen.  Enten  er  det  rigtigt,  at  Fæstningen  bli- 
»ver  revet  ned,  eller  det  er  ikke  rigtigt;  begge  Dele  kan 
»ikke  være  Ret.  Og  det  er  jo  den  rette  —  den  bedste  Ord- 
»ning  —  vi  skulde  se  at  naa  til ;  men  for  mig  staar  det  saa- 
»dan,  at  der  til  at  fælde  en  afgørende  Dom  i  dette  vigtige 
»Spørgsmaal  kræves  et  saa  indgaaende  Kendskab  til  vor 
»Udenrigspolitik,  i  Forbindelse  med  militært  Overblik,  som 
»den  almindelige  Vælger  ikke  sidder  inde  med.  Der  ska- 
bes da  ad  denne  Vej  ikke  Sikkerhed  for, 
»at  vort  Forsvar  bliver  ordnet  paa  bedste 


»Vis.  Ganske  vist  bliver  Ordningen  saa- 
»ledes.  som  Vælgerfolkets  Flertal  vilden 
»i  Øjeblikket,  men  hvad  borgerfor,  atdet 
»er  den  rette  ogat  den  er  til  Landets  san- 
»d  e  G  a  V  n,  da  en  stor  Del  af  det  almene  Vælgerfolks  Syn 
»paa  Sagen  er  en  Fornemmelsessag,  der  af  dygtige  Agita- 
»torer  godt  kan  tænkes  vendt,  som  de  vil,  for  eller  imod 
»Afgørelsen,  som  da  synes  at  blive  Resultatet  af  et  Valg 
»tildels  i  Blinde.« 

Jeg  skal  ikke  indlade  mig  paa  nogen  Afgjørelse  af  dette 
Spørgsmaal,  —  om  Betimeligheden  af  at  gjøre  Forsvars- 
sagens  Ordning  direkte  afhængig  af  et  Plebiscit.  Alen  én 
Ting  er  en  afgjort  Sag,  —  at  dersom  Vælgerfolket  snart, 
maaske  i  denne  Sommer,  skal  udtale  sig  om  og  afgjøre 
dette  Spørgsmaal,  (det  største,  som  overhovedet  existerer 
for  det  danske  Folk,  større  end  Forfatningsspørgsmaal, 
større  end  finansielle  Spørgsmaal,  større  end  sociale  Reform- 
spørgsmaal,  uendelig  meget  større  end  Partispørgsmaal, 
større  end  alle  andre,  fordi  det  muligvis  er  et  Spørgsmaal 
om  det  danske  Folks  Existens  eller  Ikke-Existens)  —  saa 
er  det  ikke  for  tidlig  at  give  dette  Vælgerfolk  en  Fremstil- 
ling af  Sagen,  at  klargjøre  for  det,  hvad  Sagen  drejer  sig 
om,  at  lægge  Kortene  (dvs.  Kendsgerninger,  Data  og  de 
Ræsonnementer,  som  maa  ansees  for  almene,  for  logisk 
uangribelige)  paa  Bordet,  at  appellere  til  dets  Ansvarsfø- 
lelse og  søge  at  vække  nogen  Forstaaelse  af,  hvor  uhyre 
alvorlig  den  Afgjørelse  er,  som  forestaar,  —  hvor  nødven- 
digt det  er  at  se  bort  fra  alle  forudfattede  Meninger,  fra  al 
Partilidenskab,  fra  al  Agitation  gennem  de  forudgangne 
Tider,  fra  alle  tidligere  Kampe  om  dette  Spørgsmaal,  fra 
al  Foregriben  af  Spørgsmaalet,  fra  al  gammel  Harme  og  Bit- 
terhed —  og  at  sepaa  det,  somom  det  forelaa 
nøgent,  som  om  det  for  første  Gang  blev 
stillet  Folket,  uden  at  nogetsomhelst  Forsøg  paa  dets 
Løsning  var  gaaet  i  Forvejen.  Saa  er  det  ikke  for  tidlig 
indtrængende  og  alvorlig  at  forklare  den  enkelte  Vælger, 
at  Spørgsmaalet  er  ikke  dette :  Er  den  bestaaende  Forsvars- 
ordning  forfatningsmæssig  og  overensstemmende  med  Fol- 
kets Vilje?  —  heller  ikke:  Hvem  har  haft  Ret  og  hvem 
Uret  i  den  Strid,  der  er  ført  i  saa  mange  Aar  om  Forsvars- 
sagen?  —  men  simpelt  og  ligefrem  kun  dette:   Hvilken 


Forsvarsordning  er  bedst  i  Stand  til  at  betrygge  vor  Exi- 
stens?  — 

At  faa  Vælgeren  til  at  spørge  herom  —  og  saa  vælge 
den,  —  uden  Hensyn  til  alle  tidligere  Afgjørelser  og  al  tid- 
ligere Strid ;  med  andre  Ord  at  afklæde  Spørgsmaalet  alle 
de  uvedkommende  bitre  og  sørgelige  Tilsætninger,  det  har 
faaet,  saa  at  det  kan  sees  nøgent,  i  sin  Renhed,  —  (løst 
fra  sin  fordærvelige  Forbindelse  med  Partipolitiken,  hvor- 
med det  intetsomhelst  burde  have  at  gjøre,  hvorover  det 
burde  være  højt  hævet),  —  og  saa  præsentere  Vælgeren 
det,  —  det  er  Hensigten  med  dette  lille  Skrift. 

Og  maaske  endnu  et  andet :  At  søge  at  bibringe 
Vælgeren  en  Følelse  af  og  en  Forstaael- 
se  af,  at  vor  Existens  ikke  er  tryg,  at  den 
trænger  til  at  betrygges.  Mangen  en  vil  maaske  hertil  sige, 
at  det  er  unødvendigt,  eller  i  alt  Fald,  at  det  ikke  burde 
være  nødvendigt.  Jeg  tror  det  alligevel.  Mange  Menneskers 
Syn  paa  Forsvarsproblemet  er  sikkert  afhængigt  af  deres 
større  eller  mindre  Trygheds-  eller  Utryghedsfølelse  i  den- 
ne Henseende.  Og  for  store  Dele  —  eller  Størstedelen  — 
af  vort  Folk  gælder  det  vistnok,  at  de  betragte  Attentater 
paa  Danmarks  Selvstændighed,  voldelige  Overfald  paa  os, 
som  noget  der  hører  hjemme  i  Æventyrets  Verden,  noget 
urimeligt  og  usandsynligt,  som  man  ikke  i  Alvor  beskæf- 
tiger sig  med,  som  et  Agitationsnummer  i  det  gamle  Højres 
Lirekasse,  som  en  »Overfaldsforskrækkelse«  af  lignende 
latterlig  Natur  som  den  i  sin  Tid  saa  haanlig  omtalte  »So- 
cialistforskrækkelse« ,  —  i  Stedet  for  at  betragte  det  som 
det,  det  er,  en  saare  nærliggende  Mulighed,  der  naarsom- 
helst  kan  komme  over  os,  —  men  ganske  vist  en  Mulighed, 
som  man  til  daglig  intet  mærker  til,  som  ikke  paa  nogen 
Maade  aabenbarer  sig,  og  som  derfor  med  god  Grund  staar 
i  et  Æventyr-Skær,  —  indtil  den  Dag,  da  den  pludselig, 
uden  Varsel,  overraskende,  æventyrlig  er  over  os  og  træ- 
der os  i  Møde  overalt,  hvor  vi  vende  os,  som  en  haard- 
hændet  Virkelighed,  en  forfærdelig  Realitet. 

Disse  ere  det  lille  Skrifts  Hensigter.  Men,  vil  maaske 
en  og  anden  spørge :  er  det  da  noget  nyt.  Er  der 
ikke  tidligere  gjort  Forsøg  herpaa  fra  mere  end  én  Side  og 
ud    fra  vidt   modstridende   Synspunkter? 

Hertil   forekommer  det   mig,   at  man  i   alt   Fald  for   de 


sidste  15  Aars  Vedkommende  maa  svare  nej.  Naar  man 
vil  se  bort  fra,  hvad  der  i  den  Tid  er  sagt  rundt  omkring 
i  Dagspressen,  spredt  paa  tusinde  forskellige  Steder  og  læst 
af  tusinde  forskellige  Læsekredse,  saa  maa  man  sige  nej. 
Nogen  samlet  Fremstilling  af  dette  Spørgsmaal,  noget 
gennemført  Forsøg  paa  en  Appel  til  Folket  angaaende  dette 
Spørgsmaal  i  dets  Helhed  kender  jeg  ikke.  Nok  polemiske 
Piecer  og  Fremstillinger  af  Detailspørgsmaal,  men  ingen 
samlet  Fremstilling,  og  navnlig  ikke  nogen  saadan,  bereg- 
net paa  det  store  Vælgerfolk  i  dets  Helhed,  ikke  paa  en 
enkelt  Avis'  Læsekreds,  et  enkelt  Tidsskrifts  Holdere  eller 
et  enkelt  Foredrags  Tilhørere. 

Vil  da  dette  Forsøg,  denne  Fremstilling  naa  ud  til  Væl- 
gerfolkets Masse?  Jeg  veed  det  ikke,  og  det  staar  ikke  i 
min  Magt  at  afgøre  det  eller  at  influere  væsentlig  derpaa. 
Mit  mest  brændende  Ønske  vilde  opfyldes,  om  det  størst 
mulige  Antal  af  Landets  Blade,  og  da  navnlig  Provinspres- 
sen, vilde  aftrykke  denne  Piece*),  —  med  alle  mulige  For- 
behold og  Reservationer  baade  forud  og  bagefter,  om  det 
skal  være,  men  blot  enten  i  sin  Helhed  eller  i  den 
Forkortning,  som  jeg  selv  angiver,  og  jeg  beder  ethvert 
lysthavende  Blad  derom  at  henvende  sig  til  min  Forlægger. 
Derimod  frabeder  jeg  mig  paa  det  alvorligste  Aftryk  af  en- 
kelte Dele  eller  i  vilkaarlig  Forkortning. 

Om  noget  Blad  vil  reflektere  herpaa,  ved  jeg  ikke,  ej 
heller  om  disse  Blade  ville  naa  ud  over  en  snæver,  altid 
interesseret  Kreds,  ej  heller  om  min  Røst  vil  lyde  i  Ør- 
kenen og  bortvejres  af  Blæsten  uden  at  naa  til  noget  Øre. 
Men  saa  har  dog  jeg  gjort  det,  jeg  følte  som  min  Skyldig- 
hed,  og  har  min  Ryg  fri.   — 

—  Tilbage  staar  endnu  Spørgsmaalet  om  mine  Kva- 
lifikationer, om  min  Berettigelse  til  at 
tale. 

Forfatteren  af  nedenstaaende  Linier  er  ikke  Militær  og 
ikke  Politiker,  omend  hans  Livsstilling  og  Forbindelser 
medføre  militær  Omgang  og  militære  Interesser  og  en  vis 
Føling  med  og  Tilbøjelighed  for  Politiken.  Naar  han  des- 
uagtet drister   sig  til  at   gjøre  sit    Folk    Forestillinger  paa 

*)  f    Ex.  som  Feuilleton. 


herhenhørende  Omraader,  da  kan  han  kun  søge  sine  Kva- 
hfikationer  hertil  i  almindeHg  historisk,  geografisk  og  po- 
litisk Viden  og  i  almindelig  civil  Bonsens.  Dette  vilde  maa- 
ske  under  andre  Forhold  synes  ham  selv  utilstrækkeligt. 
Men  da  enhver  Vælger  jo  skal  have  en  Mening  og  ofte  faar 
den  leveret  af  Folk,  hvis  Kvalifikationer  ubestridt  ere 
ringere  end  hans,  da  med  andre  Ord  saa  mange  andre  give 
deres  Besyv  med  uden  at  være  bedre  funderede  end  han, 
—  saa  ser  heller  ikke  han  nogen  Grund  til  at  stikke  sin 
Mening  under  Stolen  i  denne  Tid,  hvor  gamle  Dumheder 
stadig  fastholdes  og  nye  hver  Dag  fødes  til  Verden  uden 
at  vække  videre  Opsigt.  Og  iøvrigt  vil  man  jo  bedst  kunne 
dømme  om  hans  Kvalifikationer  ved  at  læse  det  følgende. 
Altsaa : 


Kære  danske  Demokrat! 

Du  er  som  Demokrater  overhovedet*)  af  Natur  util- 
bøjelig til  at  anvende  dine  surt  erhvervede  Penge  paa  Sab- 
ler og  Kanoner.  Og  gennem  en  lang  AarræRkes  ulykkelige 
og  forkastelige  politiske  Kamp  er  Forsvarssagen  i  dit  Land, 
oprindelig  af  simple  taktisk-politiske  Hensyn,  ved  ren  mere 
eller  mindre  tilfældig  Parti-Manøvrering,  kommet  paa  den 
tabende  Parts  Side,  medens  Afvæbning  —  (eller  det  noget 
mildere  Udtryk :  Nedsættelse  af  Militærudgifterne)  er  ble- 
vet Slagord,  Religion,  Dogme  for  den  anden  Part,  —  en 
Trosartikel,  som  der  ikke  maa  syndes  imod,  og  som  ikke 
kan  være  Discussion  undergiven. 

Vor  Tid  siges  at  være  de  kritiske  Undersøgelsers  Tid 
og  Dogmerne  ugunstig.  Det  er  demokratisk  og  frisindet  at 
tvivle  om  Dogmerne,  ja  næsten  at  forkaste  dem,  blot  fordi 
de  er  Dogmer.  Vær  da  saa  demokratisk  i  ti  Minuter  med 
mig  at  betragte  dette  dit  militærpolitiske  Dogme  og  se,  om 
det  er  fast  i  Vævningen,  eller  det  som  en  anden  Strikke- 
strømpe kan  trækkes  ud  i  en  eneste  lang  Traad. 

Du  har  jo  Ret  i,  baade  at  Militærbudgettets  Penge  kun- 
de finde  fortrinlig  Anvendelse  paa  andre  Felter,  og  at  Krig 
er  af  det  onde,  ret  en  vederstyggelig  Ting,  der  taler  højt 
om    Menneskeslægtens    Fordærvelse.    Det    er    ikke    disse 


*)  Dog  med  visse  Undtagelser,  saasom  f.  Ex.  norske,  engelske, 
franske,  amerikanske  og  japanske  Demokrater. 


Spørgsmaal,  vi  skulle  drøfte,  men  Spørgsmaalet,  om  det 
er  berettiget,  om  det  er  logisk  rigtigt,  heraf  at  drage  den 
Slutning,  at  Danmark,  beliggende  ved  alfar  Landevej  midt 
i  Europas  Hexekedel,  skulde  være  kaldet  til  som  den  eneste 
af  Jordklodens  Stater  at  optræde  som  godt  Exempel  for  de 
andre  og  gaa  i  Spidsen  med  Afskaffelse  af  alt  Militærvæsen. 
Lad  den,  der  vil,  tro  paa  Afvæbning;  Naivetet  er  jo  paa  en 
Maade  en  sympathetisk  Fejl.  Men  var  der  mon  ikke  Me- 
ning i  at  lade  Afvæbningen  tage  sin  Begyndelse  i  de  store 
Militærstater,  og  kan  man  med  Rimelighed  forlange,  at 
Pindsvinet  skal  afskaffe  sine  Pigge  saa  længe  Ræven  be- 
varer sine  Tænder?  D  e  t  er  det  Spørgsmaal,  vi  først  skal 
drøfte. 


I.    Udenrigspolitiske  Betragtninger. 

Mon  du,  kære  danske  Demokrat,  tilstrækkelig  har 
tænkt  over,  hvilket  Indtryk  en  Afvæbning,  en  Gennemfø- 
relse af  Forsvarsnihilismen  vil  gjøre  i  Europa  eller  forøvrigt 
paa  hele  Jordkloden*),  —  hvad  andre  Nationer  ville  tæn- 
ke og  sige  om  os,  hvis  vi  som  første  og  eneste  af  Jordens 
Stater  afskaffe  vort  faste  og  mobile  Værn,  —  og  hvilke 
praktiske  Følger  det  vil  drage  efter  sig.  Hvis  du  ikke  er 
klar  over,  hvordan  den  staaende  Melodi  vil  lyde,  som  vil 
klinge  fra  alle  Nationer  i  alle  Jordklodens  Egne,  saa  læs 
som  Exempel  her  følgende  Udklip  af  »Times«  Dagen  efter, 
at  vor  Rigsdag  har  vedtaget  Fæstningens  Sløjfning  og  det 
levende  Værns  Indskrænkning  til  et  Slags  Grænsepoliti, 
der  skal  konstatere  vor  Neutralitet.  Næste  Dag  læser  du 
i  Verdensbladet : 


')  Korea  maaske  undtaget.     Og  dog,  —  hvem  veed? 

„Det  ældgamle  og  forhen  ærværdige  Kongerige  Dan- 
emarks Dage  ere  talte.  Det  har  hegaaet  Selvmord;  dets 
r,  Udslettelse  af  Kortet  er  et  Tidsspørgsmaal  paa  kort  Frist. 
„Det  ligger  aabent  for  enhver  Liebhaver;  det  eneste  Spørgs- 
„maal  er  om  Byttets  Deling.  Og  vi  ville  ikke  fortænke 
„den  deri,  som  forgriber  sig  paa  det;  Danmark  har  selv 
r givet  ham  Berettigelsen  dertil'').  Hvad  der  før  vilde 
„været  en  afskyelig  og  umotiveret  raa  Voldsakt,  det  er 
„nu  kun  den  naturlige  og  nødvendige  Exekution  af  den 
„Dødsdom,  som  Nationen  har  fældet  over  sig  selv,  og 
„den  moralske  Berettigelse  dertil  har  Danmark  selv  skaffet 
„tilveje.  Det  vil  ikke  overraske  nogen,  om  der  i  dette^ 
„Øjeblik  er  Forhandlinger  i  Gang  mellem  Kabinetterne  i 
„Petersborg,  Berlin,  London  og  Stockholm  om  en  fredelig 
„Deling  af  Byttet,  —  eller  rettere,  der  maa  være  det, 
„dersom  de  respektive  Regeringer  ikke  ville  paadrage  sig 
„velfortjente  Bebrejdelser  for  skæbnesvanger  Forsømmelig- 
„hed  og  letsindig  Mangel  paa  Omsorg.  Ingen  af  de 
„nævnte  Magter  kan  et  eneste  Øjeblik  tænke  paa  at  finde 
„sig  i  Muligheden  af  at  se  baade  Sundet  og  Bæltet  eller 
„blot  et  af  dem  i  en  af  de  andre  Magters  udelukkende 
„Besiddelse,  men  vil  være  nødt  til  at  sikre  sig,  at  ingen 
„ved  et  coup  de  main  kommer  de  andre  i  Forkøbet  og 
„etablerer  en  status  quo,  som  det  kunde  blive  meget  kost- 
„bart  og  meget  blodigt  at  faa  forandret.  At  Byttets 
„Deling  vil  blive  vanskelig,  er  sikkert,  eftersom  der  er 
„for  lidt  til  at  tilfredsstille  alle;  at  den  er  nødvendig,  er 
„imidlertid  lige  saa  sikkert,  —  og  lad  os  da  haabe,  at 
„den  maa  blive  gennemført  paa  ublodig  Maade  og  ikke 
„tænde  Europa  i  Brand. 

„Det  er  vanskeligt  at  afgøre,    hvad  man   mest  skal 


*)  Det  være  ikke  dermed  sagt,  at  dette  er  Forfatterens  Mening, 
—  Gud  bevare  mig  ve!!  —  men  kun,  at  saaledes  vil  der  staa  at 
læse  i  .Times". 

„  beundre  hos  denne  lille  Nation,  —  dens  Naivetet  o^  Kort- 
y,  sy  nethed,  eller  dens  Fripostighed  og  forbryderske  Legen 
„med  Europas  Fred.  Er  det  virkelig  ikke  gaaet  op  for 
„  denne  mærkelige Folke-Repræsentation  af  doctrinære  „  Freds- 
„venner''  og  stærblinde  Principryttere,  at  dens  Beslutning 
y,af  Gaars  Dato  om  Nedlæggelsen  af  Københavns  Land- 
^og  Søbefæstning  og  Afskaffelsen  af  Hær  og  Flaade  (thi 
„dens  saakaldte  Neutralitetspoliti  ved  Kongeaaen  og  i 
„Storebelt  hører  kun  hjemme  i  en  Farce)  —  at  denne 
^Beslutning  øjeblikkelig  maa  afføde  Mobiliseringsforan- 
„staltninger  i  London,  Set.  Petersborg  og  Kiel,  og  at  Hen- 
„synet  til  vor  egen  Interesse  og  vor  egen  Sikkerhed  byder 
„os  øjeblikkelig  at  træffe  de  fornødne  Forholdsregler.  Thi 
„enten  maa  Østersøens  Port  (som  hidtil)  være  i  en  lille 
„og  ufarlig  Magts  Besiddelse,  der  samvittighedsfuldt  vil 
„udfylde  sin  Plads  som  Dørvogter  og  vaage  over  dens 
„Aabenstaaen  for  alle  og  dens  Karakter  af  internationalt 
„Farvand,  —  eller  ogsaa  maa  der  sørges  for  en  saadan 
„Deling,  at  der  kommer  en  forskellig  Stormagt  ved  hver 
„Portfløj,  saa  at  de  kunne  holde  hinanden  Stangen.  Vi 
„kunne  ikke  finde  os  i,  at  Porten  lukkes. 

„Vi  kunne  da  ogsaa  fra  bedste  Kilde  meddele,  at  de 
„fornødne  militære  Forberedelser  allerede  ere  i  Gang  til 
„at  give  vort  Ord  den  fornødne  Vægt  paa  den  inter- 
„  nationale  Conference,  som  formentlig  bliver  den  naiur- 
„ligste  Vej  til  en  Løsning,  —  samtidig  med  en  foreløbig 
„Besættelse  af  det  taabelige  lille  Land  ved  et  blandet 
„Detachement  af  tyske,  russiske  og  engelske  Tropper,  — 
„eller  maaske  af  en  udenforstaaende,  ikke  interesseret  Magt, 
„som  kunde  blive  holdt  skadesløs  for  sine  Udgifter  f.  Ex. 
„ved  en  af  Danmarks  nordlige  Kolonier. 

„Den  eneste  Løsning,  der  kunde  befri  det  ulykkelige 
„Land  for  denne  Skæbne,  var  den,  at  Telegrafen  idag 
„eller  imorgen  bragte  Bud  om  et  Statskup   i  Kjøbenhavn 

„med  Etablering  af  en  stærk  Regering,  der  med  fast  Haand 
„kunde  styre  Landet  ud  af  de  Skær,  hvorimellem  det  nu 
„befinder  sig,  og  som  navnlig  kunde  hurtigst  mulig  etab- 
„lere  et  effektivt  Forsvar,  der  var  en  virkelig  Garanti 
„for  de  danske  Farvandes  Neutralitet. 

„Vi  have  længe  med  en  vis  Uro  iagttaget,  at  Dan- 
„  marks  Forsvar  ikke  var  tilfredsstillende.  Vi  have  trøstet 
„os  ved  den  Betragtning,  at  vi  jo  ikke  vare  saa  langt 
„borte,  og  at  København  dog  formentlig  altid  maatte  kunne 
„holde  sig  saa  lang  Tid,  som  vor  Flaade  behøver  til  at 
„dampe  over  Nordsøen.  Denne  Trøst  er  nu  bleven  os 
„berøvet,  og  vi  maa  handle  derefter''. 

Ja,  kære  Demokrat  og  Fredsven,  —  saadan  noget  lig- 
nende vilde  du  sikkert  faa  at  læse  i  »Times«,  i  »Nord- 
deutsche  allgm.  Zeitung«  og  i  »Nowoje  Wremja«.  I  alle 
Tungemaal  og  i  alle  Landes  Presse  vil  det  regne  tæt  over  os 
med  saadanne  Charakteristica  som. :  Ynkelig  Selvopgivelse, 
foragteligt  Letsind,  en  dødsdømt  Nation,  forbryderisk  Doctri- 
narisme  o.  s.  v.,  og  efter  Ordene  vil  der  følge  Handling. 
Imidlertid  foreligger  Forudsætningen  jo  ikke  endnu,  og  vi 
ville  haabe,  at  den  aldrig  maa  komme  til  det,  men  at  du 
og  dine  Lige  dog  ved  Spørgsmaalets  endelige  Afgjørelse 
maa  vise  Jer  at  være  en  Minoritet  i  vort  Folk,  og  at  vort 
Forsvar  inden  ret  længe  maa  blive  ordnet  paa  en  betryg- 
gende Maade.  Inden  ret  længe!  Kielerflaaden  siges  at  have 
ligget  sejlklar  med  Dampen  oppe  i  10  Dage  i  September; 
veed  du,  hvor  den  skulde  have  været  hen?  I  hvert  Fald, 
—  naar  den  tyske  og  den  engelske  Flaade  fyre  op  under 
Kedlerne,  saa  er  det  vist  ikke  af  Vejen,  om  ogsaa  vi  be- 
gynde at   forberede   os. 

Ja,  vil  du  svare  og  sige  til  mig,  —  og  hvad  kan  saa  det 
nytte.  Vi  ligge  dog  omgivne  af  Stormagter,  som,  selv  om  vi 
kunne  gjøre  en  kort  Tids  Modstand,  dog  ville  være  i  Stand 

til  ganske  at  knuse  os  i  Løbet  af  Uger  eller  højst  Maaneder, 
saafremt  de  ville. 

Ja,  —  og  saafremt  de  faa  Lov  dertil.  Lad  mig  i  denne 
Sammenhæng  henvise  til,  at  i  alt  Fald  den  nyeste  Tids 
Historie  næppe  kender  noget  Exempel  paa, 
at  det  er  blevet  Sejerherren  tilladt  at 
diktere  Fredsbetingelserne  efter  eget 
Tykke.  Vi  skulle  blot  minde  om  Fredsslutningen  mellem 
Rusland  og  Tyrkiet  1878  og  mellem  Kina  og  Japan  1895. 
Lige  saa  lidt  som  Freden  i  San  Stefano  fik  Freden  i  Shi- 
monoseki  Lov  at  bestaa,  men  i  begge  Tilfælde  greb  andre, 
udenforstaaende  Magter  ind.  Ganske  paa  samme  Maade  gik 
det  i  den  græsk-tyrkiske  Krig  1897,  at  Tyrkiet  ikke  fik  Lov 
at  udnytte  Sejren.  Og  naar  sligt  ikke  skete  i  det  nye  tyske 
Rige,  saa  er  Grunden  hertil  jo  alene  de  moderate  Freds- 
vilkaar.  Havde  den  gamle  Kejser  Wilhelm  i  1866  sat  sin 
Vilje  igennem  og  foretaget  en  Lemlæstelse  af  Østrig,  saa 
havde  Frankrig  dog  nok  draget  Sværdet ;  Bismarck  var  klog 
nok  til  at  indse  det  og  fremtvang  den  Fred  i  Prag,  som  ikke 
kostede  Østrig  nogensomhelst  Landafstaaelse.  Paa  samme 
Maade  vilde  det  aldrig  nogensinde  være  blevet  det  sejer- 
rige  Tyskland  tilladt  at  udnytte  sin  Sejr  i  1871  til  det 
yderste ;  en  yderligere  Annexion  af  gammelt  fransk  Land 
ud  over  det  fordum  tyske  Elsass-Lothringen  vilde  ikke  være 
bleven  taalt  af  de  andre  Magter.  Og  hvad  vor  egen  Krig  i 
1864  angaar,  er  der  vel  næppe  nogen,  der  tvivler  om,  hver- 
ken at  en  yderligere  Landvinding  aldrig  vilde  være  bleven 
Preussen  tilladt,  eller  om,  at  det,  der  skete,  kun  blev  til- 
ladt af  de  andre  Magter,  fordi  Spørgsmaalet  var  blevet  i 
den  Grad  forplumret  i  Europas  Bevidsthed,  at  Tyskland 
almindelig  ansaaes  for  at  have  en  Slags  moralsk  Ret  til  de 
omstridte  Provinser. 

Som  sagt,  sjælden  eller  aldrig  vil  den  sejrende  Part 
faa  Lov  til  i  Ro  at  udnytte  sin  Sejr  fuldt  ud ;  næsten  altid 

ville  andre  Magter  skride  ind,  dersom  Fredsbetingelserne 
ere  for  vidtgaaende.  Det  gælder  blot  om  at  give  dem  Tid 
dertil  og  om  at  sørge  for,  at  de  kunne  gjøre  det  uden  alt- 
for store  Ofre. 

Og  ganske  særlig  maa  dette  gælde  Danmark  af  den 
gode  Grund,  at  der  for  Danmark  kun  kan  være  Tale  om 
to  Fredsbetingelser,  to  Udgange  af  Krigen  :  e  n  t  e  n  t  o- 
tal  Tilintetgørelse  og  Inkorporation, 
eller  ogsaa  uforandret  Hævdelse  af  sta- 
tus quo  ante  bellum.  Nogen  Mellemting 
gives  ikke,  nogen  partiel  Landafstaaelse  er  utænkelig. 
Det  danske  Rige  kan  ikke  existere  efter  Tabet  f.  Ex.  af 
Fyen  eller  af  Sjælland,  det  kan  heller  ikke  existere  efter 
Tabet  af  Jylland  eller  blot  af  det  sydlige  Jylland  (i  hvilket 
sidste  Tilfælde  det  geografiske  Naboskab  mellem  Jylland  og 
Øerne  vilde  gaa  tabt).  Vi  ville  altid  komme  til  at  kæmpe 
for  vor  Existens.  Gaa  vi  overhovedet  ud  af  Krigen  som 
selvstændig  Stat,  saa  ville  vi  ogsaa  gaa  uformindskede  ud 
af  den. 

Derfor  maa  vor  Forsvarsplan,  som  det  jo  ogsaa  fra  alle 
Sider  erkendes,  udelukkende  gaa  ud  paa :  a)  at  holde  os 
udenfor  eventuelle  Krige,  d.  v.  s.  at  hævde  vor  Neutralitet, 
om  nødvendigt  med  Vaabenmagt,  og  b)  hvis  vi  tvinges  ind 
i  en  Stormagtskrig,  hvis  vor  Neutralitet  krænkes  og  vi 
tvinges  til  at  tage  Parti,  da  at  tage  Parti  paa  rette  Side*), 
og  saavel  i  dette  Tilfælde  som  i  (det  mindre  sandsynlige) 
Tilfælde  af  pludseligt  umotiveret  Overfald  at  værge  os  saa 
længe  mod  den  ene  Magt,  til  vi  kunne  faa  Undsætning  af 
den  anden. 

Nu  er  det  desværre  indlysende,  (saaledes  som  ogsaa 
vor  Historie  fra   1801  og  1807  viser  det,  og  saaledes  som 


*)  Det  vil  sige:  Helst  paa  den  sejrende  Magts  Side,  og  helst 
paa  den  for  os  mindst  farlige  Magts  Side,  —  men  dog  først  og 
fremmest  det  første. 


15 


1905  maaske  paa  et  hængende  Haar  nær  ogsaa  var  kom- 
met til  at  vise  det),  at  Udsigterne  for  a)  ere  ret  smaa,  me- 
dens til  Gengæld  Udsigterne  for  b)  ere  saa  meget  desto 
større.  Danmark  ligger  ikke  alene  ved  den  alfare  Landevej 
mellem  Østersø  og  Nordsø,  men  danske  Farvande  ere  sim- 
pelthen den  alfare  Landevej  mellem  Nord-  og  Østersø,  og 
udenom  os  gives  ikke  nogen  Vej,  (i  alt  Fald  ikke  i  Krigs- 
tid, da  Ejderkanalen  vil  være  lukket). 

Af  det  foran  omtalte  Forhold :  at  vi  altid  ville  komme 
til  at  kæmpe  for  vor  Existens,  for  at  undgaa  total  Udslet- 
telse som  Stat,  følger  atter,  at  vor  Existens  staar 
og  falder  med  København,  at  ingen  For- 
svarsplan  er  mulig,  som  ikke  baseres  paa 
Forsva'retaf  København.  Det  vil  ikke  være  til 
blivende  Glæde  for  nogen  eventuel  Fjende  at  annektere  f. 
Ex.  Jylland,  saalænge  København  staar.  En  definitiv  Afstaael- 
se  af  Jylland  alene  er  utænkelig,  alene  af  den  Grund,  at  der 
da  strax  for  hele  Europa  vil  rejse  sig  et  brændende  Spørgs- 
maal,  og  et  Konfliktspørgsmaal  Hvem  skal  have  Resten? 
En  Annexion  af  Jylland  af  én  Fjende  maa  øjeblikkelig  med- 
føre enten  Annexion  af  Øerne  af  en  anden  (eventuelt 
tredie)  Fjende,  eller  (og  det  sandsynligere)  Undsætning, 
Hjælp  til  Jyllands  Befrielse*),  —  og  en  Deling  af  Riget 
er  ikke  sket  og  er  ikke  mulig  før  Københavns  Fald.  Saa- 
længe København  staar,  er  Muligheden  hver  Dag  aaben  for 
Undsætning  og  Hjælp ;  naar  København  er  falden,  er  den 
umulig  eller  dog  saare  vanskelig.  Og  sikkert  er  det,  som  at 
2  og  2  er  4,  at  enten  kommer  der  Undsætning  og  Hjælp, 
eller  ogsaa  kommer  der  Annexion  ogsaa  af  Øerne ;  men 
Undsætning  og  Hjælp  er  nu  engang  af  saa  mange  Grunde 
sandsynligere  (se  nedenfor). 

Sligt  skulde  synes  ganske  banale  og  selvfølgelige  Sand- 


*)  Saalcdes  som  vi  saa   det  virkeliggjort   i   1848    blot  ved   rus- 
siske Forestillinger  og  Trudsler. 

heder.  Og  jeg  tænker,  at  Udlændinge  næppe  vilde  tro  mig, 
naar  jeg  fortalte  dem,  at  det  er  gængs  Snak  Landet  over, 
at  det  er  et  Slagord  og  en  Partiparole  for  vort  Demokrati, 
ja,  at  det  er  noget,  der  siges  højlydt  i  vor  Folkerepræsenta- 
tion af  Folkets  udkaarede  Tillidsmænd,  at  Københavns  Be- 
fæstning er  farlig  for  Rigets  Sikkerhed  og  bør  sløjfes  som 
skadelig  og  farlig.  Der  lyder  utroligt,  at  Partilidenskab  og 
Frase-Agitation  kan  faa  voxne  og  fornuftige  Mænd  til  at 
tro  paa*)  saadant  himmelraabende  Nonsens,  —  men  det 
kan  desværre  ikke  nytte  at  nægte,  at  det  er  sandt. 

—  EnDelingafRiget  ved  Storebælt  mellem  Tysk- 
land og  Sverrig  hører  man  undertiden  nævne  som  en  mu- 
lig Udgang  af  en  Katastrophe.  Ak,  —  det  var  vel  den  lykke- 
ligste af  den  Slags  Udgange.  En  total  Annexion  af  hele  Dan- 
mark fra  Tysklands  Side  er  vistnok  utænkelig;  det  vil  hver- 
ken England  eller  Rusland  finde  sig  i ;  thi  i  saa  Fald  var 
England  udelukket  fra  den  forsvarlig  lukkede  Østersø  — 
intet  engelsk  Krigsskib  vilde  kunne  komme  der;  og  lige- 
ledes var  Rusland  da  lukket  aldeles  inde,  —  intet  russisk 
Krigsskib  vilde  kunne  forlade  Østersøen,  uden  Tysklands 
Villie.  Men  hvis  Tyskland  skulde  have  Jylland-Fyen  og 
en  anden  Magt  Sjælland  med  Laaland-Falster,  —  saa 
maatte  vi  dog  haabe  og  ønske,  at  det  maatte  blive  Sverrig. 
Men  en  lige  saa  sandsynlig  Løsning  var  vel  en  Deling  mel- 
lem Tyskland  og  Rusland,  —  saa  at  Sjælland  var  den  Pris, 
som  Tyskland  betalte  Rusland  for  selv  at  faa  Lov  at  tage 
Resten,  det  Æquivalent,  ved  hvilket  Rusland  lod  sig  stille 
tilfreds,  —  og  det  et  for  Rusland  saare  værdifuldt  Æqui- 
valent, en  ubetalelig  Portvagt  ved  Indgangen  til  Østersøen. 

Sligt  sker  ikke,  siger  man.  En  saa  uhørt  og  himmelraa- 
bende Skændsel  kan  ikke  tænkes.  —  Men  er  det  andet,  end 
hvad  der  for  kun  100  Aar  siden  er  sket  med  Polen?  Er  det 
anden  Skæbne  end  den,  Italien  maatte  lide  lige  til  1860? 


O  eller  i  hvert  Fald  sige. 

Tschekkerne  og  Ungarerne  indtil  1866?  Balkanfolkene  ind- 
til 1878?  Grækerne  indtil  1821?  og  for  at  tage  Exempler 
fra  Øjeblikket,  Korea?  Armenierne?  Eller  —  last  not  least 

—  Finnerne? 

Og  er  det  uigennemførligt?  Er  det  umuligt  at  realisere? 
Med  et  ubefæstet  (eller  blot  et  fra  Landsiden  befæstet) 
København  er  det  som  Fod  i  Hose.  Naar  Aftalen  mellem 
Rusland  og  Tyskland  er  i  Orden,  behøver  Tyskland  kun 
en  halv  Dag  til  at  spærre  Storebælt*)  og  Øresundet  med 
Miner  og  med  en  Flaadeafdeling  bagved  hver  Minespærring 
for  med  mere  Sindsro  at  se  en  engelsk  Flaade  nærme  sig,  alt 
imedens  en  Haandfuld  tyske  Tropper  besætte  København. 
Og  naar  England  staar  overfor  en  saa  vanskelig  Opgave, 

—  naar  der  intet  dansk  København  er  at  undsætte  mere, 

—  og  naar  det  pludselig  ser  russiske  Tropper  og  russiske 
Skibe  erstatte  de  tyske  i  København  og  Øresund,  —  var 
det  saa  ganske  utænkeligt,  at  det  slog  sig  til  Ro  ved  den 
Betragtning,  at  de  to  Bredder  af  saavel  Bæltet  som  Sun- 
det dog  hver  var  i  en  forskellig  Magts  Besiddelse?  Eller 
yderligere  holdt  sig  selv  skadesløs  ved  at  annektere  et  el- 
ler andet  passende  Punkt  til  Flaadestation  og  til  Opsigt  med 
Østersøen,  —  Samsø,  Odsherred,  Kallundborg,  Agersø  eller 
Sprogø.  (Sammenlign  Gibraltar,  Malta  og  Adén.) 

Thi  Hjælp,  Undsætning,  Genoprettelse  af  Danmarks 
Uafhængighed,  det  er  en  anderledes  vanskelig  Opgave, 
naar  København  er  i  Fjendens  Vold  og  han  er  eneraa- 
dende  i  Sundet,  end  naar  han  ligger  udenom  et  befæstet 
København  og  belejrer  det.  Derfor,  —  da  vi  ikke  ville  være 
i  Stand  til  i  det  lange  Løb  at  holde  Marken  over  for  en 
eneste  tænkelig  Fjende,  da  alt  vort  Haab  beror  paa  Und- 
sætning, saa  maa  vi  muliggjøre  og  lette  denne  Undsætning 
ved  at  befæste  København. 

Men   er   det    da    andet   end    Fantasterier 


^)  hvis  for  store  Skibe  sejlbare  Rende  jo  er  meget  smal. 

og  løs  Snak,  al  denneTale  omUndsætning? 
Kan  det  nytte  at  basere  nogetsomhelst  paa  denne  ganske 
løse  Udsigt  til  velvillig  Hjælp  fra  andre  Nationer,  som  dog 
kun  lade  sig  lede  af  deres  egen  Interesse  og  ikke  et  eneste 
Øjeblik  af  ædelmodig  Medfølelse  med  en  lille  Nation  i  Fare? 
Saa  vi  ikke  tilstrækkelig  i  1864,  hvad  saadanne  Udsigter 
vare  værd? 

Ja,  for  det  første  er  det  ligegyldigt,  hvor  stor  Udsigten 
er ;  hvis  det  er  den  eneste,  saa  maa  vi  bruge  den,  selv  om 
den  er  ringe.  Men  for  det  andet  e  r  det  mere  end  Fantasi 
og  løs  Snak ;  det  er  en  haandgribelig  Realitet,  en  sikker 
og  paalidelig  Udsigt.  Saalænge  København  staar,  vil  ingen 
af  de  andre  Stormagter  finde  sig  i,  at  én  af  dem  annekterer 
os  og  aflukker  Østersøen,  —  ikke  paa  Grund  af  ædel  Med- 
følelse, men  paa  Grund  af  egen  Interesse.  Og  har  vi  ikke 
før  set  det  i  Realiteten?  Har  vi  ikke  før  set  Fjenden  ligge 
omkring  København,  tillands  og  tilvands  og  saa  set  en  frem- 
med, en  i  Krigen  ikke  interesseret  Magt  bringe  Undsæt- 
ning? Og  hvad  tror  man,  der  var  bleven  af  Admiral  Opdams 
Undsætning,  hvis  han  ved  sin  Ankomst  havde  fundet  Køben- 
havn falden  og  Svenskerne  hyggelig  indrettede  bag  Køben- 
havns Volde?  Tror  man  ikke,  at  han  var  vendt  hjem  til 
Holland  med  uforrettet  Sag,  og  at  Danmarks  Rige  havde 
ophørt  at  bestaa  i  1659,  —  for  Tid  og  Evighed?  Er  det  for 
meget  at  paastaa,  at  Københavns  Forsvar  dengang  frelste 
Riget,  —  (som  det  før  havde  gjort)?*) 

Og  1864?  Ja,  det  er  hen  i  Vejret  at  beraabe  sig  paa, 
at  vi  i  1864  ingen  Hjælp  fik  nogetsteds  fra.  Thi  det  drejede 
sig  i  1864  ikke  om  Rigets  Existens,  og  Adgangen  til  Øster- 


*)  Noget  andet  er,  om  man  ikke  med  Nutidens  Forhold  for  Øje 
maa  sige,  at  det  havde  været  ønskeligt,  om  Carl  Gustav  i  1659 
havde  erobret  Kjøbenhavn  og  samlet  Norden.  —  Jeg  behøver  ikke 
at  tilføje,  at  en  saadan  Tanke  dengang  selvfølgelig  maatte  fore- 
komme enhver  Dansk  absurd. 

søen  var  ikke  paa  Tale.  Det  drejede  sig  om  en  Provins  af 
Riget,  hvis  Forbliven  eller  Ikke-Forbliven  derved  fore- 
kom*) de  andre  Stormagter  at  kunne  være  dem  ligegyldig. 
Men  fremtidig  kan  det,  som  ovenfor  udviklet,  ikke  komme 
til  at  dreje  sig  om  en  eller  anden  Provins  af  Riget,  som  kan 
være  de  andre  Stormagter  ligegyldig ;  fremtidig  kan  det  kun 
som  i  1659  dreje  sig  om  Rigets  Existens  eller  Undergang. 

Og  tror  man  ikke,  at  en  i  vor  Existens  interesseret  Stor- 
magts Holdning  overfor  sligt  dog  i  nogen  Maade  kunde  paa- 
virkes af  vor  Holdning,  —  af  om  vi  have  et  Forsvar  eller 
ikke,  om  vi  vise  Villie  til  at  værge  os  eller  vi  forbløffe  og 
forfærde  Verden  ved  at  vise  den  Billedet  af  den  eneste  Stat 
uden  Forsvar  —  og  ikke  en  uciviliseret  Stat  i  Opløsning 
som  Korea,  men  et  højtkultiveret,  oplyst  og  rigt  Land,  der 
midt  under  truende  Krigsskyer  paa  alle  Kanter  afvæbner, 
lægger  sig  aabent  og  blot  for  enhver,  der  gider  have  Ulej- 
ligheden med  at  æde  det.  Tror  man  ikke,  at  det  Ræsonne- 
ment kunde  komme  til  at  lyde :  Lad  dem  ligge,  som  de  har 
redet ;  de  har  selv  villet  det ;  hvem  ønsker  at  hjælpe  den, 
der  ikke  selv  vil?  En  foragtelig  og  dødsdømt  Nation! 

En  foragtelig  og  dødsdømt  Nation,  —  det  er,  hvad  Af- 
væbning og  Forsvarsnihilisme  vil  gjøre  os  til.  Spørgsmaalet 
vil  kun  blive  om,  hvem  dem  skal  exequere  Dødsdommen, 
—  én  eller  flere.  — 

—  Og  er  da  denne  nationale  Død  saa  forfærdelig? 
Denne  Annexion,  som  man  stadig  stiller  op  som 
Skræmmebillede  for  os,  —  er  dendasaa  slem?  Kun- 
de vi  ikke  leve  ret  lykkelig  videre  desuagtet,  —  ja,  hvem 
veed  lykkeligere,  rigere,  federe  end  som  selvstændig  Stat? 

Kære  danske  Demokrat,  —  jeg  tror,  du  hører  dette  Ord 


*)  „Forekom".  Thi  det  er  jo  nok  muligt,  at  de  siden  ere  komne 
paa  andre  Tanker  og  have  fortrudt,  at  de  ikke  i  Tide  skred  ind. 
Englands  Tilbud  til  Delcassé  i  Septbr.  1905  kunde  f.  Ex.  tyde  i 
den  Retning. 


20 


»Annexion«  uden  ret  at  forbinde  nogen  Forestilling  dermed, 
—  uden  nogensinde  at  have  gjort  dig  klart,  hvad  det  betyder. 
Hør  engang,  hvad  f.  Ex.  tysk  Annexion  vil  sige : 
Det  vil  ikke  blot  sige,  at  Københavns  Gader  fyldes  af 
tyske  Soldater,  og  at  Fællederne  genlyde  af  tysk  Exercits 
og  tyske  Kommandoraab,  —  at  tyske  Krigsskibe  fylde  Flaa- 
dens  Leje,  og  at  tyske  Flaadestationer  oprettes  i  Skjelskør 
og  Frederikshavn  eller  hvor  det  nu  bliver,  —  det  vil  ikke 
blot  betyde  tyske  Professorer  ved  vort  Universitet  og  ingen 
Plads  for  vore  egne  Videnskabsmænd,  tyske  Forestillinger 
paa  vore  Theatre,  tyske  Billeder  i  vort  Nationalmuseum, 
tyske  Bibliothekarer,  tyske  Navne  paa  vore  Gadehjørner, 
Jærnbanestationer  og  Billetter  o.  s.  v.  Det  vil  ikke  blot 
sige  alt  saadant  fjærnt  noget,  som  du  ude  i  din  fredelige 
Krog  af  Landet  synes,  ikke  rigtig  vedkommer  og  berører 
dig.  Men  lad  os,  for  at  komme  dig  nærmere  paa  Livet,  se, 
hvad  tysk  Annexion  vil  sige  f.  Ex.  i  Viborg.  Det  betyder, 
at  det  er  tyske  Officerer,  som  promenere  deres  Pragt  paa 
Torvet  og  give  Tonen  an  i  Selskabslivet,  og  tyske  Soldater, 
som  drikke  01  og  flirte  med  Barnepigerne,  tyske  Politibe- 
tjente, som  (i  stærkt  forøget  Tal)  staa  paa  Gadehjørnerne, 
en  tysk  Borgmester,  som  præsiderer  i  det  Byraad,  hvor  der 
ikke  længere  kan  tales  dansk,  tyske  Dommere,  som  dømme 
i  Viborg  Overret  i  de  utallige  Processer,  som  foranlediges 
ved  Afsyngelsen  af  en  dansk  Sang,  Deltagelsen  i  et  Møde, 
en  rød  Dør  paa  et  hvidt  Hus  eller  hvad  det  nu  altsammen 
kan  være,  —  tysk  Rektor  og  tyske  Lærere  i  Viborg  Latin- 
skole, hvor  Tysk  er  Undervisningssproget,  og  hvor  de  tyske 
Embedsmænds  Poder  føre  det  store  Ord  og  tyrannisere  de 
danske  Elever,  Tysk  i  Kommuneskolen,  tyske  Præster  og 
tysk  Gudstjeneste,  først  hver  2den  Søndag,  saa  én  Gang 
hver  Søndag,  saa  de  4  Gange  af  5,  —  og  en  tysk  Super- 
intendent i  Kaftans  Lignelse  svævende  over  det  hele.  Og 
sidst  og  ikke  mindst   Splid   og  Kiv   i   Borgerskabet,  bitter 

Krig  mellem  »Patentpatriotei'-ne«  og  »Rabalderdanskerne« 
paa  den  ene  Side,  og  »Overløberne« ,  »Forræderne« ,  »Hjem- 
metyskerne«  paa  den  anden,  Splid  mellem  danske  Forældre 
og  deres  hjemmetyske  Børn  eller  (hyppigere)  omvendt, 
mellem  Overløber-Forældre  og  deres  dansksindede  Børn. 
For  tro  ikke,  at  der  ikke  bliver  Overløbere,  —  især  og  flest 
i  den  første  Generation.  Gamle  Venner  og  Naboer  kan  ikke 
hilse  paa  hinanden  mere  paa  Gaden  og  ikke  mødes  i  Sel- 
skabslivet; den  ene  gaar  i  den  danske  Borgerforening,  den 
anden  i  den  tyske  Klub.  Børnene  vil  ikke  være  i  Hjemmet, 
men  forlade  Forældrene ;  en  dansk  Pige  kan  ikke  tjene  i  en 
Hjemmetyskers  Hus  o.  s.  v. 

Og  ude  i  din  lille  Landsby  —  vil  det  der  mærkes  min- 
dre? Paa  ingen  Maade !  Er  det  en  Stationsby,  vil  der  strax 
mærkes  en  ny  Stationsforstander,  som  ikke  sælger  Billetter 
til  Esbjerg,  men  kun  til  Esseberg,  som  ikke  modtager  dit 
Brev,  hvis  der  paa  Konvoluten  staar  Nyborg  i  Stedet  for 
Neuburg,  men  som  ved  hvert  Togs  Ankomst  promenerer 
sin  Uniform  paa  Perronen,  strunk  og  stiv,  med  Jærnkorset 
paa  Brystet,  og  aldeles  ikke  ser  det  gemene  Folk  omkring 
sig,  —  og  som  om  Søndagaften  holder  schwungvolle  Taler 
i  Krigerforeningen  paa  Kroen,  hvor  alle  de  indvandrede  ty- 
ske Ledvogtere  og  Jærnbanearbejdere  møde  tilligemed  Gen- 
darmen, den  nye  tyske  Kommunalforstander,  de  to  tyske 
Lærere  og  den  tyske  Doktor.  Den  tyske  Præst  møder  ikke 
uden  ved  enkelte  højtidelige  Lejligheder,  saasom  Sedan- 
festen, Dybbølfesten  og  Aarsdagen  for  Københavns  Fald, 
naar  han  skal  tale  om  den  store,  stærke  tyske  Gud  og  ned- 
bede hans  Velsignelse  over  Tyskhedens  Fremgang  ogsaa  i 
din  lille  Landsby. 

Nej,  jeres  egne  Smaafolk  i  Sognet  kan  ikke  længer  blive 
Ledvogtere  og  Kolonnearbejdere,  for  det  skal  der  indvan- 
drede Tyskere  til.  Og  jeres  egne  ansete  og  dygtige  Gaard- 
mænd  kan  ikke  blive  Sognefogder  mere,  for  det  skal  der 

en  schneidig  Tysker  til.  Dit  Barn  gaar  i  Skolen,  men  det 
undervises  paa  Tysk,  og  det  skal  synge :  »Ich  bin  ein 
Preussze,  will  ein  Preussze  sein«,  og  vil  det  ikke,  faar  det 
Prygl,  indtil  det  gjør  det,  —  (dog  med  Tilsætning  af  et  lille 
k.  som  ikke  staar  i  Teksten).  Og  naar  det  kommer  ud  af 
Skolen,  kan  det  daarlig  Tysk  og  lige  saa  daarlig  Dansk,  og 
hvis  du  vil  sætte  det  i  Privatskole,  saa  er  saadanne  forbudte, 
saa  at  det  maa  sendes  paa  Efterskole  i  Norge  eller  Sverrig 
for  at  lære  at  skrive  sit  Modersmaal  nogenlunde  forstaaeligt. 
Din  Søn  bliver  Soldat  (i  3  Aar),  og  sin  Soldatertid  kommer 
han  til  at  tilbringe  i  Østpreussen  eller  Hessen  eller  et  an- 
det Sted,  som  du  næppe  veed,  hvor  ligger,  og  aldrig  faar  at 
se.  Bliver  du  syg  og  kommer  paa  Amtssygehuset,  bliver  det 
tyske  Diakonisser,  som  plejer  dig,  og  en  tysk  Kirurg,  som 
opererer  dig ;  for  den  tyske  Amtmand  skal  nok  sørge  for, 
at  der  ikke  ansættes  nogen  dansk  Sygehuslæge.  Døer  din 
Kone,  vil  den  tyske  Præst  begrave  hende  og  holde  en  Tale 
over  hende  paa  gebrokkent  Dansk,  og  naar  han  siger,  at : 
her  ligger  hun  paa  sin  »bare«  (Baare),  medens  vi  efterleven- 
de staa  rundt  om  og  ikke  kunne  »holde  Vandet«  (Taarerne 
tilbage),  saa  vil  du  dog  slet  ikke  være  i  Humør  til  at  le.  Og 
dine  Børn  vil  gaa  til  Præsten  og  undres  over  hans  snurrige 
Sprog,  og  han  vil  indskærpe  dem,  at  et  tysk  Sindelag  er 
en  Pligt  og  særlig  velsignet  af  Gud,  og  formane  dem  til  og- 
saa  at  bede  paa  Tysk  og  forme  deres  Tanker  paa  Tysk,  og 
indskærpe  dem,  at  vi  alle  skulle  »forgive«  vore  Fjender,  og- 
saa  vore  nationale  Fjender.  —  Jeres  Skytteforening  vil  øje- 
blikkelig blive  opløst  og  forbudt.  Naar  jeres  Sangforening 
har  Møde,  vil  Gendarmen  gaa  udenfor  og  lytte  efter,  hvad 
I  synger,  og,  hvis  han  ikke  synes  om  det,  bryde  ind  og 
notere  Deltagerne.  Og  Majestætsfornæmelsesprocesser  vil 
aldeles  uforvarende  dumpe  ned  over  baade  den  og  den,  som 
rent  har  glemt,  at  han  forleden  var  lidt  rask  i  sin  Mund. 
Rigsdagsvalg  vil  der  blive  som  før,  kun  at  Viborg  og  Thisted 

Amter  tilsammen  vælger  een  Mand,  som  rejser  ned  til  Ber- 
lin og  ikke  gjør  anden  Gavn  end  netop  den,  at  han  sidder  der. 

Og  Højskolerne !  Er  der  noget,  der  fra  den  første  Dag 
vil  blive  forbudt,  afskaffet,  lukket,  saa  er  det  da  Højskolerne. 
Ikke  en  eneste  saadan  vil  være  aaben  8  Dage  efter  Annex- 
ionen.  End  ikke  en  uskyldig  ren  og  skær  Landbrugsskole 
vil  blive  taalt,  —  medmindre  den  drives  af  tyske  Lærere  for 
tyske  Penge  og  med  tysk  Undervisningssprog.  Hele  den 
Strøm  af  Kultur,  som  gennem  disse  Skoler  er  rislet  ud  over 
Landet,  vil  der  øjeblikkelig  blive  dæmmet  op   for. 

Overdrivelse!  vil  man  sige.  Ak  nej,  —  der  er  ikke  et 
eneste  af  de  ovenstaaende  Træk,  som  ikke  er  overmaade  rigt 
illustreret  i  Nordslesvig  og  i  Polen.  Veed  du  ikke,  at  naar 
en  polsk  Ejendomsbesidder  maler  sin  Ejendoms  polske  Navn 
paa  sine  Vogne,  saa  kommer  Gendarmen  og  maler  dem 
over  med  det  nye  tyske  Navn  og  idømmer  ham  en  Mulkt? 
Tror  du,  at  polske  Forestillinger  existerer  i  Tyskland?  Veed 
du  ikke,  at  den  polske  Hr.  von  Koller  for  nylig  udstedte  et 
Reskript  og  indskærpede  Præsterne,  at  Konfirmationsforbe- 
redelsen maatte  foregaa  paa  tysk*).  Og  veed  du  ikke,  at 
Tyskland  har  Ret  til  alt  dette  i  Kraft  af  sin  højere 
Kultur? 

Nej,  lad  det  blive  sagt  engang  endnu,  at  alt  sligt  er 
et  tydeligt  Vidnesbyrd  om  lavere  Kultur,  om  en  himmelraa- 
bende  Mangel  paa  Kultur,  en  Raahed  og  Samvittighedsløs- 
hed,  som   ingen  anden   vesteuropæisk  Nation   vilde   kunne 


*)  Saa  kom  der  rigtignok  strax  efter  Rundskrivelse  fra  den  ka- 
tholske  Ærkebiskop,  der  indskærpede  Præsterne,  at  en  Handling 
af  saa  indgribende  Betydning  for  det  religiøse  Liv  som  Konfirma- 
tionsforberedelsen naturligvis  maatte  foregaa  paa  Barnets  Moders- 
maal,  —  og  hertil  tav  Overpræsidenten  stille.  Men  saaledes  gør 
den  tyske  Superintendent  i  Viborg  ikke,  og  den  tyske  Statskirkes 
Præster  gjør  i  Viborg  Amt  som  i  Nordslesvig,  d:  parerer  Ordre. 
De  er  nemlig  Statsembedsmænd,  —  det  er  den  katholske  Præst 
og  Biskop  ikke. 


24 


præstere.  Ingen  uden  den  tyske  Nation  vilde  som  i  Optant- 
spørgsmaalet  benytte  sig  af  sin  Stilling  som  den  stærke 
overfor  den  svage  til  at  træde  Ære  og  Ret  under  Fødder  i 
rent  privatretslig  Henseende  overfor  sine  egne  Undersaat- 
ter*) ;  ingen  uden  Tyskland  vilde  kunne  gøre  sig  skyldig  i 
disse  Udvisninger,  der  raabe  mod  Himlen  og  ere  en  Skænd- 
sel for  en  civiliseret  Stat. 

(Thi  dette  Epitheton  kunne  vi  vel  næppe  med  Rette  til- 
lægge Rusland.  Og  hvad  russisk  Annexion  vil  sige,  det  kan 
man  se  paa  Finner,  Armenier,   Polakker.)  — 

—  Der  er  een  Nation  mellem  vore  Na- 
boer, hvis  Herredømme  vilde  være  gan- 
ske anderledes,  som  vilde  lade  os  styre  og  lede  os 
selv  i  det  videst  mulige  Omfang  og  forulempe  os  det  mindst 
mulige,  —  ja  under  hvis  Herredømme  vi  maaske  kunde  be- 
finde os  akkurat  som  under  eget,  hvis  vi  kunde  se  bort  fra 
nationale  Æresbegreber  og  fra  dette  at  være  et  afhængigt 
Folk,  et  Annex,  en  Filial  til  et  andet  Folk.  Men  denne  Magt 
tænker  blot  ikke  i  mindste  Maade  paa  at  annektere  os,  ja 
det  kunde  simpelthen  aldrig  falde  den  ind.  Der  er  for  ikke 
saa  længe  siden  herhjemme  fremkommet  Udtalelser  om,  at 
vi  saare  godt  kunde  finde  os  i  at  være  en  engelsk  Koloni. 
Hvad  Englænderne  saa  end  ellers  kan  have  ment  om  disse 
Udtalelser,  saa  haaber  jeg  i  alt  Fald,  at  de  have  følt  sig 
smigrede  over  dem ;  thi  det  er  den  højeste  Ros  og  den  fine- 
ste Kompliment,  der  kan  siges  et  Folk,  naar  fremmede 
Folkeslag  erklære  at  ville  befinde  sig  vel  under  dets  Vinger; 
og  der  er  ingen  Tvivl  om,  at  denne  Anskuelse  deles  af  hele 
det  danske   Folk**),  —  at  et  engelsk   Herredømme   og  et 


*)  Finnemann. 

**)  Og  jeg  tilstaar  aabent,  at  jeg  for  mit  Vedkommende  gærne 
saa  Danmark  som  engelsk  Koloni  eller  engelsk  Lydrige,  dersom 
England  til  Gengæld  skaffede  os  vor  gamle  Ejdergrænse  eller  hel- 
lere en  Flensborg-Tønder-Grænse.     Hellere  selvfølgelig  selvstæn- 

tysk  Herredømme  vilde  være  akkurat  lige  saa  forskellige 
som  Himmerig  og  Helvede.  Men  hvad  man  end  ellers  kan 
mene  om  slige  Udtalelsers  Betimelighed  (jeg  hører  ikke  til 
dem,  der  finder  dem  saa  frygtelige),  saa  er  der  i  alt  Fald 
een  Ting  at  bemærke  til  dem,  nemlig  at  England 
hverken  vil  eje  eller  have  os.  England  ønsker 
ikke  at  engagere  sig  paa  Fastlandet ;  det  har  i  Østersøspørgs- 
maalet  kun  een  Interesse  og  eet  Program,  det  samme  som 
det  altid  har  haft  og  altid  vil  have :  at  opretholde  Danmarks 
Selvstændighed  og  ikke  for  nogen  Pris  at  se  Sundet  og  Store- 
bælt i  nogen  anden  Sømagts  Besiddelse.  Men  denne  Inter- 
esse er  ogsaa  saa  stærk  og  vigtig,  at  den  øjeblikkelig  vil 
tvinge  England  Sværdet  i  Haanden  overfor  ethvert  Forsøg 
paa  at  erobre  os.  Og  derfor  er  et  befæstet  København  i  høje- 
ste Grad  i  Englands  Interesse. 

Om  den  i  dette  Skrift  gentagne  Gange  fremhævede  store 
Sandsynlighed,  ja  indre  Nødvendighed  for  engelsk  Undsæt- 
ning i  Tilfælde  af  Attentat  paa  vor  Existens  af  nogen  anden 
Magt,  —  om  den  kan  og  bør  lede  til  videre  Konsekvenser, 
til  praktiske  Skridt  i  Form  af  Aftaler,  —  om  der  for  vort 
Diplomati  foreligger  den  Opgave  at  søge  at  fremskaffe  be- 
stemte Tilsagn  i  saa  Henseende,  mulig  en  Garanti  for  Dan- 
marks Integritet,  ligesom  det  før  har  ydet  den  og  nu  synes 
villigt  til  at  forny  den  for  Norges*),  —  det  tør  jeg  ikke  ud- 
tale mig  nærmere  om.  Men  jeg  kan  heller  ikke  tænke  mig, 
at  nogen  dansk  Regering  vilde  tage  Ansvaret  for  at  sige  Ne} 
til  et  saadant  Tilbud,  hvis  det  kunde  tænkes  at  fremkomme. 


dig;  men  hvis  man  kunde  gjøre  det  ovennævnte  halsbrækkende 
Tankeexperiment,  saa  hellere  engelsk  Koloni  med  Slesvig  end 
selvstændig  Stat  uden  Slesvig. 

*)  I  hvert  Fald  fremkom  under  det  norske  Interregnum  i  ind- 
flydelsesrige engelske  Blade  det  Forslag,  at  England  skulde  forny 
sin  Garanti  paa  Betingelse  af,  at  Norge  valgte  Monarkiet  som 
Statsform. 


26 


England  er  en  Magt,  som  har  det  store  Fortrin,  at  det 
ingen  Annexionslyster  nærer  og  ikke  kan  nære  dem.  Kunde 
man  tænke  sig,  at  England  under  en  europæisk  Krig  følte 
sig  tvunget  til  at  besætte  København  (som  i  1807),  saa  vilde 
en  saadan  Besættelse  kun  blive  temporær  (som  i  1807)  og 
vor  Integritet  være  urørt  (som  i  1807),  —  saalænge  Bri- 
tannia  hersker  over  Bølgerne.  Men  sligt  er  mindre  sandsyn- 
ligt nu ;  thi  vi  raade  ikke  længere  over  nogen  saadan  Militær- 
magt, som  kan  synes  England  foruroligende  (saaledes  som 
i   1807). 

Jeg  veed  vel,  at  der  er  dem,  som  ville  finde  en  slig 
Tanke  horribel,  som  ville  hævde,  at  Danmark  maa  iagttage 
den  mest  fuldkomne  Neutralitet  uden  Baand  til  nogen  Side 
og  uden  blot  at  kunne  mistænkes  for  at  hælde  mere  til  én 
Magt  end  til  en  anden,  —  at  al  Alliancepolitik  er  at  sky  som 
Pesten,  men  at  det  vigtigste  af  alle  Hensyn  dog  er  at  be- 
vare et  saa  nært  Forhold  til  Tyskland  som  muligt;  thi 
Tyskland  er  nu  engang  vor  nærmeste  Nabo,  og  vor  første 
Livsbetingelse  er  at  bevare  et  godt  Forhold  til  det. 

Ja,  —  det  er  blot  lettere  sagt  end  gjort.  Den  her  skil- 
drede Holdning,  har  det  ikke  omtrent  været  vor  Holdning 
nu  i  mange  Aar?  Det  nævnte  Hensyn,  —  er  det  ikke  blevet 
taget?  Hvor  er  de  Skridt  eller  den  Holdning,  som  Tyskland 
kunde  beklage  sig  over? 

Men   Tysklands   Holdning  ligeoverfor  os? 

Der  er  dog  ingen  af  de  over  engelske  Sympathier  foru- 
roligede, som  tør  benægte  noget  andet,  som  man  ogsaa  af 
og  til  har  Anledning  til  at  fremhæve  herhjemme,  —  nemlig, 
at  Vejen  til  et  godt  Forhold  gaar  over  Sønderjylland,  og  at 
fortsat  Tvangs-  og  Politiregimente,  Optantlaveri  og  Udvis- 
ninger ikke  ere  egnede  til  at  fremme  dette  gode  Forhold. 
Og  at  dette  ikke  skulde  vedkomme  os,  tør  vel  ingen  paastaa. 
Om  ikke  paa  anden  Maade,  saa  er  vel  Optantspørgsmaalet 

og  Udvisningen  af  (paastaaede)  danske  Undersaatter  (som 
vi  ikke  kunne  vedkende  os)  dog  utvivlsomt  noget,  som 
statsretsligt  i  højeste  Grad  vedkommer  os.  Men  har  Tysk- 
land nogensinde  paa  dette  Omraade  vist,  at  det  ønskede  at 
bane  Vejen  for  et  godt  Forhold?  Eller  mon  ikke  snarere  lige 
det  modsatte?  Selv  midt  under  den  tyske  Kejsers  Besøg  i 
København  fortsættes  Udvisningerne ;  bagefter  et  Slags  ul- 
den Bortforklaring,  mere  eller  mindre  tydelige  Bebudelser 
af  en  Kursforandring,  og  saa  — :  nye  Udvisninger  og  ufor- 
blommede Antydninger  af,  at  Jylland  egentlig  er  et  naturligt 
Appendix  til  Tyskland  og  dettes  rette  Grænse  ved  Skagen. 
Og  saaledes  Gang  paa  Gang.  Nej  —  det  er  umuligt.  Med 
Tyskland  er  et  godt  Forhold  absolut  ikke  til  at  stille  paa  Be- 
nene, fordi  den  ene  Part  ikke  vil ;  og  denne  Part  er  Tyskland. 
Og  lad  os  saa  endelig  huske  endnu  ét :  Hvem  skal  und- 
sætte København  i  Tilfælde  af  en  Konflikt  med  England? 
Er  der  nogen  Magt.  der  er  i  Stand  dertil?  Mod  et  tysk  Atten- 
tat vil  og  kan  England  træde  op,  og  rimeligvis  ogsaa  Rus- 
land. Mod  et  (meget  usandsynligt)  russisk  Attentat  vil  Eng- 
land og  sikkert  Tyskland  træde  op.  Mod  et  forenet  tysk- 
russisk Angreb  med  Aftale  om  Deling  af  Danmark  vil  og 
kan  England  (eller  England-Frankrig)  træde  op.  Men  mod 
et  engelsk?  Er  nogen  af  de  andre  Magter  eller  begge  i  For- 
ening i  Stand  dertil?  — 

—  Hvorfor  ikke  nævne  Tingene  ved  deres  rette  Navn? 
Der  er  4  Østersømagter:  Sverrig,  Rusland,  Tyskland  og 
England,  —  thi  England  er  en  Magt  paa  alle  Have.  Vi  nære 
den  urokkelige  Tro  til  Sverrig,  at  vi  fra  dets  Side  intet  have 
at  frygte.  (Skulde  der  endelig  existere  »storsvenske«  Kredse, 
som  i  givet  Tilfælde  kunde  tænkes  at  have  Appetit  paa  Udvi- 
delser, saa  trøste  vi  os  med,  at  Sverrigs  Styre  mere  og  mere 
glider  over  i  demokratiske  Hænder,  som  absolut  ikke  nære 
Tendens  i  den   Retning.)  Rusland  har  ikke   og  faar  aldrig 

en  saadan  Flaade,  at  det  kan  tænke  paa  at  kaste  Tyskland- 
England  en  saadan  Handske  i  Ansigtet  som  en  Besættelse 
af  København,  og  Glæden  vilde  i  alt  Fald  blive  af  kort  Va- 
righed ;  og  russiske  Hære  i  Jylland  er  dog  ogsaa  en  ret  fjærnt- 
liggende  Mulighed.  Tilbage  er  da  Tyskland  og  England,  og 
den  Mulighed,  som  vi  maa  regne  med,  og  som  sikkert  heller 
ikke  vil  udeblive,  er  en  tysk-engelsk  (eller  tysk-engelsk- 
fransk) Krig. 

Er  det  mon  for  meget  at  sige,  at  en  tysk-engelsk  Krig  er 
bleven  en  Naturnødvendighed  paa  samme  Maade  som  Kri- 
gen i  1870 — 71  var  det  efter  1866?  Ligesom  enhver  klart- 
seende Iagttager  kunde  se  det  —  og  ogsaa  virkelig  saa  det 
—  efter  1866,  at  en  fransk-tysk  Krig  maatte  komme,  før 
eller  senere*),  —  saaledes  maa  en  klartseende  Iagttager  nu 
indse,  at  en  tysk-engelsk  Krig  maa  komme,  før  eller  senere, 
ikke  ved  nogen  tilfældig  Foranledning,  ikke  paa  Grund  af  et 
eller  andet  opdukkende  Stridspunkt,  men  af  indre  Nødvendig- 
hed, fordi  alt  bærer  derhen  imod.  —  Hvad  kunne  vi  da 
vente  os  af  hver  af  disse  Magter? 

Hvad  først  England  angaar,  da  kan  det  meget  vanske- 
lig føre  Krig  i  Østersøen  uden  et  Støttepunkt,  Kul- 
station, Forsyningsdepot,  Reparations- 
sted.  Det  kan  under  Krigens  første  Periode  blive  en  dansk 
Havn  i  Storebælt  eller  Kattegat,  og  det  kan  blive  en  svensk 
Kattegatshavn,  —  tilnød  ogsaa  en  norsk.  Det  kan  under  en 
senere  Periode,  hvis  Kampen  trækker  sig  ned  i  Østersøen 
(d.  V.  s.  hvis  England  forcerer  Storebælt)  blive  en  dansk 
Østersøhavn,  Bornholm  eller  en  svensk  Østersøhavn,  men 
hvis  København  er  en  aaben  og  ubefæstet  By,  da  selvfølge- 
lig dér,  hvor  der  findes  mest  Kul,  størst  Forsyninger,  bedst 
Havneplads   og    vore    eneste    Reparationsværksteder.    Men 


*)  , Dette  Barn  vil  aldrig  komme  til  at  regere,  hvis  der  ikke 
raades  Bod  paa  Ulykken  ved  Konigsgratz".  (Kejserinde  Eugenie 
om  Kejserprinsen  1866). 

et  eller  andet  Punkt  maa  England  slaa  ned  paa,  og  det  vil 
ikke  lade  sig  afholde  af  Hensynet  til  vor  Neutralitet.  Lad 
os  mindes,  hvad  vi  læste  i  Aviserne  under  den  optrækkende 
Konflikt  mellem  England  og  Rusland  i  1897,  —  at  Kabi- 
nettet i  Stockholm  havde  forespurgt  underhaanden  baade  i 
London  og  St.  Petersborg  om  de  to  Magters  Holdning  over- 
for Sverrig  og  begge  Steder  faaet  det  Svar,  at  man  ikke  kun- 
de give  noget  Løfte  om  at  respektere  de  skandinaviske  Lan- 
des Neutralitet.*) 


*)  Hvad  skal  vi  i  det  hele  taget  anse  en  ubevæbnet,  selv  nok 
saa  mange  Gange  garanteret  Neutralitet  for  at  være  værd?  Hvad 
Gustav  Adolph,  maaske  den  europæiske  Histories  største  Helte- 
navn, tænkte  om  den,  kan  ses  paa  Titelbladet.  Hvad  Bismarck 
tænkte  om  den,  fremgaar  af  hans  Tilbud  til  Frankrig  i  1870  før 
Krigen :  Giv  os  Rhingrænsen  og  tag  selv  Belgien,  saa  undgaar  I 
Krigen".  Hvad  Napoleon  111  tænkte  om  den,  fremgaar  af  hans 
stadige  Forlangende  om  „Kompensation"  til  Frankrig  for  de  preus- 
siske Udvidelser.     Og  saaledes  kunde  man  blive  ved. 

Det  er  meget  sandt,  at  Schweiz's  eller  Belgiens  Neutralitet 
ikke  er  bleven  krænket  siden  Wienerkongressens  Dage.  Men  hvor- 
for? Naar  Schweiz  ikke  blev  medinddraget  i  Krigen  1870—71, 
var  det  saavist  ikke  paa  Grund  af  de  to  Magters  Respekt  for  det 
Papir,  hvorpaa  de  havde  garanteret  dets  Neutralitet,  men  fordi  5 
schweiziske  Divisioner  stod  opstillede  ved  Grænsen  og  afvæbnede 
Bourbakis  Armé.  Og  tror  man,  at  de  ved  Sedan  cernerede 
Franskmænd  havde  modstaaet  Fristelsen  til  at  redde  sig  ud  af 
Omklamringen  over  den  saa  nære  belgiske  Grænse,  hvis  ikke 
30,000  belgiske  Soldater  havde  spærret  Vejen  for  dem? 

Nej,  —  Historien  kender,  som  det  er  fremhævet  af  Kapt. 
Skade  i  hans  lille  Bog,  intet  Exempel  paa.  at  en  Garantimagt 
nogensinde  har  draget  Sværdet  til  Forsvar  for  en  neutraliseret 
Stat.  Derimod  rummer  den  et  nydeligt  Exempel  paa,  at  en  Stat 
er  bleven  annekteret  netop  af  sin  egen  Garantimagt,  nemlig  Re- 
publiken  Krakau,  den  sidste  Rest  af  det  fri  Polen,  i  1846  af  Østrig. 

Det  kan  overhovedet  være  en  meget  tvivlsom  Fordel  at  være 
neutral  under  en  Krig.  Et  af  de  smukkeste  Exempler  derpaa  er 
Preussens  Forhold  i  1805 — 06.  Neapel,  Østrig,  England,  Rusland 
og  Sverig  havde  dannet  den  tredie  Koalition  mod  Napoleon,  og 
Preussen  blev  trængt  fra  begge  Sider  for  at  slutte  sig  til  den  ene 

Og  Tyskland?  Har  du,  kære  Demokrat,  gjort  dig  klart, 
hvad  en  Krig  med  England  vil  sige  for  Tyskland?  I  Or- 
dets egentligste  Forstand  en  Kamp  for  Livet.  Thi  hvad  vil 
en  Blokade  af  alle  Havne  betyde  for  Tyskland?  20  Millioner 
Tyskere  leve  af  Industri,  og  deraf  ere  de  15  Millioner  af- 
hængige af,  at  Søvejene  ere  aabne,  —  fordi  de  skulle  have 
deres  Raastoffer  ad  Søvejen  og  sælge  deres  Produkter  i  over- 
søiske Lande.  Tyskland  brødføder  ikke  sig  selv,  men  mod- 
tager mindst  25  pCt.  af  sit  Korn,  Kød  o.  s.  v.  fra  Udlandet, 
deraf  de  §  ad  Søvejen.  Men  naar  nu  Tyskland  lukkes  ude 
fra  Søen  af  en  overmægtig  Fjende?  Hvilken  Elendighed! 
Industri,  Handel,  Søfart  ødelagt  med  ét  Slag,  —  Arbejdsløs- 
hed i  uhyre  Omfang ;  Fabrikernes  Hjul  staa  stille  og  Skor- 
stenene blive  kolde  (i  Rhinprovinsen  og  Westphalen  er  der 
Egne  med  tusinde  Fabriksskorstene  paa  Kvadratmilen) ; 
Dyrtid  paa  Grund  af  manglende  Tilførsler,  —  er  Kødet  dyrt 


eller  den  anden  Side.  Kongens  Hjærte  var  hos  Koalitionen,  men 
baade  Tilbudene  og  Trudslerne  fra  fransk  Side  vare  saa  udtryks- 
fulde, at  han  ikke  kunde  beslutte  sig.  Da  saa  russiske  Tropper 
krænkede  Preussens  Neutralitet  i  Øst,  mobiliserede  han  mod  Rus- 
land, —  men  kort  efter  krænkede  franske  Tropper  Neutraliteten 
i  Vest,  og  nu  sluttede  han  et,  —  foreløbig  hemmeligt,  —  For- 
bund med  Koalitionen  og  forpligtede  sig  til  at  deltage  paa  dens 
Side.  Men  imedens  faldt  Afgjørelsen  i  Trekejserslaget  ved  Auster- 
rlitz,  og  Preussen  skyndte  sig  at  gjøre  Sejerherren  sin  Opvartning, 
slutte  Forbund  med  Frankrig  og  modtage  Landudvidelser  af 
det  i  December  1805. 

Havde  Preussen  skredet  energisk  ind,  var  Napoleon  bukket 
under;  thi  hans  Stilling  var  før  Austerlitz  betænkelig  nok,  og  han 
var,  rent  bortset  fra  Preussen,  sine  Fjender  underlegen  i  Tal.  Nu 
hjalp  Preussens  vaklende  Holdning  ham  til  Sejr.  Og  da  Situa- 
tionen saa  bagefter  viste  sig  alligevel  at  være  uholdbar  for  Preus- 
sen, —  saa  fulgte  i  Oktober  1906  den  preussiske  Hærs  fuldstæn- 
dige Tilintetgørelse  ved  Jena,  Napoleons  Indtog  i  Berlin  og 
Preussens  totale  Sønderlemmelse.  Moral:  Det  kan  stundom  være 
bedre  i  rette  Tid  at  tage  sit  Parti,  end  for  enhver  Pris  at  ville 
være  neutral. 

allerede  nu,  saa  vil  det  til  den  Tid  ikke  blive  til  at  opdrive  — ; 
finansiel  Ødelæggelse  og  økonomisk  Udmattelse  for  lange 
Tider. 

Derfor  prædike  alle  tyske  Militærforfattere,  at  Tyskland 
maa  have  en  Flaade,  der  er  i  Stand  til  at  holde  Kysterne 
aabne  og  helst  søge  Fjenden  i  rum  Sø  og  slaa  ham  der, 
men  i  alt  Fald  holde  ham  i  tilstrækkelig  Afstand.  Derfor 
er  den  tyske  Flaades  Styrke  ved  Loven  af  1901  fastsat  til 
38  Slagskibe  og  36  store  Krydsere,  hvoraf  J  til  enhver  Tid 
hele  Aaret  rundt  skulle  være  bemandede  og  armerede,  og 
derfor  kræver  Flaadelovsforslaget  af  iaar  en  yderligere  For- 
øgelse. Endnu  staa  adskillige  af  disse  Skibe  paa  Papiret  eller 
i  det  højeste  paa  Beddingen  under  Bygning,  og  endnu  er 
der  langt  til  Englands  60  Kampskibe ;  og  det  kunde  jo  være, 
at  England  ikke  var  oplagt  til  at  vente  rolig,  indtil  Partiet 
var  lige. 

Men  naar  Tyskland  nu  ikke  er  stærkt  nok  til  at  søge  Fjen- 
den i  rum  Sø  og  slaa  ham?  Saa  er  der  et  andet,  et  fortrin- 
ligt Middel  til  at  holde  i  alt  Fald  Østersøen  aaben,  nemlig 
en  Spærring  af  Store  Bælt. 

Østersøen  har  for  store  Skibe  én  Indgang,  som  er  en 
smal  Rende  ned  gennem  Storebælt,  —  for  lidt  mindre  Skibe 
to  Indgange,  nemlig  tillige  Sundet.  (Lille  Bælt  er  altfor  snæ- 
vert og  krumt  og  altfor  let  at  spærre  og  at  beherske  fra 
Kysten  til  at  yde  Fjenden  nogen  Chance.)  Saalænge  Tysk- 
land kan  holde  Bæltet  (og  eventuelt  ogsaa  Sundet*))  spær- 
ret, saalænge  kan  intet  engelsk  Skib  vise  sig  i  Østersøen, 
saalænge  er  de  tyske  Østersøhavne  fri  for  Blokade  og  for 
militære  Attentater.  Hvor  fristende  at  spærre  denne  lange 

*)  Sundet  behøver  Tyskland  for  saa  vidt  slet  ikke  at  spærre, 
naar  Bæltet  er  spærret.  Thi  da  de  største  engelske  Skibe  ikke 
kan  gaa  derigennem,  kan  Tyskland  altid  være  en  den  Vej  kom- 
mende engelsk  Flaadeafdeling  overlegen.  Men  ellers  er  Sundet 
jo  ogsaa  let  at  spærre. 

smalle  Passage  ved  Mineudlæg  og  ved  en  Flaadeafdeling  bag 
Minespærringen,  ved  nogle  svære  Kanoner  paa  Sprogø  og 
maaske  et  Par  Kystbatterier!  Er  man  ganske  sikker  paa,  at 
Kielerflaaden  ikke  i  samme  Øjeblik  som  Krigen  er  der  (uden 
Krigserklæring,  som  overhovedet  er  en  forældet  Ting),  dam- 
per op  i  Storebælt  og  etablerer  en  Spærring,  —  alt  kun 
nogle  Timers  Værk.  Det  er  et  Neutralitetsbrud,  —  javel, 
—  et  Neutralitetsbrud,  som  tyske  Militærforfattere  (v.  d. 
Golz,  Boguslawski)  omtale  som  en  nærliggende  og  saare  na- 
turlig Ting ;  thi  hvad  gjør  man  ikke,  naar  det  gælder  Li- 
vet? Det  er  Neutralitetsbrud,  —  javel,  —  altsaa  har  vi  at 
vælge :  Krig  med  Tyskland  eller  —  Tilslutning  til  Tyskland 
og  Krig  med  England. 


Men  hermed  er  Neutralitetskrænkelsens  Muligheder  jo 
ikke  udtømte.  Lad  os  tænke  paa  Englands  Tilbud  i  Decem- 
ber 1905  til  Frankrig  om  at  gøre  Landgang  (ved  Esbjerg?) 
for  at  ødelægge  Kielerkanalen  og  gaa  imod  Kiel  samtidig 
med,  at  Flaaden  angreb  Byen  fra  Søsiden. 

Det  er  jo  et  gammelt  Projekt.  I  1870 — 71  var  der  sik- 
kert sket  Landgang  i  Nordtyskland  af  et  fransk  Korps,  hvis 
Krigslykken  havde  været  Frankrig  lidt  bedre.  Der  foretoges 
Flaaderustninger,   en  fransk  Gesandt  var  i  København  for 


33 


at  forhandle  om  vor  Tilslutning,  og  en  fransk  Flaa- 
de  komtil  Østersøen;  men  heldigvis  sagde  vi  nej, 
og  Afgjørelsen  til  Lands  var  saa  hurtig  og  saa  overvældende, 
at  Planen  blev  opgiven.  Dog  maatte  Tyskland  anvende 
5  Divisioner  af  Linien  samt  90,000  Mand  Erstatnings-  og 
Besætningstropper  til  at  dække  sine  Kyster.  I  en  kommende 
Krig  vil  denne  Opgave,  —  saaledes  som  det  ogsaa  er  udtalt 
af  den  tyske  Rigskansler  i  Rigsdagen  i  1892  —  kræve  end- 
nu flere  Tropper  paa  Grund  af  Kielerkanalens  Anlæggel- 
se. Af  den  Grund  var  ogsaa  den  store  Moltke  meget  be- 
tænkelig ved  Kanalen,  —  fordi  en  i  Slesvig  landsat  fjendt- 
lig Styrke  vil  have  en  fortrinlig  Dækning  bag  denne  200 
Fod  brede  Fæstningsgrav  og  vil  kunne  holde  sig  der  i 
lang  Tid  selv  mod  en  overlegen  Styrke  for  i  Nødsfald  at 
trække  sig  tilbage  til  den  jydske  Halvø.  —  Og  hvad  skulle 
vi  foretage  os  i  et  saadant  Tilfælde?  Sende  vor  Hær  til  Es- 
bjerg og  lade  København  ligge  aabent  og  værgeløst  under 
en  saadan  Verdensbrand,  kunne  vi  vel  intet  Øjeblik  tænke 
paa?  Med  vor  mobile  Hær  i  Vestjylland  og  med  fremmede 
Flaader  i  vore  Farvande  vilde  vi  være  hyggelig  stillede  un- 
der en  fjendtlig  Landgang  paa  Sjælland,  —  især  da  med  et 
ubefæstet  København.  Hvordan  var  det  i  1807?  Da  havde 
vi  70,000  Mand  i  Holsten,  men  engelske  Linieskibe  i  Store 
Bælt.  Mon  det  ikke  under  slige  Forhold  vilde  være  bedre 
at  samle  vor  Styrke  paa  Sjælland  og  overlade  de  jydske  Dra- 
goner at  protestere  ved  Esbjerg? 

Rent  bortset  fra,  hvordan  det  i  et  saadant  Tilfælde 
vilde  gaa  os  ved  Esbjerg.  Da  Englænderne  utvivlsomt  kom- 
me over  os  som  en  Nysen,  bliver  det  ikke  de  første  8  Dage, 
vi  faa  en  Hær  samlet  i  Vestjylland,  og  til  den  Tid  ere  Eng- 
lænderne maaske  enten  dybt  nede  i  Holsten  eller  ogsaa 
kastede  i  Vandet  igen.  Rent  bortset  fra,  hvorledes  det  vil 
gaa  os  med  vore  Troppetransporter  over  Bælterne  under 
en  engelsk  Flaadeinvasion. 

—  Neutralitetskrænkelser  vil  der  blive  nok  af.  Men 
naar  København  er  ubefæstet,  er  der  endnu  ét  at  tage  i 
Betragtning,  nemlig,  at  Neutralitetskrænkelsen  da  altid  vil 
ske  forst  der  —  som  i   1801   og  i  1807. 

Man  vil  nemlig  ikke  nøjes  med  at  krænke  vor  Neutra- 
litet og  saa  høre  rolig  paa  vore  Protester,  —  nej  man  vil 
krænke  vor  Neutralitet  og  saa  forlange  vor  Tilslutning,  — 
give  os  Valget  mellem  Alliance  eller  Krig.  Og  vor  Tilslut- 
ning er  værdifuld.  Hvad  har  ikke  Understøttelse  af  vort 
Fyr-  og  Lodsvæsen  at  sige  for  en  fjendtlig  Flaade  i  vore  Far- 
vande, hvad  vil  ikke  Kulforsyning  og  anden  Forsyning  og 
en  Reparationshavn  betyde  for  den,  —  og  hvor  stor  Vægt 
vil  den  ikke  lægge  paa  Tilslutning  af  vore  Torpedobaade  og 
vore  smaa  hurtige  og  lidet  dybtgaaende  Krigsskibe  og  af 
vore  Søofficerer  med  deres  enestaaende  Kendskab  til  vore 
Farvande?  Og  mon  ikke  den  danske  Hær  vilde  være  en 
værdifuld  Medhjælp  til  et  Fremstød  mod  Kielerkanalen?  Og 
vil  ikke  den  ene  Magt  klemme  os  af  al  Ævne  for  at  opnaa 
vor  Tilslutning  af  Frygt  for,  at  den  anden  Magt  skal  opnaa 
den?  Og  hvorledes  opnaaes  denne  Tilslutning  lettest?  Ved 
at  gaa  løs  paa  det  ubefæstede  København. 

Saare  let  vil  Situationen  blive  den,  at  det  for  os  gælder 
om,  ikke  at  hævde  vor  Neutralitet,  men  at  træffe  det  rette 
Valg  og  at  hævde  vor  Valgfrihed  omend  kun  en  ganske 
kort    Tid. 

Hvis  man  overhovedet  tror  paa  Muligheden  af  et  tysk- 
engelsk (eller  tysk-engelsk-fransk)  Sammenstød,  hvor 
kan  man  da  tro,  at  vi  kunne  forblive  uden- 
for en  saadan  Krig  eller  blot  bevare  vor 
Valgfrihed  i  mindste  Maade  med  et  ube- 
fæstet, aabent  København?  Lad  os  tænke  os 
en  Søkamp  i  vore  Farvande,  —  havarerede,  ukampdyg- 
tige Skibe,  torpedoramte   og  gennemskudte,   synkefærdige, 

som  ere  nødte  til  at  søge  den  nærmeste  Havn  for  Reparation 
eller  blot  for  ikke  at  synke.  Det  eneste  Reparationsværksted 
er  København ;  vil  noget  Skib  betænke  sig  paa  at  søge  der- 
ind, som  kan  naa  det?  Men  hvad  enten  det  nu  bliver  der  el- 
ler det  bliver  i  Nyborg,  Korsør,  Aarhus  eller  hvor  ellers,  — 
tror  man  saa,  at  nogen  af  de  to  Magter  er  tilbøjelig  til  at  lade 
sine  store  Slagskibe  ligge  afvæbnede  i  vore  Havne,  Mandska- 
bet interneret,  Slutstykkerne  fjærnede  af  Kanonerne,  som  de 
russiske  Skibe  i  de  kinesiske  Havne  —  sidst  af  alt  vel  i  et 
aabent  København,  som  frembyder  en  saa  fortrinlig  Flaade- 
basis?  Mon  der  ikke  hurtig  deraf  vil  fremvoxe  Opfordringer 
til  Tilslutning,  Ultimatum,  Fordring  om  Forbund  eller  Krig? 

Et  Neutralitetsbrud  af  en  af  de  krigsførende  Magter 
andetsteds  i  vore  Farvande  kan  jo  være  prekært  nok  for 
os  og  tvinge  os  ud  af  vor  Neutralitet,  —  men  det  er  dog 
ikke  saa  slemt  som  en  Besættelse  af  København.  Thi  der- 
med er  vor  Valgfrihed  forbi.  Den  Fortsættelse  af  Forsvaret, 
som  Hr.  Bluhme  taler  om,  bliver  nok  mager;  thi  i  Køben- 
havn ligger  nu  engang  alt  vort  Materiel,  en  stor  Del  af  vort 
Militær,  en  Femtedel  af  Landets  Befolkning  (og  Rekrute- 
ringsmateriale),  hele  vor  Flaade  og  hele  vor  Administra- 
tion ;  og  at  forandre  dette  er  vel  ikke  muligt  uden  at  flytte 
Residensen,  —  hvorhen?  Mon  Jylland  er  sikrere?  Eller  en 
Storebæltsby? 

Det  er  sikkert,  at  med  København  miste  vi  hele  vor 
Flaade,  en  stor  Del  af  vor  Hær,  det  meste  af  vort  Materiel, 
hele  vor  Administration,  —  og  hvad  vil  endelig  ikke  den 
moralske  Virkning  deraf  være? 

Nej,  den  Magt,  som  har  København,  har  Danmark  og 
kan  diktere  os  vor  Holdning.  Men  bag  et  indesluttet  Køben- 
havns Volde  kunnevivælge,  selv  bestemme  vor  Hold- 
ning, bestemme,  hvem  vi  ville  kaste  os  i  Armene  paa,  den 
Magt,  der  har  krænket  vor  Neutralitet  og  belejrer  Køben- 
havn (hvad  ingenlunde  er  udelukket,  og  hvad  vi  skulde  have 

gjort  i  1807)  eller  Modparten,  og  kan  stille  vore  Betingel- 
ser for  vor  Tilslutning  til  den  ene  eller  den  anden  Magt, 
og  af  vort  Valg  vil  vor  Existens  maaske  afhænge. 

Og  lad  os  da  engang  forsøgsvis  opregne  alle  Mulighe- 
derne og  deres  Chancer.  Sligt  er  ganske  nyttigt  og  giver 
Stof  til  Eftertanke.  Lad  os  først  se,  hvilke  Muligheder,  der 
foreligger  med  et  aabent,  ubefæstet  København. 

Den  første  Mulighed  er  den,  at  vor  Neutralitet  respek- 
teres og  Krigen  slet  ikke  berører  os  paa  anden  Maade,  end 
at  medtagne  men  reparable  tyske  og  engelske  Krigsskibe 
ligge  fredelig  Side  om  Side  i  Flaadens  Leje,  medens  vi  in- 
ternere Englænderne  i  Citadellet  og  Tyskerne  i  Sølvgadens 
Kaserne  og  gemme  begge  Parters  Kanoners  Slutstykker 
paa  Tøjhuset  (hvis  vi  da  har  et  Tøjhus),  —  dog  selvfølgelig 
i  to  Rader,  de  engelske  til  højre,  de  tyske  til  venstre,  for 
at  Forvexling  kan  undgaas,  naar  Freden  er  sluttet.  Om  Søn- 
dagen faa  begge  Parter  Lov  at  gaa  i  Tivoli  og  læse  Krigs- 
telegrammerne  sammen.  Vi  andre  more  os  med  at  tage  til 
Korsør  og  se  dem  slaas  i  Bæltet. 

Den  anden  Mulighed,  —  som  jeg  vilde  være  tilbøjelig 
til  at  holde  paa,  —  er  den,  at  begge  Parter  paa  Krigens 
første  Dag  løb  Kapløb  om  at  besætte  København,  —  som 
Kulstation,  Forsyningsdepot,  Reparationssted  og  som  Be- 
hersker af  Sundet.  Den  Part,  der  kommer  først,  vil  skynde 
sig  at  befæste  København  det  bedst  mulige,  spærre  Sun- 
det ved  Miner  og  indrette  sig  saa  hyggelig  som  muligt.  Om 
vor  Mening  (hvis  vi  til  den  Tid  kan  stille  en  saadan  paa 
Benene)  vil  ingen  spørge,  og  Krigen  vil  gaa  sin  Gang  i 
vore  Farvande  og  paa  vore  Marker,  —  ganske  som  nys  i 
Korea.  Forholdene  ville  nu  udvikle  sig  forskellig  eftersom 
hvem  der  kommer  først.  Lad  os  da  se  hvorledes: 

A.  Tyskland  kommer  først.  (Sandsynligst,  da  det  er 
nærmest.)  Det  spærrer  Sundet  og  Bæltet.  Kommandør  Bluh- 
me   »fortsætter«    (hvis  man  kan  bruge  dette  Ord)  Forsvaret 

i  Jylland,  rimeligvis  uden  større  Held,  (eller  skal  vi  haabe 
paa  en  stor  dansk  Sejr  ved  Esbjerg?  med  paafølgende  sejer- 
rig  Indmarsch  i  Slesvig?)  Tyskland  foreslaar  os  ikke  nogen 
Alliance,  spørger  os  overhovedet  ikke  om  vor  Mening;  det 
er  saamænd  heller  ingen  Gavn  til.  Englænderne  sender  os 
muligvis  en  Note,  hvori  de  protesterer  mod,  at  vi  lade  vort 
Territorium  benytte  af  en  krigsførende  Magt,  og  gjør  os 
ansvarlig  for  Følgerne,  —  er  maaske  endog  saa  høfligt  at 
tilbyde  os  Hjælp  og  Alliance,  —  men  hvor  skal  de  komme 
af  med  Noten?  Vort  Kabinet  er  i  Tide  undsluppet  fra  Kø- 
benhavn og  har  etableret  Regering  i  Slagelse,  —  men  snart 
viser  ogsaa  dér  sig  tyske  Tropper.  Forklædte  naa  Ministre- 
ne om  Natten  over  Storebælt,  maaske  helt  over  til  Jylland, 
—  men  heller  ikke  der  har  de  blivende  Sted,  og  Noten 
flakker  fra  By  til  By  uden  at  finde  dem.  Det  bedste  var, 
om  de  gik  ombord  paa  Postdampskibet  »Laura« ,  sejlede  til 
Færøerne  og  derfra  sluttede  Alliance  med  England  —  forud- 
sat at  England  endnu  finder  en  saadan  attraaværdig.  Men  i 
ethvert  Fald  kan  de  da  derfra  protestere  og  appellere  til 
Fredstribunalet  i  Haag  og  til  alle  Europas  Fredsvenner. 

Spøg  (!)  tilside,  —  saa  afhænger  det  videre  Forløb  af, 
hvem  der  sejrer.  Hvis 

I.  England  sejrer,  da  bombarderer  det  sandsyn- 
ligvis (det  nu  befæstede)  København  og  driver  Tyskerne  ud 
deraf,  afskærer  de  tyske  Tropper  paa  Sjælland  fra  Hjem- 
landet, hvorfor  de  før  eller  senere  maa  kapitulere,  og  be- 
sætter selv  København.  Ligesom  Tyskland  mister  alle  sine 
Kolonier,  ethvert  Skib,  det  har  svømmende  paa  Vandet, 
hele  sin  Handel  og  maa  betale  en  uhyre  Krigsskadeserstat- 
ning, —  saaledes  vil  det  ogsaa  gaa  os.  Hvad  der  vil  ske  os 
ellers  ved  Fredsslutningen  er  ikke  godt  at  sige.  Vil  Tyskland 
beholde  Jylland-Fyen  og  England  Sjælland?  Næppe.  Vil 
England  overlade  Sverrig  sin  Part,  saa  at  Storebælt  vil  blive 
Grænsen  mellem  Tyskland  og  Sverrig?  Vil  Rusland  melde 

sig  med  Krav  paa  ikke  at  blive  forbigaaet?  Eller  vil  endelig 
England  fremtvinge  status  quo  ante  bellum  for  vort  Ved- 
kommende? 

Maaske?  — ?  Vort  Haab  maa  staa  til  England. 

Hvormange  tvivler  om,  at  England  vil  sejre?  At  England 
vil  diktere  Fredsbetingelserne?  England  kan  ikke  angribe 
Tyskland  tillands,  vil  man  sige*).  Det  er  rigtigt.  Men  Tysk- 
land vil  køre  fast  økonomisk,  vil  ruineres  ved  denne  Krig, 
medens  England  kan  føre  Krig  i  Aarhundreder  paa  den 
Maade  og  økonomisk  trives  bedre  end  i  Fred,  fordi  det  er 
fri  for  Tysklands  Konkurrence. 

Men  lad  os  tage  den  anden  Mulighed  med,  at: 

II.  T  y  s  k  1  a  n  d  s  e  j  r  e  r  for  saa  vidt  som  det  formaar 
at  vedligeholde  Spærringen  af  Sund  og  Bælt,  at  holde 
Østersøen  ren.  Hvad  saa?  Krigen  faar  dog  før  eller  senere 
en  Ende,  om  ikke  af  anden  Grund  saa  ved  Tysklands  øko- 
nomiske Udmattelse  og  dets  Handels  og  Søfarts  totale  Ruin. 
Ved  Krigens  Slutning  sidder  Tyskland  inde  med  hele  Dan- 
mark, —  København  med  Sjælland,  Jylland  med  Fyen.  Det 
hele  faar  det  sikkert  ikke  Lov  at  beholde;  hvor  meget?  og 
hvem  skal  have  Resten?  Situationen  bliver  meget  lig  den, 
vi  omtalte  i  Tilfælde  af  Englands  totale  Sejr.  Vort  Haab 
maa  staa  til  England. 

Og  hvis  man  kunde  tænke  sig  Tyskland  virkelig  sejer- 
rigt,  ogsaa  til  Søs,  —  ja  da  faar  England  intet  at  sige  om 
Fredsbetingelserne  for  vort  Vedkommende.  Hvad  vil  saa 
Rusland  gjøre?  At  det  skulde  aftvinge  Tyskland  alt,  kan 
man  næppe  tro,  —  snarere  lade  sig  stille  tilfreds  med  en 


*)  Kejser  Wilhelm  siges,  da  han  hørte  om  den  projecterede 
Landgang  af  100,000  Englændere  i  Slesvig,  kun  at  have  sagt:  Die 
armen  Leule  Det  er  rigtigt.  Men  mon  ikke  Kong  Edward,  da 
han  hørte  om,  hvorledes  Kielerflaaden  i  10  Dage  laa  med  Dampen 
oppe,  kunde  havesagt:  Poorfellows!  Man  erindre  Englands  60— 70 
Slagskibe,  endnu  flere  Panserkrydsere,  Hundreder  Torpedobaade 
o.  s.  v. 

Part  af  Byttet,  —  Bornholm  og  Sjælland  f.  Ex.  —  Eller  vil 
Sjælland  blive  foræret  til  Sverrig  som  Venedig  i  1866  til 
det  slagne  Italien?  — 

Nej,  saa  maa  vi  dog  hellere  haabe  paa  den  anden  Mu- 
lighed, at: 

B.  England  kommer  først,  selv  om  ogsaa  det  vil  være 
grumme  ubehageligt  og  ikke  nogen  billig  Historie  for  os 
hverken  i  Penge,  Blod  eller  maaske  Land,  Tyskland  vil  jo 
øjeblikkelig  svare  med  en  Besættelse  af  Jylland-Fyen,  — 
og  hvordan  saa  end  Forholdene  udvikle  sig,  med  Sejr  for 
Tyskland  eller  for  England,  saa  vil  Udgangen  næppe  blive 
meget  forskellig  fra  den  forhen  skildrede.  I  begge  Tilfælde 
er  vi  ikke  en  selvstændig  Magt,  en  Faktor  i  Beregningen, 
til  hvis  Tilslutning  begge  Parter  bejle,  ikke  nogen  Magt, 
hvem  man  tænker  paa  at  drage  over  paa  sin  Side,  endnu 
mindre  en  saadan,  hvis  Neutralitet  man  et  Øjeblik  tænker 
paa  at  respektere,  —  vi  ere  kun  én  Ting,  —  et  værgeløst 
Bytte,  som  man  deler. 

—  Lad  os  gjøre  en  Ende  paa  disse  bedrøvelige  Overvejel- 
ser og  vende  os  til  den  noget  mere  lystelige  Beskæftigelse 
at  undersøge  de  Muligheder,  der  fremstille  sig  med  et  be- 
fæstet København. 

At  vor  Neutralitet  skulde  respekteres,  er  altfor  usand- 
synligt. Som  foran  udviklet  vil  den  blive  krænket  paa  Kri- 
gens første  Dag  i  Store  Bælt.  Selvopholdelsesdriften  byder 
Tyskland  det   med  absolut  Nødvendighed, 

Kan  det  tænkes,  at  Englænderne  komme  først  gennem 
Bæltet?  Det  kan  man  ikke  tro  om  Tyskerne,  der  kun  have 
to  Timers  Sejlads  dertil.  Saasnart  den  engelske  Flaade 
rapporteres  at  staa  Skagen  ind,  saa  har  vi  ogsaa  Kieler- 
flaaden  i  Bæltet.  Og  selv  om  det  skulde  lykkes  Englænderne 
at  komme  først,  —  vil  saa  ikke  deres  første  Handling  være 
at  se  sig  om  efter  et  passende  Punkt  til  Kulstation  og  For- 
syningsplads? 

Chancen  er  99  mod  1 ,  for  at  Tyskerne  ere  først  paa  Plet- 
ten. Saa  følger  en  engelsk  (engelsk-fransk?)  Flaade  i  Katte- 
gat. Snese  af  store  Slagskibe.  Og  nu  indløber  der  fra  begge 
Magter  Noter  med  Krav  om  Tilslutning,  Noter,  som  med  kort 
Frist  stille  os  Valget  mellem  offensiv  og  defensiv  Alliance  el- 
ler ogsaa  Krig.  Det  nytter  ikke  at  svare,  at  vi  vælge  Neutra- 
litet. England  svarer,  at  Tyskland  allerede  har  krænket  vor 
Neutralitet  i  Store  Bælt,  og  at  vi  følgelig  maa  træde  aktivt 
op  mod  Tyskland.  Tyskland  svarer  simpelthen,  at  vor  Neu- 
tralitet er  forbi,  at  vi  maa  vælge. 

Bag  Københavns  Befæstning  sidde  vi  da,  forhaabent- 
lig  med  hele  vor  mobile  Styrke  samlet  der,  og  overveje  Val- 
get. Maaske  vil  det  lykkes  os  at  forhale  vor  Afgjørelse,  indtil 
det  første  Slag  er  slaaet  og  vi  se,  til  hvilken  Side  Lykken 
hælder;  thi  foreløbig  har  ingen  af  Parterne  Tid  eller  Lyst 
til  at  gaa  løs  paa  Søforter.  Men  varer  det  for  længe,  ville 
vi  nok  faa  en  Opmuntring  til  at  skynde  os  enten  i  Form  af 
engelske  Skibe  i  Øresund  eller  af  tyske  Tropper  i  Sydsjæl- 
land (hvilket  kan  ske  med  faa  Timers  Varsel,  saalænge  Bæl- 
tet er  i  tysk  Besiddelse).  Nu  m  a  a  vi  vælge.  Skal  vi  tage 
mod  Tyskerne  som  Venner  eller  som  Fjender,  —  skal  vi 
hilse  de  engelske  Skibe  med  venskabelig  Salut  eller  med 
skarpt? 

A.  Vi  vælge  Tyskland.  Betingelserne  blive  :  Tysk  Hjælp 
til  at  holde  København  mod  Englænderne,  d.  v.  s.  tyske 
Tropper  paa  Sjælland,  maaske  i  København,  —  vor  Hjælp 
til  at  spærre  Bæltet,  d.  v.  s.  Hjælp  af  Lodser,  af  Fyrvæsert, 
af  Søminevæsen,  af  Flaade.  I  det  videre  Forløb  er  der  atter 
to  Muligheder : 

1)  Tyskland  sejrer.  England  er  ikke  i  Stand  til 
at  forcere  Bæltet.  København  holder  sig  ved  tysk  Assistance, 
engelsk  Landgang  bliver  vel  slet  ikke  forsøgt  eller  ogsaa 
afslaaet  ved  Hjælp  af  tyske  Tropper.  Hvad  bliver  Freds- 
betingelserne? Krigens  Resultat?   Lad   os  gentage  Ord   til 

andet,  hvad  vi  før  skrev :  Ligesom  Tyskland  mister  alle 
sine  Kolonier,  ethvert  Skib,  det  har  svømmende  paa  Van- 
det, hele  sin  Handel  og  Skibsfart,  saaledes  vil  det  ogsaa 
gaa  os.  Hvad  der  vil  ske  os  ellers  ved  Fredsslutningen,  er 
ikke  godt  at  sige.  Sejrer  Tyskland  altfor  grundig,  kunde 
det  jo  være,  at  det  ikke  var  ret  oplagt  til  at  give  København 
fra  sig ;  men  er  Sejren,  som  al  Sandsynlighed  taler  for,  kun 
en  Undgaaen  af  den  totale  Knusning,  kun  en  delvis  Sejr, 
da  ville  vi  have  gode  Chancer.  Ruslands  Stemning  kommer 
ogsaa  i  Betragtning.  Det  sandsynlige  Resultat  er  status  quo 
ante  bellum,  —  kun  at  England  lader  sig  alle  vore  Kolonier 
smage  som  godt  Bytte:  Færøerne,  Island,  Grønland,  de  vest- 
indiske Øer.  —  Men  langt  sandsynligere  er  vel  det  andet 
Tilfælde,    at: 

2)  England  sejrer  (efter  at  vi  have  valgt  at  gaa 
med  Tyskland).  Bæltet  forceres,  Tyskland  knuses  totalt  til 
Søs ;  maaske  tages  København  med  stormende  Haand  af 
Englænderne,  rimeligvis  behøves  det  slet  ikke,  Afgjørelsen 
falder  i  Kielerfjord,  og  dermed  er  Krigen  ude;  de  fra  deres 
Hjemland  afskaarne  tyske  Tropper  paa  Sjælland  kapitulere 
før  eller  senere.  Krigens  Resultat?  For  vor  Handel,  vor 
Skibsfart,  vore  Kolonier  bliver  Resultatet  det  samme.  Dertil 
kommer  vor  Krigsskadeserstatning  til  England,  maaske  bli- 
vende Occupation  af  en  Flaadestation  i  Store  Bælt.  Ellers 
vil  Resultatet  blive  status  quo  ante  bellum ;  det  egentlige 
Danmark  vil  bestaa  uformindsket,  maaske  endog  med  Til- 
læg af  Nordslesvig*)  som  Erstatning  for  vore  Kolonier. 
Maaske  vil  det  være  nødvendigt  at  stille  Rusland  tilfreds 
med  Bornholm,  hvilket  England  næppe  vil  have  noget  at  ind- 
vende imod. 

Vi  gaa  til  den  næste  Mulighed : 


*)  Naar  vi  blot  kunde  undgaa  at  faa  hele  Slesvig  betroet,  for 
at  Kielerkanalens  nordre  Bred  kan  være  i  ikke-tysk  Besiddelse. 
Det  vilde  være  en  alvorlig  Ulykke  for  os. 

B.  Vi  vælge  England.  Betingelserne  bliver:  Vor  Hjælp 
til  de  engelske  (engelsk-franske?)  Flaader  i  Sund  og  Bælt; 
vi  forpligte  os  til  at  holde  København  mod  et  eventuelt  tysk 
Attentat  (som  utvivlsomt  udebliver  under  disse  Forhold).  Jyl- 
land og  Pyen  besættes  strax  af  Tyskland.  I  det  videre  For- 
løb er  der  atter  to  Muligheder : 

1)  Tyskland  sejrer,  (uhyre  usandsynligt  under 
disse  Forhold).  Jylland  og  Fyen  besættes,  Landgang  i  Syd- 
sjælland. Engelsk  Hjælp  til  Københavns  Forsvar.  Fredsslut- 
ningen rimeligvis  højst  sørgelig  for  os,  hvis  ikke  Frankrig 
og  Rusland  ogsaa  træder  til  og  i  Forening  med  England 
kræver  Danmarks  Integritet  opretholdt.  En  tysk  Sejr  af  det 
Omfang,  at  den  skulde  tillade  tysk  Landgang  i  Nordsjælland 
og  umuliggøre  engelsk  Undsætning  af  København  kan  vel 
næppe  tænkes,  og  vilde  vel  medføre  russisk-fransk  Inter- 
vention. 

2)  England  sejrer.  København  forbliver  i  Ro.  Eng- 
land befrier  Fyen  og  alarmerer  Tyskerne  i  Jylland.  Tyskland 
knuses  økonomisk.  Ved  Fredsslutningen  tillægges  der  os 
Nordslesvig  (eller  —  ak  —  hele  Slesvig).  Vi  beholde  vore 
Kolonier  ubeskaarne,  vor  Handel  blomstrer  livlig  under 
Krigen. 

—  Kære  Læser,  —  kast  et  Blik  tilbage  og  sammenlign 
disse  fire  Muligheder  med  dem,  der  fremkom  under  Forud- 
sætning af  et  ubefæstet  København.  Hvilke  synes  du 
bedst  om? 

(Tilbage  staar  endnu  kun  én  Mulighed,  —  et  fælles  rus- 
sisk-tysk Attentat  paa  ver  Selvstændighed  med  forudgaaet 
Aftale  mellem  de  to  Magter  om  Byttets  Deling,  —  et  saare 
usandsynligt  Tilfælde,  som  øjeblikkelig  vil  bringe  England 
i  Aktivitet.  Sejrer  England,  vil  det  gaa  os  som  i  det  sidst 
skildrede  Tilfælde,  —  alt  vil  være  saare  vel.  Bukker  Eng- 
land under  (hvad  næppe  nogen  tror,  heller  ikke  Russere 
og  Tyskere),  da  gaa  vi  under  med  det,  —  forudsat  at  ikke 
en  fransk  Intervention  kom  til,  —  eller  amerikansk  Hjælp.) 

Kære  danske  Demokrat,  —  jeg  tror  ikke,  at  det  let  vil 
være  muligt  at  opstille  flere  Muligheder  eller  at  bedømme 
dem  væsentlig  anderledes.  Endnu  engang  spørger  jeg  dig : 
Hvilke  af  dem  synes  du  bedst  om?*)  — 

—  Men,  vil  du  maaske  sige,  —  hvad  er  dette?  Hvis  vi 
se  paa  de  4  Muligheder,  saa  staar  der  under  A  1,  at  Land- 


*)  Maaske  vil  en  og  anden  være  betænkelig  ved  Udtrykkene: 
Vi  vælge  Tyskland,  vi  vælge  England.  Nej,  vil  man  sige,  vi  skal 
ikke  vælge  hverken  det  ene  eller  det  andet,  men  Neutralitet.  Der- 
som Tyskland  krænker  vor  Neutralitet,  skal  vi  værge  den  med 
Vaabenmagt,  men  uden  derfor  at  vælge  England  —  og  omvendt. 

Det  er  kun  en  Strid  om  Ord.  Thi  i  det  Øjeblik,  vi  med 
Vaabenmagt  værge  vor  Neutralitet  mod  Tyskland,  saa  har  vi  valgt 
England,  og  omvendt.  Naar  England  er  i  Kamp  med  Tyskland, 
og  vi  er  i  Kamp  med  Tyskland,  —  ja  saa  er  vi  unægtelig  paa 
den  engelske  Side.  Og  dersom  vi  finde  det  klogest  at  gøre  gode 
Miner  til  slet  Spil  overfor  den  Magt,  der  krænker  vor  Neutralitet, 
—  ja  saa  h  a  r  vi  dermed  valgt  Krigen  med  den  anden  Magt. 

Maaske  vil  en  og  anden  være  højst  betænkelig  ved  at  læse 
om  disse  Muligheder  og  Raisonnementer  og  disse  vore  Chancer  i 
et  offentlig  tilgængeligt  Skrift.  Sæt  det  kom  for  tyske  Øjne! 
Maaske  vil  han  sige,  at  der  kan  være  andre  Muligheder  og  andre 
Raisonnementer  at  stille  op,  og  at  vi  i  det  mindste  overfor  Tysk- 
land maa  lade,  som  om  vi  raisonnerede  anderledes. 

Nej,  —  kære  Læser,  —  der  er  ingen  andre.  Og  der  er  ikke 
et  eneste  Raisonnement  heri,  som  den  tyske  Generalstab  og  det 
tyske  Udenrigsministerium  ikke  forlængst  har  gjort  ligesaadan,  — 
fordi  det  er  de  rette  og  de  eneste.  Og  saa  megen  Tro  maa  de 
nævnte  tyske  Institutioner  haabes  at  have  til  vort  Udenrigsmini- 
steriums og  vore  Politikeres  sunde  Sans  og  absolut  nødvendige 
Mindstemaal  af  Fremsyn,  at  de  intet  Øjeblik  tvivle  om,  at  vi  gjøre 
netop  disse  Raisonnementer  og  regne  med  netop  disse  Muligheder. 
For  der  er  ingen  andre.  Og  jeg  tror  absolut  ikke,  at  det  vil  lyk- 
kes at  føre  nogen  bag  Lyset  og  indbilde  dem,  at  vore  ledende 
Kredse  raisonnerer  stik  imod  og  paa  Trods  af  sund  Fornuft  og  af 
de  virkelige  Forhold;  jeg  haaber  det  ikke  engang. 

Men  iøvrigt  er  jeg  jo  kun  en  Privatmand,  der  siger  min  egen 
personlige  Mening,  som  ikke  forpligter  nogen  anden.  Det  er 
endnu  tilladt. 


44 


gang  er  usandsynlig,  at  Fæstningen  med  andre  Ord  vistnok 
ikke  vil  træde  i  Funktion  eller  komme  til  at  skyde.  Under 
A  2  staar  det  samme,  under  B  1  at  den  absolut  ikke  vil 
komme  i  Ilden,  og  under  B  2  vel,  at  den  saa  absolut  maa 
komme  til  Anvendelse,  men  at  hele  dette  Tilfælde,  denne 
Mulighed,  er  højst  usandsynlig. 

Men  naar  denne  Fæstning  efter  al  Sandsynlighed  ikke 
vil  komme  til  at  skyde,  —  hvad  skal  vi  saa  dog  med  den? 

Men,  kære  Demokrat,  —  det  er  jo  netop  derfor,  vi  skal 
have  den,   for  at   undgaa   altfor  megen  Skydning.  Du  har. 
Ret,  den  vil  sandsynligvis,  og  forhaabentlig,  ikke  blive  brugt; 
men  det  er  jo  netop,  fordi  den  er  der,  at  vi  undgaa  store 
blodige  Kalamiteter. 

Hvordan  det  vil  gaa  uden  Fæstningen,  det  har  du  jo 
læst  Pag,  36  o.  f.  Det  bliver  adskillig  blodigere  og  navnlig 
mere  skæbnesvangert. 

Fæstningen  er  som  Politibetjenten  paa  Gadehjørnet.  I 
Reglen  foretager  han  sig  ingenting  uden  netop  det  at  være 
der;  men  det  er  netop  derved,  han  gjør  sin  Gavn,  og  vi  maa 
haabe,  at  han  har  saa  lidt  at  bestille  som  muligt. 


II.    Land-  og  sø-militære  Betragtninger. 


Vort  Forsvar  maa  baseres  paa  København,  hvis  vi  over- 
hovedet skulle  have  noget,  —  derom  kan  intet  Øjeblik 
tvivles  af  tænkende  Mennesker. 

At  basere  det  paa  Sjælland  i  Stedet  for  —  at  sløjfe  Kø- 
benhavns Befæstning  og  overlade  vor  Hær  og  Flaade  at  for- 
hindre en  fjendtlig  Landgang,  vilde  være  en  horribel  Tanke 
og  et  forbryderisk  Letsind.  Den  samlede  Verdenshistorie 
kender  ikke  et  eneste  Exempet  paa  en  mislykket  Landgang. 

Hvergang  en  saadan  overhovedet  er  udført,  er  den  ogsaa 
lykkedes,  —  ogsaa  paa  Sjælland  (1658  i  Korsør,  1700  ved 
Humlebæk,  1807  ved  Vedbæk;  det  er  bekendt,  at  en  Land- 
gang paa  Sjælland  var  planlagt  i  1864,  og  det  uagtet  Tyskland 
dengang  ikke  var  Herre  paa  Søen;  Landgangen  1658  kostede 
os  de  skaanske  Provinser;  den  i  1700  var  næsten  lige  saa 
dyr,  selv  om  Ulykken  snart  opvejedes  ved  en  paafølgende 
heldigere  Krig;  Landgangen  i  1807  kostede  os  Norge,  — 
altsammen  fordi  København  ikke  havde  den  fornødne  Mod- 
standskraft; hvad  vil  den  næste  mon  koste  os?) 

Det  er  sandt,  at  hvergang  der  er  gjort  Landgang  paa 
Sjælland,  har  vor  Hær  staaet  i  Holsten,  hvilket  var  dens 
ilde  Vane  i  tidligere  Tider;  men  hvis  der  sker  Landgang 
idag,  vil  det  halve  af  vor  Hær  staa  i  Jylland-Fyen. 

Det  er  sandt,  at  Sjælland  nu  har  et  ret  udviklet  Jern- 
banenet, som  tillader  os  hurtig  at  kaste  vore  Tropper  hid 
og  did  paa  Øen.  Ja,  hurtig,  —  men  ikke  hurtig  nok,  —  ikke 
saa  hurtig,  at  vi  blot  kunne  tænke  paa  at  møde  med  Over- 
magt paa  Landingsstedet  (hvis  vi  overhovedet  kunne  stille 
en  »Overmagt«  paa  Benene).  Især,  naar  der  samtidig  simu- 
leres Skin-Landgang  et   Par  andre   Steder. 

Det  er  endelig  sandt,  at  vi  har  en  Flaade,  hvis  ypperlige 
Aand  og  fortrinlige  Personel  er  hævet  over  al  Anke,  og  hvis 
Længslers  Maal  er  en  Flaadestation  i  Agersøsund  for  at 
være  ved  Haanden  overfor  Landgangsforsøg.  Det  er  ikke 
mindre  sandt,  at  selv  om  (ikke  den  projekterede  Kanon-  og 
Torpedobaadsflotille,  men)  hele  vor  Flaade  laa  (ikke  hvor 
den  plejer  at  ligge  den  største  Del  af  Aaret,  nemlig  afrigget 
i  Flaadens  Leje,  men)  i  Agersøsund,  saa  vilde  dog  en  fjendt- 
lig Kamp-  og  Landgangsflaade  ved  højlys  Dag  kunne  sejle 
forbi  den  op  i  Bæltet  og  landsætte  Tropper  paa  det  Sted, 
den  havde  udset  sig  (uden  Belejringsskyts,  som  ikke  behøves 
overfor  et  ubefæstet  København). 

Utvivlsomt  staar  det  ogsaa  klart  for  vor  Marine,  at  Kø- 
benhavns Befæstning  er  en  Livsbetingelse  ogsaa  for  den. 
Thi  naar  København  falder,  saa  er  det  ude  ogsaa  med  Flaa- 
den  —  ligesom  forresten  med  alt  andet.   Og  kun   Køben- 


Havdybde 

over  /6/fé/er 
over  åONefer 
I         I  under /SJ^eter 


havns  Befæstning  frigør  Flaaden  til  Anvendelse  andetsteds. 
Og  indtil  der  foreligger  sort  paa  hvidt  derfor,  vægrer  jeg 
mig  ved  at  tro,  at  nogen  Søofficer  tør  tage  det  Ansvar  paa 
sig  at  raade  til  Nedlæggelse  af  Københavns  Befæstning  og 
at  paastaa,  at  Flaaden  er  i  Stand  til  at  forhindre  en  Land- 
gang paa  Sjælland,  —  og  det  selv  om  den  fordobles  og  selv 

om  den  faar  Støttepunkter  baade  paa  Agersø  og  Masnedø 
og  i  Isefjord,  og  selv  om  den  i  sin  Helhed  er  bemandet  og 
armeret  hele  Aaret  rundt. 

Ikke  at  Flaadens  Betydning  skal  underkendes.  Stod  det 
til  mig,  skulde  den  øjeblikkelig  faa  disse  Krav  opfyldte  og 
Arbejderne  paa  Agersø  paabegyndes  imorgen,  ligesom  det 
jo  er  et  gammelt  Venstrekrav,  fremsat  f.  Ex.  af  Venstrefler- 
tallet i  1875  (Berg,  Berntsen,  Bojsen,  Clausager,  Holm  o. 
s.  V.).  Utvivlsomt  maa  det  komme,  —  men  endnu  i  anden 
Række.  Det  første  og  vigtigste  er  Københavns  Befæstnings 
Anerkendelse  og  Komplettering ;  det  er  Grundlaget  for  alt 
Forsvar,  uden  hvilket  alt  —  ogsaa  Agersøanlægget  —  svæ- 
ver i  Luften. 

Saa  lille  vor  Flaade  er,  saa  har  den  fra  Naturens  Haand, 
i  vore  geografiske  Forhold  og  i  vore  Farvandes  Konfigura- 
tion og  Dybdeforhold  saa  store  naturlige  Fordele,  at  den  selv 
for  en  Stormagt  ingenlunde  er  nogen  quantité  negligeable, 
saaledes  som  det  da  ogsaa  meget  vel  erkendes  af  Udlandet*). 
Vore  hurtige  og  lidet  dybtgaaende,  kraftig  armerede  Skibe 
kunne  ikke  tænke  paa  i  aaben  Kamp  at  tage  det  op  med 
Stormagternes  20 — 30  Millioners  Kolosser.  Men  medens  vore 
Smaaskibe  overalt  finde  Smuthuller  og  grundt  Vand,  hvor 
en  saadan  Modstander  slet  ikke  kan  komme,  saa  er  de 
nævnte  Kolossers  Sejlads  i  vore  Farvande  saa  vanskelig 
og  mange  Steder  (f.  Ex.  i  Storebælt)  indskrænket  til  en 
saa  snæver,  krummet  og  uregelmæssig  Rende,  at  deres  Be- 
vægelighed og  Manøvrering  kan  være  vanskelig  nok  i  Freds- 
tid (se  de  mange  Grundstødninger  af  fremmede  Krigsskibe), 
endsige  da  i  Krigstid  uden  Fyr  eller  Mærker  af  nogen  Art. 
Vi  kunne  overhovedet  ikke  tænke  eller  ønske  os  bedre  Be- 
tingelser for  pludselige  natlige  Overfald,  og  mere  end  én 
grundstødt  Kolos  kunde  maaske  blive  en  hjælpeløs  Skive  for 
vore  Torpedobaade-.   Intet  vilde  være  taknemmeligere  eller 


*)  Jeg    erindrer    sidst    at    have    set  det    fremhævet  i   et  fransk 
militært  Tidsskrift. 

mere  lønnende  end  at  give  vor  Flaade  de  ønskede  Støtte- 
punkter paa  de  nævnte  Steder;  men  først  Københavns  Be- 
fæstning i  Orden.  Grundbetingelsen  maa  være  tilstede,  før 
Forsvarets  videre  Udformning  kan  paatænkes. 

Hvor  meget  vi  under  paakommende  Forhold  vilde  kunne 
forlade  os  paa  vor  Flaade,  sees  maaske  allerbedst  af  Si- 
tuationen i  September  1905,  da  Krigen  var  for  Døren  og 
Kielerflaaden  i  10  Dage  laa  med  Dampen  oppe.  Gjorde  vor 
Flaade  maaske  det?  Og  hvis  vi  havde  haft  en  Flaadestation 
i  Agersøsund,  —  hvordan  mon  saa  dér  havde  set  ud?  Mon 
ikke  en  Del  afriggede  Skibe  uden  Mandskab?  Og  hvis 
Kielerflaadens  to  første  Handlinger,  uden  Varsel,  før  Krigs- 
erklæringen, (og  saadan  vil  det  jo  utvivlsomt  komme)  havde 
været  disse :  Spærring  af  Bæltet  og  Landsætning  af  Trop- 
per paa  Sjælland  for  at  sikre  sig  Østersøens  Porte,  før 
Englænderne  gjorde  det  samme,  —  mon  saa  en  Udvikling 
af  Flaaden  og  Støttepunkter  her  og  der  kunde  have  forhin- 
dret det?  Mon  ikke  vort  Haab  maatte  staa  til  Fæstnings- 
værkerne om  København  og  til  at  holde  Byen,  indtil  Eng- 
lænderne kom?  (Og  Doggerbank-Affairen  1905!) 

Man  overtænke  engang  Situationen.  Optrækkende  Kon- 
flikt mellem  Tyskland  og  Frankrig.  Delcassé,  den  mange 
aarige  Leder  af  Frankrigs  Udenrigspolitik  og  i  Besiddelse 
af  Frankrigs  Tillid  paa  dette  Omraade  som  ingen  anden  (thi 
det  var  han  dengang;  ingen  veed,  om  han  ikke  er  det  end- 
nu), —  han  ønsker  Krigen  eller  mener  i  alt  Fald  at  maatte 
tage  den.  Han  møder  i  Ministerraadet  og  fremlægger  Be- 
viserne for,  at  han  har  sikret  sig  Italiens  Neutralitet  og 
Englands  aktive  Hjælp  tillands  og  tilvands,  han  siger  til  sine 
Colleger  Nu  er  Chancen  der!  Her  er  Revanchen!  Tag  den 
nu !  —  Og  England  ønskede  saavist  intet  hellere  end  Kri- 
gen. Det  fremgaar  saare  tydelig  deraf,  at  det  overfor  Frank- 
rig ikke  alene  forpligter  sig  til  at  knuse  Tyskland  til  Søs  og 
tilintetgøre   Kieler   Havn,   men   endogsaa   til  at   kæmpe  til 

Lands,  hvad  ellers  sjælden  er  Englands  Vane*).  Altsaa  Af- 
gjørelsen:  Krig  eller  Fred?  faldt  i  Paris,  og  den  faldt  i 
dette  bestemte  Ministerraad,  i  Løbet  af  disse  afgjørende  Par 
Timer.  Det  vidste  man  i  Tyskland  og  var  parat,  —  parat  til 
at  slaa  først,  naar  der  skulde  slaaes,  —  utvivlsomt  ogsaa 
uden  smaalige  Skrupler,  om  Slaget  skulde  ramme  lidt  ved 
Siden  af  og  strejfe  os. 

Afgjørelsen  blev  Fred.  Frankrig  veg  tilbage,  —  til  stor 
Tort  for  Delcassé,  til  stor  Ærgrelse  for  England  og  maaske 
ogsaa  for  vide  Kredse  af  den  franske  Nation. 

Men  hvis  der  nu  var  bleven  Krig?  Hvordan  havde  vi 
da  været  stillede  med  et  ubefæstet  København?  Var  der 
paa  Sjælland  nogen  Troppestyrke,  der  blot  kunde  tænke 
paa  at  imødegaa  en  Landgang?**)  Og  hvor  laa  de  fleste  af 
vore  Skibe?  Mon  ikke  aftaklede  i  Flaadens  Leje?  Og  h  v  i  s 
vi  havde  haft  en  Flaadestation  i  Agersøsund,  vilde  saa  det 
have  forhindret  Fjenden  i  at  landsætte  25,000  Mand  (uden 
Belejringsskyts,  som  ikke  behøvedes)  i  Korsør,  Kallundborg 
eller  —  Køge? 

Bagefter  —  bagefter  kunde  en  Flaadestation  i  Agersø- 
sund gjøre  os  stor  Nytte.  Medens  København  holdt  sig  bag 
sine  Volde,  kunde  den  holde  sig  bag  sine  Minespærringer 
og  faste  Batterier,  indtil  Englænderne'^^kom,  og  saa  være  en 
uvurderlig  Hjælp  til  at  rense  Bæltet  for  Tyskerne,  —  og 
ogsaa  have  nogen  Virkning  til  at  bevæge  Englænderne  til 
at  respektere  vor  Neutralitet  mere,  end  de  maaske  ellers 
vilde  være  tilbøjelige  til  at  gjøre  det.  Men  med  et  ubefæstet 


*)  Siden  engelske  Tropper  i  1809—14  støde  i  Vaaben  mod 
Napoleon  i  Spanien  og  Frankrig  og  paa  Sjælland  og  i  1815  gav 
ham  det  sidste  Stød  ved  Waterloo. 

**)  Fra  Oktober  til  April  findes  der  paa  Sjælland  kun  5  Batailloners 
Vintermandskab,  Husarerne  og  de  Næstved  Dragoner,  samt  det 
meste  af  vort  Artilleri,  —  ialt  ca.  600  Mand  Fodfolk,  knap  1000 
Ryttere  og  ca.  1500  Mand  Artilleri. 

København  vilde  dette  »bagefter«  betyde  definitivt  og  uhjæl- 
pelig bagefter. 

Jeg  tør  ikke  paastaa,  at  der,  hvis  der  var  blevet  Krig, 
vilde  være  kommet  et  tysk  Angreb  paa  København,  Men 
jeg  tør  paastaa,  at  det  kraftigste  Motiv  for  Tyskland  til  at 
undlade  det  da  vilde  været  Københavns  Befæstning,  — 
maaske  det  eneste  Motiv.  Thi  at  Lysten  ikke  mangler,  der- 
om føler  i  alt  Fald  jeg  mig  forvisset.  Thi  ét  tør  jeg  paa- 
staa, —  at  et  engelsk-fransk  Angreb  for  Tyskland  gælder 
Livet,  og  at  Tysklands  eneste  Chance  overfor  England  i 
Østersøen,  det  er  at  spærre  Portene,  d.  v.  s.  at  eje  Sjæl- 
land. Selvopholdelsesdriften  vil  og  maa  byde  Tyskland  det, 
—  og  hvis  det  veed,  at  alt  er  gjort  ved  at  kaste  50,000  eller 
blot  25,000  Mand  i  Land  paa  Sjælland,  som  samme  Dag 
marschere  ind  i  et  aabent  og  ubefæstet  København,  —  saa 
veed  jeg  ikke,  hvad  det  skulde  betænke  sig  paa.  En  Land- 
gang paa  Sjælland  undgaaes  bedst  —  og  kun  —  ved  at 
befæste  København"^). 

Det,  som  det  for  os  under  slige  Forhold  gælder  om,  er 
at  vinde  Tid.  Tid  til  at  imødegaa  en  Landgang  paa  Landings- 
stedet, —  det  vil  vi  aldrig  faa.  Men  naar  Landgangen  er 
sket,  saa  vil  der  —  altid  —  blive  Tid  til  at  samle  Mandskab 
fra  den  sjællandske  Øgruppe**)  bag  Københavns  Volde. 

Skal  Forsvaret  baseres  ikke  paa  København,  men  paa 
Sjælland,  og  skal  vi  stole  paa,  at  Flaaden  løser  den  Opgave 


*)  Det  er  sandt,  at  et  befæstet  København  i  1807  ikke  bevarede 
os  for  en  Landgang  paa  Sjælland.  Men  man  erindre,  dels  at 
Kjøbenhavns  Befæstning  var  saa  lidet  bevendt,  at  den  ikke  i 
mindste  Maade  forhindrede  et  Bombardement,  —  dels  at  hele  vor 
Hær,  —  70,000  Mand  —  stod  —  som  sædvanlig  —  i  Holsten. 

**)  2  sjællandske  Brigader  og  Garden,  ialt  18,000  Mand,  Husarer 
og  Næstved-Dragoner,  de  3  af  vore  4  Felt-Artilleriafdelinger,  Fæst- 
ningsartilleriet,  dertil  Kjøbenhavns  Væbning  og  ekstraordinair  Ud- 
skrivning af  ældre  Aargange  og  af  frivillige,  —  i  hvert  Fald  vel 
30,000  Mand,  d  :  saa  meget  som  Port  Arthurs  Besætning. 

at  afslaa  en  Landgang,  —  ja,  saa  maa  vi  ikke  alene  have 
en  stærk  Flaade,  men  en  stærk  Flaade,  som  er  i  Søen  hele 
Aaret  rundt,  og  ikke  som  nu  en  Flaade,  hvis  ene  Fjerde- 
del er  i  Søen  en  Tredjedel  af  Aaret.  Og  ligesom  en  Flaade 
er  dyr  at  skabe,  saaledes  er  den  dyr  i  Drift,  naar  den 
altid  skal  være  rede,  —  meget  dyr.  Den  maa  være  i  Søen 
hele  Aaret.  Thi  en  Befæstning  om  Kobenhavn  er  altid  med 
en  eller  to  Dages  Varsel  parat  til  at  tage  imod  det  første 
Stød,  —  men  det  gælder  ikke  om  en  Flaade,  der  ligger 
aftaklet  i  København  eller  Agersøsund ;  der  skal  rustes,  ekvi- 
peres, indkaldes  Mandskab.  iVlen  en  Flaade  i  Søen  hele 
Aaret  —  det  turde  blive  adskillig  mere  kostbart  end  at 
have  en  Befæstning  liggende  paa  Marken  hele  Aaret  rundt. 
Det  sidste  er  en  Udgift  engang  for  alle ;  det  første  er  en 
stadig  rindende  aarlig  Udgift  foruden  Udgifterne  engang 
for  alle.  Og  Skibe  forældes  og  udrangeres  paa  faa  Aar ;  Jord- 
volde og  Betonblokke  vare  dog  noget  længere. 


III.    Indenrigspolitiske  og  finansielle 
Betragtninger. 


Men  nu  møde  vi  den  circulus  vitiosus.  som  i  mange  Aar 
har  spærret  for  en  tilfredsstillende  Løsning  af  Forsvars- 
sagen  og  gjort  den  til  et  Stridens  Æble  i  vort  Folk. 

Vor  Forsvar  er  baseret  paa  Københavns  Forsvar.  Men 
den  trufne  Ordning  har  vakt  en  Animositet  i  Folket,  hvis 
Styrke  er  forbavsende.  Hvorfor?  For  det  første  paa  Grund 
af  den  beklagelige  Maade,  hvorpaa  den  er  gennemført,  ad 
provisorisk  Vej,  for  ubevilgede  Penge,  imod  Folkets  Mod- 
stand.  For  det  andet  paa  Grund  af  Fejl  og  Mangler,   som 

paastaaes  at  hæfte  ved  den.  Men  først  og  sidst  dog,  fordi 
Fæstningen  er  bleven  et  Stridsæmne  mellem  Partierne,  har 
faaet  Præget  af  at  være  Højres  Fæstning  og  ikke  Folkets 
Fæstning. 

Det  er  fra  Højres  Side  Gang  paa  Gang  blevet  foreka- 
stet Venstre,  at  dette  vel  kunde  kritisere  og  kassere  Højres 
Forsvarsplan,  men  ikke  selv  havde  nogen  anden.  For  saa 
vidt  er  dette  sandt,  som  nogen  detailleret  eller  blot  nærmere 
angivet  Forsvarsplan  ikke  nogensinde  er  foreslaaet  fra  Ven- 
stres Side,  —  omend  det  bør  tilføjes,  at  Venstre  ej  heller 
før  Systemskiftet  har  haft  nogen  Forpligtelse  eller  rimelig 
Anledning  dertil*),  og  efter  Systemskiftet  har  nedsat  en 
Kommission,  som  i  alt  Fald  paa  Papiret  har  den  Opgave 
at  udarbejde  en  Forsvarsplan.  Imidlertid  maa  Venstre  have 
en  Forsvarsplan;  nu  kan  det  ikke  længere  undvære  en  saa- 
dan.  Og  at  dets  Program  ikke  kan  gaa  ud  paa  Afvæbning, 
end  ikke  paa  den  dermed  ret  enstydige  Nedsættelse  af  Mi- 
litærudgifterne, er  soleklart,  —  allermindst  paa  en  Nedlæg- 
gelse af  Københavns  Befæstning,  paa  hvor  urigtig  en 
Maade  den  end  er  bleven  til.  End  ikke  et  Ministerium  Zahle- 
Slengerik-Sabro-Borgbjerg  vilde  vove  at  tage  Ansvaret  der- 
for. Det  vil  gaa  et  Reb  el- Ministerium  ganske  som  det  er 
gaaet  vort  Reform- Ministerium :  det  kan  ikke  staa  ved  sine 
store  Ord,  det  kan  ikke  tænke  paa  at  føre  sit  Oppositions- 
Program  ud  i  Virkeligheden,  —  det  maa  foreløbig  syhe 
Sagen  hen,  alt  imedens  det  bortforklarer  sine  tidligere  Ud- 
talelser og  (sandsynligvis  forgæves)  forsøger  paa  at  trække 
sine  Vælgere  med  sig  paa  den  Svingning  i  forsvarsvenlig 
Retning,  som  er  en  selvfølgelig  Nødvendighed  fra  det  Øje- 
blik, det  sætter  sig  paa  Taburetterne.  Lad  os  da  i  Himlens 
Navn  hurtigst  muligt  faa  dette  Rebel-Socialist-Ministerium, 


*)  Idet  det  altid  med  en  vis  Ret  har  kunnet  sige:  Lad  os  komme 
til  Magten,  —  saa  skal  vi  komme  frem  med  en  Forsvarsplan;  før 
har  vi  ingen  Grund  dertil. 

for  at  det  snarest  muligt  kan  blive  klart  for  Vælgerfolket, 
at  der  heller  ikke  dér  staar  noget  bagved  de  store  Ord,  at 
det  vil  blive  en  »Skuffelse«  ganske  af  samme  Art  som  den, 
det  nuværende  Ministerium  har  beredt  renlivede  Ra- 
dikalere og  Forsvarsnihilister,  og  at  der  i  Danmark  vel  er 
godt  Køb  paa  Folkeførere,  som  ville  raabe  højt  op  om  Af- 
væbning og  Nedrivning  af  Fæstningen,  men  at  ikke  én  af 
dem  kan  tage  Ansvaret  for  at  staa  ved  sine  Ord,  naar  det 
bliver  til  Alvor. 

Og  endnu  ét:  Ved  sin  nuværende  Holdning  staar  Ven- 
stre i  Fare  for  at  miste  Ungdommen.  Den  Landbo-Ungdom, 
der  voxer  op  i  disse  Aar,  er  ikke  forsvarsnihilistisk.  De  gam- 
le renlivede  Demokraters  Sønner  tage  ikke  strax  alle  deres 
Fædres  Meninger  for  Guld  og  Evangelier,  og  enhver,  der 
kender  lidt  til  vore  Landboeres  Skytte-,  Gymnastik-,  Fore- 
drags-, Sangforeninger  o.  s.  v.,  vil  erkende  en  meget  tydelig 
Svingning  i  forsvarsvenlig  Retning.  Og  i  Byerne?  Der  er 
et  ungt  Højre  og  et  ungt  Socialdemokrati ;  men  hvor  er  det 
unge  Venstre? 

Altsaa :  Venstre  skal  og  maa  have  en  Forsvarsplan ;  dets 
fortsatte  Forsømmelse  af  Forsvarssagen  er  den  Jordbund, 
hvori  Højre  gror  frodigst. 


Og  her  kunde  der  da  være  Anledning  til  at  minde  om, 
at  Standhaftighed  i  Meninger  vel  kan  være  en  god  Ting  og 
at  Vendekaaber  med  Grund  ikke  ere  ansete,  —  men  at 
det  paa  den  anden  Side  er  en  ganske  uberettiget  Fordring 
at  stille  til  en  Politiker,  at  hans  Standpunkt  fra  Vuggen  til 
Graven  skal  være  uforandret  det  samme.  Der  er  jo  ikke  no- 
get forunderligt,  endsige  noget  forkasteligt  i,  om  en  Parti- 
politiker, naar  han  kommer  til  Magten  og  ser  Tingene  fra 
den  anden  Side,  gennem  Paavirkning  af  de  nye  Kredse,  han 
kommer  i  Forbindelse  med  og  ikke  før  kunde  have  Føling 
med  (herunder  f.  Ex.  udenlandske  Magters  Repræsentanter, 

vort  eget  Udenrigsministeriums  og  vor  Generalstabs  Per- 
sonel, Kronen  o.  s.  v.)  og  i  Kraft  af  Oplysninger  og  Med- 
delelser, som  ikke  kunne  være  Offentligheden  tilgængelige, 
kommer  til  en  modificeret  Opfattelse.  Det  er  ikke  i  og 
for  sig  forkasteligt  at  forandre  Mening,  ej  heller  for  en  Po- 
litiker; det  kommer  an  paa  Motiverne.  At  forandre  Mening, 
fordi  man  kommer  til  bedre  Indsigt  og  Erkendelse,  er  kun 
rosværdigt,  —  og  tror  man  saa  at  kunne  tjene  sit  Fædre- 
land bedst  ved  at  gaa  i  Brechen  for  sit  modificerede  Stand- 
punkt, saa  er  det  mere,  —  saa  er  det  ærefuldt  og  har 
Krav  paa  Respekt.  At  skifte  sine  Meninger  og  forandre  sin 
politiske  Optræden  af  rene  taktisk-politiske  Hensyn  er  — 
lad  det  blive  sagt  højt  engang,  thi  det  trænger  til  at  siges 
—  uanstændigt  og  usømmeligt,  og  at  gjøre  det  af  person- 
lige Hensyn,  af  skuffet  Ærgerrighed  og  Hævnfølelse,  er 
lumpent  og  æreløst,  —  begge  Dele  Ting,  som  passende  kun- 
de lægges  adskillige  af  vore  Politikere  paa  Sinde.  Det  er 
modbydeligt  og  fortvivlende  at  se  en  moderat  Politiker  plud- 
selig blive  radikal  eller  omvendt,  fordi  det  menes  at  tjene 
Partiet  bedst  og  bedst  bane  ham  selv  Vej  til  Fadet,  —  og 
det  er  den  gode  Vælgers  Pligt,  —  nej  det  er  hans  Natur, 
han  kan  slet  ikke  lade  være  —  at  flyve  i  Flint  og  forarges 
i  sit  Inderste,  naar  han  ser  sin  Repræsentant  gjøre  sig  skyl- 
dig i  sligt,  og  aldrig  blot  at  tænke  paa  at  give  sin  Stemme 
til  en  Mand,  der  blot  kan  mistænkes  for  saadant.  Thi  om 
en  Politiker  har  en  usædvanlig  Dygtighed,  om  han  er  et 
partitaktisk  Geni,  om  han  taler  som  en  Engel  fra  Himme- 
len, om  han  har  alle  en  Statsmands  største  Ævner,  —  det 
blegner  dog  altsammen  ved  Siden  af  dette:  om  han  søger  sit 
Eget  eller  Fædrelandets,  om  han  er  en  Mand,  hvis  Stand- 
punkt er  afhængigt  af  Forholdene  i  Øjeblikket  og  som  er 
parat  til  at  svinge  over  i  et  andet  Parti,  naar  det  synes  at 
give  bedre  Udsigter,  eller  en  Mand,  hvis  Standpunkt  er  af- 
hængigt af  hans  ærlige  Overbevisning  og  som  kæmper  for 
det,  fordi  han  tror  derved  at  tjene  sit  Fædreland  —  om  han 

med  andre  Ord  er  en  ærlig  Mand  eller  en  Madstræber. 
Thi  af  alle  Forbrydere  ere  Levebrødspolitikere  de  værste, 
værre  end  Tyven  og  værre  end  Morderen,  fordi  de  forse 
sig  paa  det  almene,  paa  det  fælles  og  det  største,  og  fordi 
de  drage  det  helligste,  nemlig  Folket,  Fædrelandet,  det  fæl- 
les Samfund  i  Støvet  og  nedværdige  det  ved  at  bruge  det 
som  Middel  og  Løftestang  for  noget  saa  ringe  og  saa  usselt 
som  deres  egne  personlige  Interesser. 

Og  vil  nogen  have  et  Exempel  paa  en  Politiker,  som  for- 
andrede sit  Standpunkt  til  det  stik  modsatte,  men  for  hvem 
det  blev  Vejen  til  en  uvisnelig  Hæderskrans,  saa  betragte 
han  blot  Peter  Hjort  Lorenzen. 

Og  lad  os  huske  én  Ting  til.  De  Folk,  som  i  den  store 
Konfliktperiode  krænkede  Folkets  Bevillingsret  og  Selvbe- 
stemmelsesret, de  gjorde  det,  —  det  er  aabenbart  for  alle 
og  vistnok  anerkendt  af  de  fleste  ogsaa  i  Modpartiet  — 
ikke  af  saadanne  smaa  og  usle  personlige  Grunde,  ikke  af 
skændigt  Madstræb  eller  af  elendige  partitaktiske  Grunde. 
Denne  Retfærdighed  bør  ydes,  og  er  jo  allerede,  ogsaa  fra 
Venstres  Side,  ydet  Mænd  som  Bahnson  og  Estrup.  Der  er 
ingen  Grund  til  at  tvivle  om,  at  naar  de  gjorde  det  ( —  og 
gid  de  ikke  havde  gjort  det  — ),  saa  var  det,  fordi  de  ansaa 
det  for  det  rette,  fordi  de  ikke  kunde  sove  rolig  om  Natten 
for  den  Bevidsthed,  at  en  Haandfuld  fjendtlige  Tropper  naar- 
somhelst,  i  Løbet  af  nogle  Timer,  kunde  gjøre  Ende  paa 
Danmarks  tusindaarige  Rige,  fordi  de  ikke  kunde  udholde 
Tanken  om  en  saa  forsmædelig,  saa  lumpen  og  forargelig 
Katastrophes  Mulighed. 

Katastrophen  er  ikke  kommen  over  os,  —  men  den  har 
været  nær  ved  os  mere  end  én  Gang  siden  den  Tid,  —  og 
deri  ligger  disse  Mænds  delvise  Undskyldning. 

Hvad  skulde  de  da  have  gjort?  Ja  for  det  første 
veget  Pladsen,  ladet  Venstre  komme  til,  idet  de  udtrykkelig 
veg  paa  Forsvarsspørgsmaalet,  for  dets  Skyld  og  udtrykke- 

lig  stillede  den  ny  Regering  det  som  Opgave.  Viste  det  sig 
saa.  at  Venstre  ikke  vilde,  —  ja,  saa  var  det  maaske  Tid 
at  skride  til  Handling.  Men  den  Ulykke,  om  de  —  selv  uret- 
mæssig —  skulde  vige  for  Modparten,  —  om  Kronens  Ret 
(som  dog  i  det  lange  Løb  er  delvis  opgiven)  skulde  lide  et 
ringe  Skaar,  —  den  var  ikke  nær  saa  stor  som  den  Ulykke, 
der  i  Stedet  for  kom  over  os :  at  Forsvarssagen  i  Stedet 
for  en  Folkesag  blev  en  Partisag,  blev  et  Stridens  Æble  i 
Folket,  at  en  stor  Del  af  Folkets  Hjærte  blev  vendt  fra  den. 
Ligegyldig  hvor  Skylden  laa,  til  Højre  eller  til  Venstre,  — 
saa  var  det  en  Ulykke,  som  man  burde  gjort  det  yderste 
for  at  undgaa. 

Derfor  burde  Ministeriet  Estrup  være  gaaet  af  i  1885, 
før  det  skred  til  den  første  provisoriske  Fæstningsbevilling. 
Selv  om  det  ikke  vilde  vige  paa  Forfatningsspørgsmaalet, 
saa  burde  det  være  veget  paa  Forsvarsspørgsmaatet.  For- 
fatningsspørgsmaal  ere  passende  Basis  for  Konfliktpolitik, 
men  det  er  Forsvarssagen  ikke,  naar  det  paa  nogen  mulig 
Maade  kan  undgaaes.  Ministeriet  Estrup  kunde  være  veget 
med  Ære  og  uden  at  opgive  Kronens  Ret  paa  Forsvars- 
spørgsmaalet,  —  Kronen  kunde  udtrykkelig  have  paalagt 
det  nye  Venstreministerium  Forsvarssagen  som  Opgave,  — 
og  havde  det  saa  vist  sig  —  (hvad  je^  ikke  tror;  thi  det 
udøver  altid  en  indgribende  Virkning  paa  et  Parti  at 
komme  til  Magten),  at  Venstre  stadig  ikke  vilde  eller  ikke 
kunde  bringe  os  et  effektivt  Forsvar,  —  ja  saa  kunde 
Estrup  være  kommen  igjen  og  være  kommen  med  langt 
større  Myndighed  og  mere  ubestridt  Ret. 

Her  kan  man  ikke  —  naar  det  paa  nogen  Maade  kan 
undgaas  —  sige:  Kan  det  ikke  ske  med  Folket,  saa  maa 
det  ske  imod  Folket  eller  blot  uden  Folket,  —  af  mange 
Grunde,  bl.  a.  af  den  saare  praktiske  Grund,  at  en  F  o  r- 
svarsordning  imod  eller  uden  Folket  ik- 
kekan   blive  effektiv,   ikke  kan  opfylde  sin  Hen- 

sigt.  Man  kan  ikke  værge  Landet  imod  Folket  eller  uden 
Folket,  —  dertil  maa  man  have  sit  Folk  i  Ryggen  —  i  god 
Forstand,  men  ikke  til  at  falde  sig  i  Ryggen.  Derfor  burde 
den  yderste  Forsigtighed,  den  yderste  Langmodighed  været 
udvist,  før  man  skred  til  sligt. 

Nuvel,  —  vil  der  blive  sagt  fra  den  ene  Side,  —  men 
det  blev  der  ogsaa.  Alt  blev  forsøgt  og  alt  glippede,  —  cg 
vi  kunde  dog  ikke  blive  ved  at  ligge  aabne  for  enhver  Rø- 
ver. Vi,  der  saa  Faren  og  følte  Betydningen,  vi  havde  dog 
ogsaa  et  naturligt  Krav  paa  at  blive  beskyttede  mod  den, 
paa  at  faa  Lov  at  sove  rolig  for  denne  Bekymring. 

Maaske,  —  det  kan  være.  Det  kan  i  alt  Fald  ikke  nytte 
nu  at  begynde  paany  at  strides  derom.  Maaske  blev  den 
yderste  Taalmodighed  og  Forsigtighed  anvendt.  Finans- 
lovsnægtelse  og  Visnepolitik  var  i  hvert 
Fald  heller  ikke  smukke  og  retfærdige 
Kampmidler.  Maaske  var  det  nødvendigt  at  skride  til 
Handling.  Men  saa  burde  man  dog  have  handlet  anderledes^ 
have  gjort  noget  andet. 

I  Stedet  for  kostbare  permanente  Anlæg,  som  var  Aar- 
tier  under  Bygning  og  dog  næppe  endnu  ere  helt  effektive, 
i  alt  Fald  gennem  adskillige  Aar  ikke  vare  det,  —  burde 
man  provisorisk  have  nøjedes  med  „provisoriske"  Fæst- 
ningsanlæg i  en  anden  Betydning  af  Ordet,  —  lettere  An- 
læg, omtrent  som  Dybbølskandserne  i  1864,  som  kunde  op- 
føres i  Maaneder  i  Stedet  for  Aar  og  koste  Hundredtusin- 
der i  Stedet  for  Millioner,  og  som  dog  kunde  være  tilstrække- 
lige til  Sikring  imod  et  pludseligt  Overfald  med  en  Haand- 
fuld  Folk  og  til  at  kunne  holdes  i  14  Dage,  indtil  Undsæt- 
ning kunde  naa  op*).     Men  det  var  utvivlsomt   forkert  at 


*)  Hvad  saadanne  „provisoriske"  Befæstninger,  —  en  Mellem- 
ting mellem  Feltbefæstning  og  permanent  Befæstning  —  kunne 
yde,  har  jo  Dybbøl  og  Plewna  tilstrækkelig  vist,  kun  kræve  de 
langt  større  Besætning. 

foregribe  Afgørelsen  saa  definitivt  og  absolut  og  ikke  at  hol- 
de den  sidste,  endelige  Ordning  aaben  til  bedre  Tider. 

Utvivlsomt  erkender  man  ogsaa  i  alt 
Fald  ivisse  Kredse  indenfor  Højre  dette. 
Man  fiar  Bevidstheden  om,  at  man  har  handlet  i  god  Hen- 
sigt, men  indser,  at  man  kunde  have  handlet  klogere.  Og 
først  og  fremmest  erkender  man  dog  vistnok  nu,  at  Højre- 
partiet forbrød  sig  mod  Nationen  ved  ikke  at  vige  Pladsen 
i   1894. 

Det  bebrejdes  Reformpartiet,  at  det  har  skiftet  Stand- 
punkt og  opgivet  sit  gamle  Program.  Jeg  er  saa  langt  fra  at 
ville  istemme  Bebrejdelser  herfor,  at  jeg  vilde  ønske,  at 
ogsaa  Højrepartiet  vilde  forandre  sin  Holdning,  vilde  erken- 
de, at  det  dengang  handlede  uklogt  og  maaske  urigtigt,  nu 
da  det  ser  Følgerne,  tre  ulykkelige  Følger.  Tre  Ulykker 
har  den  storpolitiske  Konflikt  (som  Højre  dog  ikke  har  kun- 
net kæmpe  igennem  og  føre  til  Sejer)  bragt  over  os :  For 
det  første,  at  Forsvarssagen  er  bragt  i  den  ulyksalige  Stil- 
ling som  foran  skildret.  For  det  andet,  at  de  naturlig-konser- 
vative Dele  af  vort  Folk  ere  blevne  drevne  langt  bort  fra 
konservativ  Politik  og  kastede  ud  i  en  ganske  unaturlig 
og  fremmed  Radikalisme,  i  Aartiers  Forbund  med  sine  na- 
turlige diametrale  Modstandere.  For  det  tredie,  at  hele  vort 
politiske  Liv  er  forsumpet  i  den  usleste  og  laveste  Parti- 
taktik, —  og  i  sidstnævnte  Henseende  har  det  utvivlsomt  den 
største  Betydning,  at  Højre  efter  Forliget  i  1894  forsyndede 
sig  mod  Landet  ved  endnu  i  syv  Aar  at  klamre  sig  til  Magten. 

Mit  personlige  Ønske  er,  at  Højrepartietvilde 
erkende  dette  og  gjøre  Folket  Afbigt,  — 
og  jeg  er  ikke  vis  paa,  at  dette  ikke  vilde  virke  velgørende 
paa  Partiets  Stilling  og  atter  aabne  Folkets  Øre  for  det,  —  at 
ikke  et  nyt  Parti  vilde  være  mere  levedygtigt,  som  kunde 
sige :  Vi  vil  ikke  være  solidariske  med  vore  Fædre  om  de- 
res Optræden  1877 — 94  og  endnu  mindre  om  1894 — 1901. 

Og  at  Venstre  da  gjorde  Skridtet  fuldt  ud  og  gav  os  en 
forsvarlig  Forsvarsordning.  Da,  og  kun  da,  vil  System- 
skiftet i  1901  komme  til  at  staa  i  Historien  som  en  Lykke- 
dag i  Danmarks  Historie,  som  en  af  vore  store  Mindedage. 
Foreløbig  kan  man  ikke  fortænke  mange  Mennesker  i,  at 
de  ikke  kunne  se  det  saaledes. 

Og  kan  eller  vil  Venstrepartiet  ikke  løse  denne  Opgave, 
—  saa  er  Partiet  dermed  dødsdømt.  Saa  vil  den  gamle 
Højrepolitik  staa  op  af  Graven  —  og  denne  Gang  med 
fuld  Berettigelse  —  og  den  vil  voxe  sig  stor  og  stærk  og 
vinde  alt  det,  som  duer  i  vort  Folk,  —  og  Venstre  vil  oprive 
sig  selv  i  usle  og  smaalige  Partikampe  og  Gruppedannel- 
ser og  miste  alt  Fodfæste  og  al  Existensberettigelse. 

Ja,  —  er  der  noget,  der  er  absolut  og  uomgængelig  nød- 
vendigt, saa  er  det  nødvendigt  for  Venstre  at  samle  sig  om 
en  Gennemførelse  af  Forsvarssagen. 


Naar  man  nævner  Ordet  Venstres  Forsvarsprogram,  da 
er  det  første,  der  fremstiller  sig  for  Tanken,  dette :  N  e  d- 
sættelse    af  Militærudgifterne. 

Vi  har  allerede  foran  sagt,  at  det  i  Realiteten  er  ens- 
betydende med  Forsvarsnihilisme.  Det,  vi  har,  er  ringe  nok, 
er  allerede  utilstrækkeligt  og  daarligt ;  en  yderligere  Nedsæt- 
telse vil  give  et  Forsvar,  som  intet  Forsvar  er,  og  som  der- 
for lige  saa  gærne  kan  undværes.  Og  naar  noget  skal  være, 
saa  er  der  mere  Mening  i  helt  at  stryge  alt  Forsvar,  end  aar- 
lig  at  kaste  f.  Ex.  12  iVlillioner  i  Rendestenen  til  et  værdi- 
løst Militærvæsen,  til  noget,  som  skal  forestille  et  Forsvar 
uden  at  være  det.  Man  kan  bygge  et  Hus  eller  man  kan 
lade  være ;  men  man  kan  blot  ikke  føre  Murene  og  Skille- 
rummene op  i  deres  fulde  Højde,  sætte  Vinduer  og  Døre 
i,  lægge  Loft  og  Gulv  —  og  saa  lade  det  hele  staa  uden  Tag. 
Principet  »Skidt  eller  Kanel«  gælder  i  alle  Livets  Forhold, 
ogsaa  i  de  militære. 

Dette  erkendes  utvivlsomt  ogsaa  i  ledende  Venstrekred- 
se. Den  nuværende  Conseilspræsident  og  Forsvarsminister 
er  ikke  en  Mand,  som  ikke  skulde  kunne  se  det,  og  han  har 
ogsaa  udtalt  det :  at  naar  man  kunde  naa  til  en  tilfredsstil- 
lende Løsning  af  Forsvarsspørgsmaalet,  saa  maatte  man 
eventuelt,  hvis  det  var  nødvendigt,  ogsaa  kunne  ofre  noget 
derfor,  og  at  man  ikke  doctrinært  absolut  kunde  fastholde 
Kravet  om  Nedsættelse  som  første  og  øverste  Princip.  Og  lig- 
nende Udtalelser  ere  faldne  fra  anden  Side  indenfor  Ven- 
stre, —  at  man  ikke  maa  bære  sig  ad  som  en  Mand,  der 
gaar  til  Marked  for  at  kjøbe  en  Ko  med  170  Kr.  i  Lommen 
og  obstinerer  sig  paa  ikke  at  ville  give  en  Øre  mere,  naar 
en  god  Ko  absolut  ikke  kan  faaes  under  180  Kr. 

Men  vi  har  ikke  Raad  dertil,  hører  man  under- 
tiden. Mon  virkelig  ikke?  Det  er  kun  et  halvt  Aar  siden,  at 
den  svenske  Regering  havde  Raad  til  uden  Discussion  at  be- 
vilge 100  Millioner  Kroner,  ikke  for  at  værge  Landets  Selv- 
stændighed og  Nationens  Liv,  men  for  at  fremtvinge  de  Be- 
tingelser, som  det  krævede  for  Opløsningen  af  den  Union, 
som  det  selv  indsaa  ikke  havde  noget  Værd  for  det.  Og  det 
er  kun  et  halvt  Aar  siden,  at  Norge,  hvis  Finanser  ikke  just 
kunne  kaldes  glimrende,  og  hvis  Velstand  ikke  kan  lignes 
ved  vor,  havde  Raad  til  at  votere  30  Millioner  som  Afslut- 
ningen paa  de  uhyre  Summer,  det  har  anvendt  nu  i  en  Aar- 
række,  ikke  for  at  hævde  Rigets  Existens  og  Nationens  Liv, 
men  for  at  slippe  ud  af  den  Union,  som  det  ikke  fandt 
Behag  i. 

Og  ofte  er  jo  desuden  en  stor  Udgift  engang  for  alle 
en  Øconomi.  Jo  større  extraordinair  Udgift  én  Gang,  desto 
mindre  ordinaire  Udgifter  i  det  lange  Løb,  vil  det  jo  ofte 
hedde. 

Og  lad  os  saa  engang  se  paa  vore  Militær-Udgifter.  I 
den  nye  Udgave  af  Trap:  Danmark,  finde  vi  følgende  Op- 
gjørelse  over  alle  Statens  Udgifter  i  femaarige  Perioder  fra 
1875    til    1900    (»Konfliktperioden«),    specificerede    for   de 


61 


forskellige  Ministerier  (med  Forbigaaelse  af  Civilliste  og 
Appanager,  Rigsdagen,  Statsraadet,  Statsgældens  Forrent- 
ning, Pensionsvæsenet  og  Udenrigsministeriet,  som  have 
været  nogenlunde  stationaire) : 

oo 

5,4 

11,.. 


Fra  samme  Værk  hente  vi  den  Oplysning,  at  den  sam- 
lede Beskatning  til  Stat  og  Kommuner  omkring  1870  ud- 
gjorde 47  Millioner  Kroner,  omkring  1900  97  Millioner  Kr. 
For  Femaaret  1900 — 04  vil  den  jo,  især  efter  de  nye  Skatte- 
love, være  oppe  over  100  Mill.  Kr..  —  er  med  andre  Ord 
mere    end   fordoblet. 

Naar  vi  fremdeles  tage  i  Betragtning,  at  Stigningen  paa 
de  militære  Budgetter  1885 — 94  skyldes  de  extraordinaire 
Udgifter  til  Københavns  Befæstning,  og  fremdeles,  at  Stig- 
ningen paa  Marinebudgettet  for  en  Del  skyldes  de  »civile« 
Udgifter  til  Lods-,  Fyr-,  Vager-  og  Navigationsvæsen,  Fiskeri- 
Inspection,  meteorologisk  Insitut  o.  s.  v.,  hvorfor  det  und- 
drager sig  en  nøjagtig  Sammenligning,  saa  finde  vi,  at  de  mi- 


*)  Man  erindre,  at  herunder  findes  Udgifterne  til  Lods-,  Fyr-, 
Vager-  og  Navigationsvæsen  samt  til  meteorologisk  Institut,  til 
Fiskeri-Inspection  o.  1.,  —  Udgifter,  som  jo  naturlig  ere  stegne  i 
samme  Forhold  som  de  civile  Conti. 

'**)  Herunder  for  det  sidste  Femaar  tillige  de  nyoprettede  Land- 
brugs- og  Trafikministerier. 

litære  Budgetter,  som  1875 — 79  havde  en  Højde  af  15,3 
Mill.  Kr.,  i  1895 — 99  vare  paa  18,4  Mill.  Kr.,  med  andre  Ord 
en  Stigning  af  16}  pCt.  Men  i  samme  Tidsrum  er  Landets 
samlede  Udgifter  under  Stat  og  Kommune  steget  med  mere 
end  100  pCt.  (Ja,  for  saa  vidt  endnu  mere,  som  Kommunerne 
i  samme  Tidsperiode  have  rejst  Laan  til  et  Beløb  af  over  100 
Millioner  Kroner).  Justitsministeriets  Budget  er  i  samme  Pe- 
riode fordoblet.  Kultusministeriets  femdoblet  og  Indenrigs- 
ministeriets næsten  sex  Gange  fordoblet. 

Det  danske  Folks  aarlige  Skatteindtægt  gennem  Stat  og 
Kommune  er  over  100  Millioner  Kr.  Skulde  det  saa  ikke 
have  Raad  til  engang  for  alle  at  anvende  et  Fjerdingaars 
Skat  paa  Bevarelsen  af  sin  Existens? 

Vor  Statsgæld  var  i  1870  237  Mill.  Kr.,  i  1905  240 
Mill.  Kr.,  men  da  Rentefoden  er  billigere,  ere  Udgifterne 
til  Forrentning  og  Amortisation  mindre  (1870 — 74  9,5  Mill. 
Kr.  aarlig,  1895 — 99  6,8  Mill.  Kr.)  Skulde  vi  saa  ikke  kun- 
ne forsvare  at  stifte  et  Laan  paa  endogsaa  om  det  skal  være 
30  Mill.  Kr.  til  Ordningen  af  vort  Forsvar?  2  M  i  1 1  i  o  n  e  r 
Kroner  aarlig  i  næppe  25  Aar?  Kære  danske 
Demokrat,  —  det  maa  du  ikke  sige ! 

Tiden  1870 — 1900  har  paa  alle  Omraader  været  en 
kostbar  Nyskabelsernes  Tid.  Der  findes  nu  f.  Ex.  vistnok 
flere  Bygninger  i  Danmark,  opførte  i  dette  Tidsrum  end  i 
alle  tidligere  Aarhundreder  tilsammen.  Samfundet  er  lige- 
som voxet  ud  af  sin  gamle  Klædning  og  har  maattet  an- 
skaffe nyt  paa  alle  Omraader,  —  offentlige  og  private  Byg- 
ninger, Jærnbaner,  Havne,  Skibe,  Mejerier  og  Fabriker, 
Landbrugsredskaber  og  Værktøj,  Lægekunst,  Ingenieur- 
videnskab  og  alle  tekniske  Fag,  Belysning,  Brændsel  og 
Kraftkilder,  —  alt  er  fornyet  fra  Bunden  af  i  denne  mærke- 
lige Periode  1870 — 1900,  til  hvilken  hele  den  samlede 
Verdenshistorie  ikke  har  noget  Sidestykke.  Det  er  da  kun 
rimeligt  og  naturligt,  at  det  samme  gælder  Forsvarsvæsenet. 

I  alle  civiliserede  Lande  uden  Undtagelse  er  det  i  den  nævn- 
te Periode  fornyet  fra  Bunden  af,  de  gamle  primitive  Fæst- 
ningsværker sløjfede  i  alle  Lande  og  nye  opførte,  —  man- 
ge Steder  for  atter  at  sløjfes  og  lægges  ud  i  endnu  større 
Afstand  (Antwerpen  f.  Ex.).  Det  er  en  simpel  og  naturlig 
Følge  af  Teknikens  rivende  Udvikling  ogsaa  paa  dette  Om- 
raade,  —  en  Udvikling,  som  i  mange  Henseender  netop  er 
kommet  Forsvaret,  Defensiven,  til  Gode  fremfor  Angrebet 
og  i  særlig  Grad  har  styrket  netop  de  faste  Anlægs  Mod- 
standskraft, —  en  Udvikling,  som  nu  kan  ansees  for  væsent- 
lig afsluttet,  saaledes  at  vi  ikke  fremtidig  udsættes  for,  at 
kostbare   Nyanlæg  hurtig  forældes  og  overfløjes. 

Kjøbenhavn  har  aldrig  nogensinde,  saalænge  den  har 
staaetj  været  en  aaben  By,  og  at  gjøre  den  til  det  nu  vil- 
de være  en  Revolution  i  dens  statsretslige  Stilling.  Siden 
Absalon  grundlagde  Byen,  har  den  været  omgivet  af  Fæst- 
ningsværker, som  til  Tider  (1659,  1807)  have  været  i  høj 
Grad  forsømte  og  ringe,  men  som  indtil  den  Dag  idag  al- 
drig have  været  sløjfede  eller  nedlagte,  og  som  da  ogsaa 
Gang  paa  Gang  have  frelst  ikke  blot  Byen,  men  Riget  fra 
Undergang  for  Liibekkers  eller  Svenskeres  Haand.  irivor 
mange  Gange  Byen  har  været  udsat  for  Angreb  og  Rigets 
Skæbne  er  afgjort  paa  dens  Volde,  —  i  ugunstig  Retning  som 
i  1259,  1368  og  1807,  i  gunstig  Retning  som  i  1428,  1659 
og  1801,  —  det  læses  bedst  paa  Københavns  nye  Raadhus. 
Endnu  i  1848  vare  Byens  Fæstningsværker  nogenlunde  tids- 
svarende;  i  1864  vare  de  forældede,  og  da  den  nuværende 
Fæstnings  Opførelse  paabegyndtes,  ganske  meningsløse.  Det 
Værk,  der  nu  skabes,  skulde  gærne  være  definitivt,  staa 
til  evigTid.  Det  burde  være  saaledes,  at  det  danske  Folk  i 
Endrægtighed  samlede  sig  om  at  skabe  et  Anlæg,  der  kun- 
de staa  længere  end  det  gamle  Dannevirke,  og  som  ind- 
tog en  tilsvarende  Plads  i  Folkets  Hjærte.  Naar  Forsvars- 
spørgsmaalet  om  kort  Tid  løses  og  Formen  for  Københavns 
Befæstning   endelig  fastslaaes  (thi  det  er    i  Virkeligheden 

den  eneste  Løsning),  da  bør  Fæstningsanlægget  ret  forstaaes 
og  opfattes  som  vort  nye  Dannevirke,  thi  det  er  af  større 
Betydning  for  os  og  mere  effektivt,  end  det  gamle  var.  Og 
det  bør  være  Jyder  og  Fyenboer  lige  saa  dyrebart  og  kært 
som  Sjællændere  og  Københavnere,  thi  det  har  samme  Værdi 
for  dem  alle.  Jylland  og  Pyen,  Langeland  og  Samsø  forsvares 
bedst,  forsvares  kun  bag  Københavns  Befæstning,  uden 
den  er  de  ved  passende  Lejlighed  å  prendre  for  enhver. 
Og  at  Udgiften  til  et  saadant  Anlæg  for  en  Del  lægges  paa 
vore  Efterkommeres  Skuldre,  det  er  kun  rimeligt  og  ret- 
færdigt. 

Krigen  1807  kostede  os  Tabet  af  Flaaden  (ca.  40  Mill. 
Kr.)  og  desuden  80  Mill.  Kr.  (som  dengang  havde  langt 
større  Værdi  end  nu).  Krigen  1848 — 50  kostede  os  85  Mill. 
Kr.  og  Krigen  1864  60  Mill.  Kr.,  —  tilsammen  i  dette  Aar- 
hundrede  265  Mill.  Kr.  Var  det  saa  mon  ikke  forsvarligt  at 
anvende  f.  Ex.  20  Millioner  Kroner  nu,  for  mulig  i  det  kom- 
mende Aarhundrede  at  være  fri  for  Krig? 

Sjælden  eller  aldrig  har  vort  vaabenføre  Mandskab  faaet 
Lov  til  at  føre  et  Forsvar  bag  tidssvarende  og  vel  udførte 
Fæstningsværker.  Københavns  Befæstning  var  ikke  tids- 
svarende i  1807,  Dannevirke  var  det  ikke  i  1864  (det  blev 
sagt  os  klart  og  tydeligt  forud  af  vore  militære),  og  Dybbøl 
var  det  heller  ikke.  Skulde  vi  ikke  nu  omsider  engang  sørge 
for  en  god  Samvittighed  og  for  at  have  vor  Ryg  fri? 

Thi  en  god  Samvittighed,  —  det  have  vi  ikke,  naar  Sand- 
heden skal  siges.  Udfaldet  af  Krigen  i  64  kunde  været  ander- 
ledes, meget  anderledes,  og  naar  det  ikke  blev  det,  var 
Skylden  vor.  Til  Dybbølstillingen  var  der  før  Krigen  for- 
langt I4  Millioner  Kroner,  og  der  blev  anvendt  241,000  Kr. 
eller  ^/-.  Havde  der  paa  Dybbøl  ligget  permanente  Værker 
med  riflet  Skyts,  saa  kunde  Dybbølstillingen  være  holdt 
til  evig  Tid.   Skylden  er  vor  egen,  og  den  ligger  paa  man- 

ge  Punkter.  Vor  Hær  havde  vi  selv  ødelagt  ved  dens  Om- 
kalfatring i  1863.  Vore  Rustninger  i  den  truende  Pe- 
riode før  Krigen  vare  latterlige  og  uforsvarlige.  Vor  Ledelse 
under  Krigen  var  vaklende,  usikker  og  slet.  Og  sidst,  men 
ikke  mindst,   —   »Rolf   Krake«  ! 

Skal  alt  sligt  til  evig  Tid  gentage  sig? 

Nej  —  Venstre  maa,  Venstre  skal  have  en  Forsvarsplan, 

—  og  denne  Forsvarsplan  kan  kun  baseres  paa  Københavns 
Befæstning. 

Men  til  en  saadan  Svingning  i  Folkets  Opfattelse  skal 
der  Tid.  Man  kan  ikke  vente  eller  forlange,  at  den  skal 
foregaa  paa  én  Maaned,  heller  ikke  paa  ét  Aar.  Til  at  skaffe 
denne  Tid  og  til  at  forberede  denne  Svingning  har  Forsvars- 
kommissionen  egnet  sig  udmærket,  og  det  turde  maaske 
ogsaa  være  en  af  de  væsentlige  Hensigter  med  dens  Ned- 
sættelse. Der  synes  da  ikke  at  være  nogen  skellig  Grund 
til  at  anke  over,  at  den  har  været  længe  om  sit  Arbejde, 

—  tværtimod.  Der  turde  maaske  være  god  Grund  til  at 
være  glad  over,  at  den  først  nu  kommer  med  sin  Betænkning, 
at  Spørgsmaalet  først  nu  rejses  til  definitiv  Afgjørelse  og  ikke 
i   1902  eller    1903. 

Men  nu  turde  Tiden  jo  maaske  ogsaa  nok  snart  væ- 
re der. 


IV.    Venstres  Forsvarsplan. 


Lad  gaa,  haaber  jeg,  at  du  vil  sige,  lad  gaa,  at  vi  maa 
have  et  Forsvar,  og  at  dette  Forsvar  maa  baseres  paa  Kø- 
benhavn. Men  den  nuværende,  den  provisoriske,  Fæstning, 
den  er  jo  dog  ikke  blot  ulovlig  og  et  Slag  i  Ansigtet  paa 
mig,  men  den  er  dog  ogsaa  ganske  ubrugelig  og  menings- 

løs  og  duer  til  intet.  Det  er  sagt  mig  saa  mange  Gange  fra 
saa  mange  Sider,  at  det  kan  jeg  ikke  ophøre  at  tro. 

Naa,  —  der  siges  jo  meget  under  en  hidsig  politisk 
Kamptid,  som  ikke  ahid  er  at  tage  altfor  bogstavelig.  Og 
Udtalelser  i  den  Retning  fra  militær,  sagkyndig  Side  har 
man  ikke  hørt  noget  til.  Vort  Militær,  vore  sagkyndige, 
har  jo  egentlig  staaet  ret  samlet  om  Københavns  Befæstning, 
og  ingen  er  brudt  ud  og  har  ytret  afvigende  Meninger, 
uagtet  det  jo  ikke  har  manglet  paa  Opfordring  dertil  og  — 
i  alt  Fald  i  de  sidste  Aar  —  paa  Frihed  dertil. 

Naa,  —  vil  du  sige,  —  skal  vi  nu  atter  have  disse  sag- 
kyndige revet  i  Næsen.  Jeg  veed  nok,  at  du  er  ked  af  sag- 
kyndige, ja  maaske  nærmest  har  ligefrem  en  vis  Aversion 
mod  sagkyndige.  Det  er  heller  ikke  min  Mening,  at  du 
ubeset  skal  tage  deres  Afgjørelse  til  Følge,  —  men  dog 
at  du  bør  høre  paa  deres  Udviklinger  og  Forklaringer  og 
bruge  dem  som  Hjælp  til  selv  at  danne  dig  en  Mening.  Du 
vil  ikke  have  hørt  længe  paa  dem,  før  du  begynder  at  føle, 
at  det  vil  blive  dig  en  vanskelig  Opgave  at  danne  dig  en 
modsat  Mening,  som  du  tør  staa  ved  og  tage  Ansvaret  for 
at  føre  igennem.  Du  skal  ikke  tage  Sagkundskabens  Af- 
gjørelse ubeset  til  Følge,  men  du  skal  høre  paa  Sagkund- 
skaben og  være  villig  til  at  lade  di^  overbevise  af  den.  Og 
det  kan  ikke  undgaaes,  naar  du  blot  hører  paa  den. 

Imidlertid,  —  det  er  ikke  Meningen  at  præsentere  dig 
Københavns  Befæstning  som  ufejlbar  og  uden  Mangler.  Det 
glæder  mig,  til  en  vis  Grad  at  være  enig  med  dig  om,  at 
den  har  Mangler  og  Fejl.  Lad  os  se  paa  dem.  Hvad  er  det, 
der  plejer  at  siges  den  paa? 

Man  fremhæver,  at  Fæstningslinien  ligger  for  nær  Byen, 
der  vil  kunne  naaes  af  det  fjendtlige  Belejringsskyts.  Endvi- 
dere, at  mange  af  Anlæggene,  især  paa  Nordfronten,  ikke 
have  tilstrækkelig  frit  Terrain  foran  sig,  men  let  overfløjes 
fra  nærliggende  Højder  eller  have  Skov  umiddelbart  foran 
sig.  Fremdeles  den  uhyre  Ødelæggelse  af  tætbyggede  Villa- 

kvarterer  og  smukke  Skove,  som  vil  følge  med  Kampen,  ja 
som  allerede  vil  være  nødvendig  for  at  sætte  Fæstningen  i 
krigsberedt  Stand.  Endelig,  at  det  for  en  Fæstning  er  en 
stor  Svaghed  at  have  en  Bv  som  Kobenhavn  indenfor  sit 
Omraade ;  og  som  Ulemper  herved  nævnes  for  det  første 
Provianteringsvanskeligheder,  for  det  andet  den  store  Byes 
Indflydelse  paa  de  militære  Operationer,  —  dels  det  moral- 
ske Indtryk  af  Granater,  der  falde  i  vor  Kulturs  Centrum  og 
Samlingsstedet  for  alle  Nationens  største  Skatte,  —  dels 
Muligheden  for  revolutionaire  Bevægelser  eller  blot  Mytteri 
i  den  store  By,  —  i  hvert  Fald  Vanskeligheden  ved  at  be- 
vare Disciplin  og  Orden.  Endelig  Vanskelighederne  ved  at 
faa  Mandskabet  fra  Sjælland  ind  i  rette  Tid,  hvis  en  over- 
rumplende Landgang  finder  Sted  f.  Ex.  ved  Køge. 
Lad  os  se  lidt  nærmere  paa  disse  Anker : 


Københavns  Befæstning,  som  den  nu  staar,  har  fra  det 
første  Spadestik  i  1885  indtil  Afslutningen  ved  Forliget  i 
1894  kostet  Statskassen  35 J  Millioner  Kroner,  deraf  Land- 
befæstningen 19^  og  Søbefæstningen  17-2-  ^^^^-  ^^•>  ^^^  ^^^ 
fuldt  ud  indkomne  ved  Salg  af  det  gamle  Fæstningsterrains 
Arealer.  Til  denne  samlede  Udgift  kommer  endnu  ca.  1| 
Mill.  Kr.,  som  ere  indbetahe  af  den  »frivillige  Selvbeskat- 
ning« . 

I  Forening  med  Minespærringer  maa  Søbefæstningen 
utvivlsomt  ansees  for  at  sikre  København  mod  et  Bom- 
bardement fra  Søsiden,  dog  vil  der  mulig  kræves  endnu  et 
Fort  til  Støtte  for  Middelgrundsfortet.  De  naturlige  Betin- 
gelser med  de  langt  udskydende  Grunde  omkring  Amager 
og  Saltholmien*)  ere  særdeles  gunstige  for  et  Forsvar. 


*)  Saltholmsbatteriet  og  Avedørefortet  vil  jo  f.  Eks.  næsten  kun 
kunne  angribes  med  langtrækkende  Skyts,  og  Landgang  kan  kun 
ske  i  fladbundede  Baade. 

Landbefæstningen  strækker  sig  i  en  Bue  fra  Kalvebod 
Strand  til  Taarbæk  Rev,  en  Udstrækning  af  26  Kilometer. 
Den  sydlige  Halvdel  af  denne  Linie  har  gode  naturlige 
Betingelser  i  et  lavt,  jævnt  og  overalt  overskueligt  Terrain, 
som  ingen  Dækning  byder  Fjenden,  og  Befæstningen  dan- 
nes her  af  en  sammenhængende  Enceinte  bestaaende  af 
en  svær  Vold  med  bombesikre  Rum  og  foranliggende  vaad 
Grav,  som  beherskes  paa  langs  af  Maskinskyts  i  fremsprin- 
gende Kaponniérer  i  Graven*).  Den  nordlige  Halvdel  af 
Fæstningslinien  bestaar  af  8  isolerede  stormfri  Forter  i  2 
Linier,  delvis  med  svært  Skyts  i  Forsvindingstaarne  samt 
af  en  sammenhængende  Række  af  Oversvømmelser,  som 
naarsomhelst  kunne  bringes  i  Stand  og  som  række  fra  Hu- 
sum til  Lyngby. 

Til  Fuldførelse  af  denne  Befæstning  vil  endnu. kræves : 
1)  Anlæg  paa  Amager,  som  sikre  Byen  mod  Angreb  fra  den 
Side,  2)  Kompletteringsarbejder  paa  Nordfronten  og  3) 
et  nyt  Søfort  samt  4)  helst  nogle  fremskudte  Forter  foran 
den  sammenhængende  Vestfront,  foruden  Lysanlæg,  Signal- 
anlæg i  Forterrainet  og  en  forsænket  Ringbane.  Fremdeles 
Bevillinger  til  mere  Skyts  og  Ammunition  samt  Sikkerheds- 
besætning.  Omkostningerne  ved  disse  Kompletteringsarbej- 
der vil  ikke  naa  20  Millioner  Kroner, 

Forskellen  mellem  før  og  nu  belyses  maaske  bedst  ved 
følgende  Oplysninger,  tagne  fra  Generallieutenant  Bahnsons 
lille  Piece :  Forsvarsvæsenets  Udvikling,  1896.  Endnu  i 
1886  ejede  vi  overhovedet  ikke  nogetsomhelst  andet  moder- 
ne Positionsskyts  til  Anvendelse  i  de  Feltbefæstninger,  som 


*)  Det  er  jo  nemlig  en  Misforstaaelse  at  tro,  at  Klippebund  og 
stærkt  kouperet  Terrain  skulde  være  særlig  gunstige  for  Fæst- 
ningsanlæg. Det  gunstigste  for  moderne,  permanente  Værker  er 
flad,  jævn  Jord,  som  overalt  kan  beherskes  og  ikke  yder  Fjenden 
nogen  Dækning,  —  allerhelst  Sumpe  og  Moser,  som  besværlig- 
gøre Anlæg  af  Løbegrave  for  Fjenden. 

man  i  paakommende  Tilfælde  maatte  tænke  sig  i  Huj  og 
Hast  at  anvende,  end  de  af  de  fyenske  »Kanonkvinder«  i 
1884  skænkede  8  Kanoner.  Vi  havde  fra  1864  nogle  riflede 
Forladekanoner,  og  man  havde  efterhaanden  opriflet  nogle 
gamle  glatløbede  Kanoner,  men  det  var  ogsaa  alt.  Til  Sam- 
menligning tjener,  at  der  til  Københavns  Landbefæstning 
alene  findes  over  200  Stkr.  svært  Skyts.  »Paa  disse  Værker 
ville  i  Løbet  af  i  Dag  mindst  100  svære  Kanoner  staa  skud- 
beredte,  og  i  Løbet  af  et  Par  Dage  ville  mindst  lige  saa 
mange  til  kunne  være  færdige  til  at  tage  mod  Angrebet  ... 
Vi  have  dog  nu  saameget,  at  de  danske  Artillerister  om  for- 
nødent kunne  slaa  et  kraftigt  Slag  for  Danmarks  Ære  og 
Selvstændighed.« 

Allerede  som  den  i  Øjeblikket  staar,  løser  Fæstningen 
utvivlsomt  for  saa  vidt  sin  Hovedopgave,  som  den,  naar 
den  forsynes  med  en  tilstrækkelig  Sikkerhedsbesætning, 
beskytter  København  mod  en  Overrumpling  ved  et  coup 
de  main  med  en  ringe  Troppestyrke ;  den  nøder  Fjenden 
til  at  anvende  større  Styrker,  som  ikke  kunne  overføres  ube- 
mærket og  overrumplende,  men  kræve  Forberedelser  i 
Fredstid;  og  den  vil  næppe  kunne  bringes  til  Fald,  før  Fjen- 
den har  landsat  Belejringsskyts,  bragt  det  i  Stilling  og  an- 
vendt det  i  nogen  Tid,  —  hvilket  altsammen  kræver  Tid, 
saa  lang  Tid,  at  den  ventede  Undsætning  kan  naa  os. 

At  Byens  yderste  Udkanter  da  ville  kunne  naaes  af  det 
fjendtlige  Belejringsskyts,  maa  indrømmes,  —  det  vil  sige 
ikke  strax,  ikke  den  første  Maaned  eller  de  første  Maaneder. 
Fjenden  skal  grave  sig  frem  og  avancere  langsomt  og  læn- 
ge, før  han  kan  bringe  svært  Skyts  i  en  saadan  Stilling. 
Men  ligesom  der  i  Port  Arthurs  Belejring  indtraadte  et 
Tidspunkt,  hvor  Japanerne  fra  203  Meter-Højen  kunde  naa 
at  beskyde  Havnen,  saaledes  vil  der  tilsidst  under  en  Be- 
lejring af  København  indtræde  et  Tidspunkt,  hvor  Granater- 
ne ville  begynde  at  falde  i  Valby  og  paa  Trianglen,  —  for- 

1.  Skanser  i  Dyrehaven,  2.  Fortun-,  3.  Garderhøj-,  4.  Lyngby-, 
5.  Bagsværd-,  6.  Gladsaxefortet,  7.  Ordrupkrat-,  8.  Gentofte-, 
9.  Bernstorff  batteriet,  10.  Vangede-,  11.  Buddinge-,  12.  Tinghøj- 
fortet,  13.  Hvidørebatteriet,  14.  Charlottenlund-,  15.  Middelgrunds- 
fortet,  16.  Saltholms-,  17.  Kastrup-,  18.  Avedøre-,  19.  Kalk- 
brænderibatteriet, 20.  Trekroner,  21.  Batteriet  Sixtus,  22.  Mellem- 
fortet, 23.  Prøvestenen,  x,  y,  z.  v.  projecterede  Forter  til  Kom- 
plettering. 

udsat  at  nogen  Fjende  faar  Lov  til  at  ligge  rolig  paa  Sjæl- 
land i  saa  lang  Tid  og  beskyde  København,  hvilket  ingen 
Fjende   vistnok   venter   eller  tror. 

At  Terrainforholdene  visse  Steder  paa  Nordfronten  kun- 
de være  heldigere,  kan  heller  ikke  benægtes,  —  men  det 
kan  jo  nu  ikke  forandres,  —  og  at  den  ogsaa  her  vil  have 
en  betydelig  Modstandskraft,  er  sikkert  nok,  naar  de  for- 
nødne Kompletteringsarbejder  udføres  og  Linien  skydes 
frem  til  Eremitagesletten.  At  Forterne  skulle  løbes  over- 
ende ved  første  Anfald  er  ganske  meningsløst.  I  hvilken 
Grad  moderne  permanente  Værker  ere  stormfri  har  Port 
Arthur  nylig  vist  os.  Uagtet  Fæstningsværkerne  vare  ufuld- 
førte, uagtet  der  f.  Ex.  vistnok  ikke  fandtes  et  eneste  Styk- 
ke Skyts  i  Forsvindingstaarn  med  Panserkuppel,  og  uagtet 
Fæstningen  var  udsat  for  en  lang  Række  Stormløb,  udførte 
med  en  Dødsforagt,  som  man  næsten  ikke  kan  tiltro  civili- 
serede Soldater,  —  saa  var  dog  ved  Fæstningens  Kapitu- 
lation ikke  et  eneste  af  den  egentlige  Fæstningslinies  Vær- 
ker i  Fjendens  Haand. 

Men  det  er  meget  sandt,  at  Nordfronten  trænger  til  For- 
stærkning for  at  have  tilstrækkelig  Modstandskraft,  —  lige- 
som Vest-Enceinten  trænger  til  et  Par  fremskudte  Forter 
for  at  skyde  Bombardementsgrænsen  noget  længere  ud  og 
holde  Fjenden  noget  længere  fra  Byen.  Endelig  mangle  jo 
Anlæggene  paa  Amager. 

Saa  komme  vi  til  Ødelæggelserne  af  Villabyer  og  Sko- 
ve. Ja,  —  at  der  vil  være  de  Steder,  hvor  det  under  en  Be- 
lejring af  København  vil  være  ubehageligt  at  opholde  sig, 
det  kan  ikke  nægtes.  Det  er  atter  her  Nordfronten,  det 
gælder;  hverken  foran  eller  bagved  Vest-Enceinten  ligger 
der  saadanne  store  Værdier.  Det  er  særlig  Lyngby  og 
Strandvejskvarteret  fra  Hellerup  til  Taarbæk,  Talen  er  om, 
og  det  kan  ikke  nytte  at  nægte,  at  der  vil  gaa  en  Del  kost- 
bar Ejendom  i  Løbet.  Men  det  hører  nu  engang  til   Krig, 

—  og  Danmarks  fortsatte  Bestaaen  er  vel  ikke  for  dyrt  kjøbt 
med  Demoleringen  af  Lyngby  og  Charlottenlund.  Der  vil 
blive  noget  at  betale  bagefter,  —  men  tror  man  ikke,  at  der 
vil  det,  hvis  København  falder  for  en  pludselig  Overrump- 
ling som  aaben  By?  Det  kan  være,  at  Fjendens  Krav  ikke 
bliver  s  a  a  billige,  og  at  det  ogsaa  i  Penge  bliver  det  aller- 
dyreste. 

Spørgsmaalet  om  Københavns  Proviantering  har  været 
fremdraget  gentagne  Gange  og  er  besvaret  derhen,  at  der 
altid  i  Byen  vil  findes  Proviant  til  Maaneder  og  med  faa  Da- 
ges Varsel  vil  kunne  skaffes  for  et  halvt  Aar.  Og  længere 
er  det  absolut  ikke  troligt,  at  nogen  skulde  faa  Ro  til  at 
ligge  udenom  København  og  belejre  den. 

For  revolutionaire  Bevægelser  og  Mytteri  nærer  i  alt 
Fald  jeg  ingen  Betænkeligheder.  Det  vil  blive  helt  andre 
Ting,  Københavns  Borgere  tænker  paa  under  saadanne  For- 
hold. De  har  i  1659,  1801  og  1807  tilstrækkelig  lagt  deres 
gode  Sindelag  for  Dagen,  og  Københavnerne  har  overhove- 
det i  vor  Krigshistorie  aldrig  været  de  ringeste.  Men  det  kan 
jo  nok  være,  at  man  vilde  føle  sig  foranlediget  til,  saalænge 
Kampen  staar  paa,  at  lægge  en  forsvarlig  Mundkurv  paa 
visse  Elementer  i  Pressen.  (Smlgn.  den  japanske  Presse 
under  Krigen.) 

Endelig  maa  jeg  gjøre  min  Læser  opmærksom  paa,  at 
hvis  der  spørges  om  Omkostningerne,  saa  vil  enhver  an- 
den Forsvarsordning  være  baade  dobbelt  og  tredobbelt  saa 
dyr  som  at  bygge  videre  paa  det  bestaaende.  Det  er  uden 
al  Tvivl  langt  den  billigste  Løsning  at  fuldføre  det,  som  nu 
engang  staar  der. 

Vi  ville  slet  ikke  tale  om,  hvad  Fæstningens  Sløjfning 
vilde  koste.  Jordarbejdet  vil  være  omtrent  det  samme  som 
ved  Opførelsen,  og  adskillige  Millioner  vil  der  hurtig  gaa 
med.  Heller  ikke  om,  at  Fæstningen  ved  Forliget  i  1894 
er  anerkendt  og  lovliggjort.  Den  kan  kun  nedlægges  ved  Lov. 

Tror  man,  at  det  vil  blive  let  at  faa  en  saadan  Lov  vedtaget 
i  begge  Thing,  og  selv  om  saa  skulde  være,  da  at  faa  Hs. 
Majestæt  Kongens  Underskrift  derpaa?  Var  det  ikke  tænke- 
ligt, at  der  her  kunde  blive  gjort  Anvendelse  af  Kronens 
absolute  Veto? 

—  Venstres  Forsvarsplan  maa  altsaa  gaa  ud  paa  Fuld- 
førelse og  Komplettering  af  Københavns  nuværende  Be- 
fæstning, —  paa  højmodig  at  se  bort  fra  dens  Tilblivelse  og 
fra  Fortidens  Kampe  og  redelig  at  erkende,  at  det  er  den 
eneste  brugbare  Løsning.   Og  en  ikke  kostbar  Løsning. 

Kære  danske  Demokrat,  —  til  denne  Konklusion  har 
hele  vor   Argumentering  sigtet. 


—  Altsaa,  kære  danske  Demokrat,  —  din  Forsvars- 
plan  maa  først  og  fremmest  gaa  ud  paa  at  fuldføre  og  fuld- 
stændig armere  den  permanente  Befæstning  omkring  Kø- 
benhavn, —  samt,  hvad  der  er  ligesaa  paatrængende,  at 
indrette  Garnisoneringsforholdene  og  Mobiliseringsforhol- 
dene  derefter  og  at  skaffe  den  en  stadig  Sikkerhedsbesæt- 
ning,  der  vil  kunne  faaes  ved  at  lægge  nogle  af  de  i  Køben- 
havn garnisonerende  Tropper  ud  i  Fæstningsrayonen.  At  visse 
af  Søforterne  til  Stadighed  have  en  Besætning,  der  er  under 
10  Mand,  kan  dog  ikke  gaa  an,  thi  Fjenden  meldte  sig  ikke 
forud  hverken  1801  eller  1807  og  vil  heller  ikke  gjøre  det 
næste  Gang,  og  det  er  uanstændigt,  at  det  skal  være  nød- 
vendigt at  gribe  til  extraordinaire  Indkaldelser  for  at  have 
blot  den  nødvendigste  Sikkerhedsbesætning  paa  Søsiden, 
saaledes  som  det  skete  ifjor  under  de  truende  politiske  Ud- 
sigter. Hertil  kræves  efter  Udtalelser  fra  sagkyndig  Side 
en  mindre  Forøgelse  afFæstningsartill  e- 
r  i  e  t  s  P  e  r  s  o  n  a  1  e,  og  til  at  sikre  den  fornødne  Troppe- 
styrkes Tilstedeværelse  paa  Sjælland  ved  pludselige  An- 
greb   kræves    en   Forlæggelse   af   to   af    de    fem 

jydske  Garnisoner  til  Sjælland  (Hillerød  og 
Ringsted). 

Dette  maa  være  din  Forsvarsplan,  —  det  er  nødven- 
digt og  kan  ikke  være  anderledes,  hvor  ubehageligt  det  end 
efter  alt,  hvad  der  er  gaaet  forud,  kan  være  for  dig  at  er- 
kende det.  Det  maa  erkendes,  —  og  betales. 

I  dette  Øjeblik  sidder  Europas  og  Amerikas  Diplomater 
i  en  lille  spansk  By  og  beslutter,  om  Europa  skal  have  Krig 
eller  Fred,  —  ogsaa  om  Danmark  og  først  og  fremmest  om 
København  skal  have  Fred  eller  ej.  Det  er  for  silde  at  kaste 
Brønden  til,   naar  Barnet  er  druknet. 

Og  det,  du  her  har  læst,  det  er  ikke  min  tilfældige  og 
ligegyldige  Mening,  som  der  ikke  ligger  nogen  Vægt  paa, 
—  men  det  er  Sagen,  som  den  e  r,  Spørgsmaalet,  saaledes 
som  det  maa  og  bør  sees.  Ethvert  Spørgsmaal  har  kun  een 
rigtig  Løsning,  og  for  dette  Spørgsmaal  er  det  denne.  Det 
er  kun  herhjemme,  der  er  forskellige  Meninger  derom ;  Ud- 
landet er  ganske  klar  over  Spørgsmaalet.  Selv  i  Amerika 
beskæftiger  man  sig  med  os  og  drøfter  Danmarks  Stilling 
og  Holdning  under  den  kommende  Krig;  det  er  kun  faa 
Maaneder  siden,  at  »Rewiew  of  Rewiews«  indeholdt  en  lang 
Fremstilling  deraf,  som  ganske  falder  sammen  med,  hvad 
du  her  har  læst. 

Selvfølgelig  er  det  heller  ikke  Meningen,  at  den  her 
givne  Fremstilling  af  Befæstningsanlæggene  kan  gøre  Krav 
paa  at  være  den  ene  saliggørende  i  alle  Detailler,  —  omend 
den  for  Kjøbenhavns  Befæstnings  Vedkommende  ikke  kan 
forme  sig  meget  anderledes.  Derimod  er  det  f.  Ex.  muligt, 
at  man  af  internationale  og  storpolitiske  Grunde  ikke  vilde 
vælge  Agersøsund  til  Flaadestation ;  det  er  muligt,  at  Store- 
bælt overhovedet  ikke  kan  befæstes.  Men  saa  faar  vi  lægge 
den  et  andet  Sted  paa  grundt  Vand,  hvor  Fjendens  Kolosser 
ikke   kunne  komme.     Men  uden   et   befæstet    Kjøbenhavn 


I 

svæver  den  i  Luften,  —  og  Flaaden  er  da  bunden  til  ikke 
at  vige  fra  København.  Københavns  Befæstning  frigør 
Flaaden  til  Anvendelse  andetsteds,  ligesom  den  gør  det 
muligt  for  os  at  anvende  en  Del  af  vor  Styrke  som  et 
selvstændigt  fydsk  Korps  i  Stedet  for  at  maatte  samle 
alt  paa  Sjælland. 


Og  saa  til  Slutning  endnu  kun  ét  Spørgsmaal  —  et  me- 
get alvorligt  Spørgsmaal  til  alle  danske  Demokrater : 

Du  kender  Udtrykket :  en  polsk  Rigsdag.  Jeg  har  ikke 
læst  Forhandlingerne  fra  den  sidste  polske  Rigsdag,  før  den 
blev  jaget  fra  hinanden  af  russiske,  østrigske  og  preussiske 
Tropper.  Men  jeg  kan  ikke  tro  andet,  end  at  de  meget  paa- 
faldende  maa  have  lignet  Forhandlingerne  i  vor  danske 
Rigsdag  i  Samlingen  1905 — 06,  —  det  samme  uendelig 
smaalige  og  usle  Partikævl,  hvor  Førernes  vigtigste  Opgave 
synes  at  være  den,  at  paavise  Uoverensstemmelser  imel- 
lem, hvad  en  Mand  har  sagt  i  1890  og  hvad  han  siger  nu. 

Men  dersom  det  gaar  os  som  Polen,  —  dersom  Kata- 
strophen  er  der  en  skønne  Dag,  —  (og  den  har  som  sagt 
været  nær  ved  os  flere  Gange)  —  med  hvilke  Øjne  tror  du 
da,  at  Folket  bagefter  vil  se  paa  de  Førere,  som  har  ledet 
os  i  Fordærvelsen,  paa  de  Politikere,  som  tilsidesatte  Lan- 
dets Forsvar  for  deres  egne  Interesser,  eller,  naar  det  kom 
højt,  for  Partiets  Interesser?  Mon  de  da  ikke  ville  blive  — 
omsider  —    »stinkende   for  deres  Folk«  ? 

Tror  du,  at  det  til  den  Tid  vil  være  behageligt  at  have 
været    Forsvarsnihilist-   og  Fredsvenne-Fører? 

Men  den  menige  Vælger,  som  har  løftet  dem  i  Fører- 
sædet, —  er  ikke  hans  Ansvar  det  samme,  og  vil  ikke  hans 
Selvbebrejdelser  blive  de  samme? 

Vil  du  løbe  den  Risiko  at  komme  til  at  bære  et  saadant 
Ansvar  og  høste  en  saa  bitter  Frugt? 

Kære  danske  Demokrat!  Tænk  over  det  her  fremførte! 
Det  er  dog  dit  Land,  det  drejer  sig  om.  Det  er  ikke  Over- 
klassernes Land  eller  det  gamle  Højrepartis  Land,  men  det 
er  jo  allerede  dit  Land  og  bliver  det  mere  for  hver  Dag,  der 
gaar. 

Hvem  jeg  er,  som  skriver,  faar  du  ikke  at  vide  og  vil 
ikke  gætte  det.  Det  er  ingen  Gavn  til,  og  uvilkaarlig  ind- 
virker Forfatterens  Person  paa  Bedømmelsen  af  det  sagte. 
Altsaa  —  din  høfligst  forbundne  og  i  Kærligheden  til  det 
fælles  Fædreland  med  dig  forenede 

Ubekendte. 


I 


Siutningsmotto. 


„Efter  den  hidtil  gjorte  Erfaring  maa  det  vistnok  erkendes, 
^at  hverken  Jylland  eller  Fy  en  kunne  forsvares  mod  Angreb, 
„der  tilsigte  mere  end  Brandskatning  og  Fouragering.  . . . 

.  . .  .man  maa  derfor  fastholde  som  Grundlag  for  Danmarks 
„Forsvar,  at  Sjælland  er  Danmarks  naturlige  Fæstning.' 

(Betænkning  afgiven  is  3  1875  af  Venstre-Flertallet  i  Udvalget 
om  de  militære  Lovforslag  (Berg,  Berntsen,  Bojsen,  Clausager, 
Holm,  N.  Jensen,  Kjær,  S.  Petersen). 

„Sjælland  er  under  de  nuværende  Forhold  Danmarks  na- 
Jurlige  Fæstning.  Man  siger,  at  Jylland  og  Fy  en  kunne  vi  dog 
„ikke  opgive,  nej,  tilvisse;  men  Jylland  og  Fy  en  skulle  vi  som 
„Dele  af  vort  Fædreland  forsvare  der,  hvor  der  er  Haab  om, 
„at  vi  kunne  forsvare  dem  bedst,  og  det  kunne  vi  efter  den 
„Stilling,  vi  have  faaet.  bedst  gøre  paa  Sjælland," 

(Chr.  Berg,  Rigsdagstidende  1879—80,  Folketf.  Pag.  846). 

„Det  er  min  fuldeste  Overbevisning,  at  har  det  danske  Folk 
„en  Fremtid,  har  det  kun  en  Fremtid,  dersom  det  selv  har  en 
„Bevidsthed  om,  at  det  vil  værne  om  sin  Selvstændighed  udad- 
„til. . . . ;  jeg  tror,  at  det  er  en  Betingelse  for  vor  Selvstændig- 
„hed,  at  vi  ville  gøre  noget  for  at  værne  om  den  udadtil." 

(Jens  Busk,  sammesteds,  Pag.  947). 

„Vort  Lands  Beliggenhed  ved  Indløbene  til  Østersøen  vil 
„let  gøre  det  til  Brændpunktet  for  Krigsbegivenheder  alt  ved 
„Begyndelsen  af  europæiske  Uroligheder,  naar  vi  ikke  forud 
„med  Bestemthed  og  paa  en  Maade,  der  kan  yde  alle  Magter 
„Garanti  for  vor  Villie,  have  indrettet  os  paa  i  alle  Maader  — 
,/  Krigstid  som  ellers  —  at  ville  overholde  disse  Vandes  Fred, 
„saavidt  vore  Kræfter  naa,  og  den  internationale  Lov  berettiger 


^os  dertil.  Det  er  en  Opgave,  som  vi  ikke  kunne  vise  fra  os, 
, fordi  vo/t  Lands  Selvstændighed  staar  og  falder  med  den. 
,Mægte  vi  den  ikke,  tage  andre  Magter  vort  Land  og  vore 
^  Vande  i  Besiddelse  og  vore  Eksistensbetingelser  skylles  bort." 
(Kapt.  C.  Th.  Sørensen  1891  i  Piecen  „Forsvarssagen"). 

„Chicago  Record  meddeler  igaar  (s  i)  at  Kejser  Wilhelm  har 
.bestilt  20,000  Jærnbanevogne  til  Brug  i  den  tilstundende  Krig, 
„at  levere  inden  1ste  Marts.  Pressen  herovre  omtaler  i  det 
„hele  taget  Krigen  som  en  given  Ting,  —  kun  et  Tidsspørgs- 
,maal.  I  Danmark  sover  man  vel  stadig  blidt  og  synger:  Der 
„er  slet  ingen  Røvere  i  denne  Skov!"" 

(Uddrag  af  et  Privatbrev  fra  Amerika). 

For  nogle  Uger  siden  stod  den  franske  Socialisif ører  Jean 
Jaurés  paa  en  Tribune  i  Paris.  Det  var  en  Del  af  de  28  yde r- 
liggaaende  i  Partiet,  der  havde  forlangt  hans  Nærværelse  for  at 
afæske  ham  en  Erklæring  og  en  Underskrift.  Man  forelagde 
ham  Antipatrloternes  Manifest  mod  Hæren  og  mod  ethvert  For- 
svar af  Landet.  Man  forlangte,  han  skulde  skrive  under  paa, 
at  han  ikke  vilde  være  med  til  noget  som  helst  Forsøg  paa  at 
forsvare  Landet,  at  han  fordømte  alt,  hvad  der  hed  Militær- 
væsen, og  at  han  i  Tilfælde  af  Krig  vilde  være  med  til  at 
opfordre  Soldaterne  til  at  desertere.  Man  vilde  aftvinge  ham 
en  Underskrift.  Men  Jaurés  skød  Pennen  fra  sig.  og  han  er- 
klærede, at  før  skulde  hans  Haand  visne,  før  han  satte  sit  Navn 
under  sligt.  For  ham  stod  det  som  enhver  Mands  hellige  Pligt 
at  forsvare  sit  Land,  og  det  var  Socialdemokraternes  Pligt  at 
værge  Landets  Frihed  udadtil,  for  at  man  overhovedet  kunde 
have  Frihed  indadtil  i  Landet  selv. 

Efter  Jaurés  utvetydige  Erklæring  kommer  nu  August 
Bebe  I  i  Tyskland  med  sin.  Han  har  i  disse  Dage  atter  udtalt 
sin  Mening  om,  hvorledes  det  tyske  Socialdemokrati  vil  stille 
sig  i  Tilfælde  af  en  Krig.  Man  vil  protestere  mod  enhver 
Angrebskrig,  fordi  man  mener,  enhver  Krig  er  meningsløs  og 
frygtelig,  for  den  besejrede  saavel  som  for  Sejrherren.  „Men 
med  ubetvingelig  Magt  vil  hele  det  tyske  Socialdemokrati,  det 
hele  tyske  Proletariat  styrte  mod  Grænsen  og  forsvare  Fædre- 
landet, naar  Krigen  endelig  er  udbrudt,  forsvare  ikke  blot  vore 
gamle  tyske  Grænser,  men  ogsaa  de  Provinser  (Elsass-Loth- 
ringen),  vi  en    Gang  har  erobret,  og  som   Fjenden   ønsker  at 


erobre  tilbage.  Faar  Tyskland  Krig,  vil  ingen  mellem  os  være 
i  Tvivl  om,  hvad  vi  bør  gøre,  og  der  vil  ikke  være  bedre  For- 
svarere af  Fædrelandet  end  de  tyske  Socialdemokrater"- . 

Det  er  B  eb  els  Ord.  Og  den  anden  fremragende  tyske 
Socialdemokrat,  von  Volmar,  har  i  Munchen  ført  akkurat 
samme  Tale. 

Paa  en  international  socialdemokratisk  Kongres  for  nogle 
Aar  siden  i  Paris  erklærede  en  af  de  danske  socialdemokra- 
tiske Førere,  —  hvis  vi  ikke  tager  meget  fejl.  var  det  Raad- 
mand  Knudsen,  —  at  Socialdemokraterne  i  de  smaa  Lande  ikke  let 
kunde  foretage  Skridt  paa  egen  Haand.  Man  havde  Øjet  rettet 
mod  de  store  socialdemokratiske  Centrer,  hvorfra  man  baade 
vilde  modtage  Ordrer  til  de  store  afgørende  Handlinger  og  Im- 
pulser til  Partiets  Taktik.  Nu  har  man  altsaa  faaet  baade  den 
første  franske  og  den  første  tyske  socialdemokratiske  Førers 
Mening  om,  hvorledes  de  stiller  sig  til  Spørgsmaalet  om  et  Lands 
Forsvar.  Vil  de  staa  ved  deres  Ord  fra  den  omtalte  Kongres  ? 
Vil  de  rette  sig  efter  Meningerne  udefra? 

Eller  vil  de  i  Forbindelse  med  deres  Allierede,  Krabberne, 
være  det  eneste  politiske  Parti  i  Verden,  som  opgiver  Fædre- 
landet Og  kun  har  Haansord  for  dem,  der  vil  forsvare  det? 

Venstrebladet  „København",  2«  i  1906. 


DUPLEX  •  TRYKKERIET,   Kobmagergade  52. 


I  alle  Boglader  faas: 


Ny  Udgave  med  21  Kort,  Navnefortegnelse  etc 
Pris  2  Kr.  50  Øre. 


Vilhelm  Priors  Hofboghandel, 

Købmagergade  52,  København. 

